text:
返工個陣飲水多都有問題,點係想炒人?我介紹咗一位friend係公司做助理工作,佢返工冇耐,咁啱佢屋企又發生左D野,所以佢嗰排D電話比較多.老闆開始對佢有意見,而我夾住係中間都覺得都幾難做
, 佢係我介紹入來嘅,我覺得自己有D責任.一方面,我好理解佢屋企發生不開心嘅野,都好同情佢.另一方面,老闆又嫌佢電話多..咁我都明白既.
最後,我都講俾佢知,老闆對於佢係工作時間傾電話太多有意見,之後佢都識做,將電話set咗靜音,而講電話亦少咗.但係我有種感覺,老闆有意想炒佢,之前嫌佢電
話多,近排又話佢飲水多,老闆誇張到同我講佢一個人可以飲半支水....原本我有諗過我哋公司唔大,老闆在意公司嘅開支成本都合情理,我地訂既心心水業既水又唔
算貴,但係仔細一諗老闆未至於咁小氣啩,我哋公司平時每個月大大話話都有唔少次飯局,舊年過年仲封俾我哋五百蚊利是,都幾夠誠意,算係大方.所以諗來諗去覺
得,唔係我friend飲水多嘅問題,係老闆搵藉口俾說話我聽.
我都唔知要點樣提示俾個FD知老闆對佢有意見.有時覺得佢唔係幾識做人,放工第一時間就走人,完全唔理老闆都仲未走.老闆梗係唔中意啦.但係佢作為我一個
friend,大家關係又唔錯先介紹佢入黎,佢又唔係好識D職場嘅規則,真係替佢擔心.
頁: [1]


c: text/html

text:
話說,早幾日有位叫Rosie嘅台妹見男朋友就嚟生日,於是決定親手整個生日蛋糕送畀男朋友⋯⋯喂咪住先,Rosie又話整生日蛋糕嘅?呢兜紅噹噹嘅嘢係咩嚟㗎?唔通Rosie突然改變主意,發現生日蛋糕太難整,所以改為整紅雞蛋?
嗯,係紅雞蛋染料都冇咁驚⋯⋯原來呢盒係經血嚟㗎!Rosie話佢要整經血糕喎!
首先,Rosie將自己嘅經血同便利店買返嚟嘅飯糰撈埋一齊,然後再將攪拌好嘅材料放入錫紙兜,最後蒸熟埋嚿經血糕就搞掂㗎喇!登登登櫈,一嚿新鮮滾熱辣嘅經血糕就咁就完成咗嚕!而Rosie拎起嚿啱啱蒸好嘅經血糕嚟聞嗰陣,佢仲話嚿經血糕有少少焦糖味同粉圓味,係「甜甜的味道」𠻹⋯⋯
到咗第二日,Rosie知道男朋友要上嚟之後,佢仲好細心咁將嚿經血糕煎返熱⋯⋯
好嘞,終於到咗男朋友要試食嘅環節!喺男朋友未入屋嘅時候,Rosie已經揸定嚿經血糕喺門口stand by,等到男朋友一開門,佢就將嚿經血糕隊入男朋友個口裡面⋯⋯嗚哇,係台妹的味道呀!
起初男朋友未知道真相嘅時候仲猛問嚿嘢係咩嚟,又問點解嚿嘢凍冰冰,然後當Rosie開估之後,男朋友就即刻嘔都嘔唔切,衝咗入廁所喇!雖然Rosie事後自彈自唱生日歌氹返男朋友,但男朋友個樣都仲係好無奈,唔知好嬲定好笑咁.
唔少網民睇完呢條片都話好核突,批評Rosie咁做唔尊重男朋友,又問Rosie知唔知經血有好多細菌,如果男朋友整精液糕畀佢食佢接唔接受到等等.
不過男朋友就留言表示唔覺得自己不被尊重,仲話好支持Rosie,希望大家唔好再批評佢咁話喎⋯⋯係真愛呀哈利!嗱,既然當事人玩得起又玩得開心,咁⋯⋯咁咪好囉.
完整片段:
資料來源:Rosie/YouTube

robotstxt: allowed

filter: keep


text:
原本呢篇文,應該係一篇《投資,投誠,投石》嘅文,講嘅應該係香港人有幾熱愛投資,由投資股馬波六合,到投資喺自己身上裝身讀乜班考物試;到喺大時代當下點樣棄暗投明,到最後大家都只可以投石問路,博一舖.
不過,因為一個 Facebook status ,我成篇文由標題到結尾都轉晒.
早兩日有人問我,咁鍾意寫嘢,對咁多嘢都有自己睇法,做乜唔做傳媒.曾幾何時,我都覺得一個人嘅性格,應該同佢做一份點嘅工有關係,但冇任何必然因果關係.即係,你個人吱吱喳喳講嘢冇時停,最好做啲要對客人嘅工作;如果你鍾意計數,就去做會計日日夜夜加加減減;如果你通山跑冇時停坐唔定,唔當差就嘥咗你.
係咪真係咁樣樣?係咪真係好似學友社每逢大學聯招放榜之前畀嘅指引, 50% 興趣, 30% 能力, 20% 現實需要?定係,當大家見到識於微時嘅朋友,再不堪都有自己嘅事業,自己嘅家庭嘅時候,先明白咩叫「百貨應百客」,一本天書點樣可以睇到老?揀科尚且唔可以倒模一號眼二號鼻三號嘴,搵份工,或者長遠啲講建立自己嘅事業,又何來金科玊律?
試下抽離啲咁講,返工其實係一種交易.放心,好符合道德,高主教唔會捉你嚟鞭屍嘅.交易,兩個字,一買一賣(喂用到爛喇). 賣嘅係時間同精力,買嘅係金錢及金錢可以換來嘅一切物質享受,以及金錢無法量化嘅經驗.咁好簡單啦,你一開始未必知道自己想要啲咩經驗,但肯定自己想要錢.咁,返工,唔為錢,為乜?
戴一戴頭盔先,以上嘅思路都係建基於萬惡嘅資本主義之上.如果有朝一日資本主義被推翻,勞動階級唔駛被資本家剝削,可以為著自由意志而選擇做愛做嘅事,世界變得真正平等大同,呢篇嘢就可以丟入垃圾桶.喂講真,係咁美好係咁理想嘅,區區一篇文投籃又算得啲乜.
如果返工為嘅係錢,放工為嘅就係駛錢.嗱,我唔係鼓吹腐敗嘅消費主義呀下.只不過,返工已經賣咗一日起碼三分一時間畀老闆,放工剩低嗰三分二時間又要撥啲去瞓覺,有啲浪費咗喺搭車,所餘無幾嗰啲時間唔喺物質上對自己好啲,同條鹹魚有咩分別?唔係叫你亂駛錢,只係應駛則駛.嗰啲「八十後青年人月入一萬儲一萬,五年後儲夠首期上車」嘅含風飲露神話故事,真係睇一篇都會壞腦.見朋友唔飲都要食,唔食都要搭車,唔搭車行路都要著鞋架?下嘛?
返工有糧出,係出賣時間同青春嘅回報.出咗半斤力,想話攞返足八襾,其實係合理期望. 《明報》總編輯劉進圖七年前撰文話「為理想不計較付出嘅年輕人」令人好感動,而事實正正係因為付出同收入唔成正比,年輕人先要以「理想」,「熱誠」,「使命感」去搭夠,去繼續推動自己為新聞行業捱生捱死,直到團火有朝一日熄滅,仲有人要,有能力嘅就轉行,冇得揀嘅,焗住做嘅,亦都學識「為現實不計較付出」,因為已經冇條件再計較.
港英政府時代高薪養廉,目的係令公務員團隊免於受到外界金錢利益所左右.傳媒貴為左右社會輿論嘅公器,縱使出唔到高薪養記者編輯,亦唔好賤賣報格或者台型丫大佬.偏偏便宜嘅政治花瓶名銜或者打開通往神州經商嘅大門嘅鎖匙,就足以收買話得事嗰班人,從而主導喺機器入面操作緊嘅螺絲.換著係你,作為基層新聞從業員,收入比最低工資高啲啲,而所屬機構又違心甚至嘔心,身心俱疲其實係必然結局.
「興趣唔可以當飯食」,老母教落嘅.食飯就食飯,唔好整色整水講興趣.搵到你嘅錢,喺工餘時間追求自己嘅興趣,先至真正盡興.將興趣同碗飯撈埋一齊,一年 365 日周而復始,好大鑊.因為興趣講嘅係興之所至,唔係講責任.
返工若是必然,寓工作於娛樂係令生活愉快少少嘅方法.但要留意嘅係,要喺工作入要搵到樂趣,而唔係將自己本身嘅樂趣擺落份工度.何況,「多好玩的東西,早晚會放低」,何必要透過工作消磨自己對興趣嘅興趣?


text:
全知言
唔使賣肉嘅!星女郎邊位最經典?
過年翻睇周星馳電影係指定動作,就算去到朋友屋企拜年,電視開住星爺啲戲,氣氛都好啲.雖說戲中星爺緊要,但唔同嘅星女郎亦係重點,綺夢,阿梅,火雞姐等,個個有戲做兼深入民心……新年流流唔通睇班晶女郎賣肉咩?
方力申:綺夢美人痣
我認為同星爺最襯的星女郎就係綺夢,張敏小姐喇!因為最深刻梗係佢腋下嗰粒美人痣!(咁 Stephy同星爺襯唔襯呀?)襯梗係櫬啦,但我同星爺都好襯㗎,我扮女人都得㗎!應該揾我做㗎!
農夫:趙薇外星妝
我就覺得趙薇啦,因為趙薇化咗個外星人妝,而佢最犀利嘅地方,就係將個妝變咗做趙薇妝嘛,但我又鍾意佢剪光頭嘅造型,佢係喺星爺戲入面,唔以一個靚女形象見人,仲係成部戲都冇靚過,亦因為咁所以我哋最鍾意.
陳瀅:荷里玉真女神
我會揀張曼玉,因為佢係我心目中嘅女神,咁女神梗係要襯番男神㗎啦.
Jeana:初戀栢芝
最合拍嘅演員應該係張栢芝,因為佢嘅演出同角色,係會令大家好開心,佢兩個好合拍囉,喜劇捉到個節奏係好難,栢芝都捉到個喜劇節奏,所以我覺得佢同星爺最合拍.
何浩文:最愛紫霞仙子
同星爺最襯嘅係朱茵,因為我好受到《西遊記》影響,好記得愛你一萬年,我覺得朱茵同星爺係有個 connection喺中間,間接令我覺得佢哋現實世界都有 connection;本來覺得同袁詠儀,但 Chilam同我同公司,所以都係覺得朱茵襯啲.
王宗堯:君如最襯
咁多個女主角入面,我覺最襯係吳君如,因為兩個都咁搞笑啦,都獨當一面,佢拍住星爺就最靚,因為隔籬有如花.
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
人鍾唔意選擇架呢?其實似乎又唔係好鐘意架喎.有時揀間餐廳,揀食咩都嫌煩.如果有自由代表有得揀,或者本身好多人都唔係好想有自由.
如果揀食咩都覺得煩,咁揀個管治你嘅人咪十級煩?咁不如聽天由命,接受人嘅力量係有限,係有好多嘢控制唔到.你條命生得唔好,生咗喺一個差嘅政府手上,咁咪唔好彩囉;你條命生得好,咁咪一出世就國泰民安,天下太平,君主愛民如子囉.命嘅嘢,既來之,則安之.差嘅係我慘,好嘅係我好彩.重點係唔洗做選擇,唔洗有自由,又唔洗有責任;爛命咪爛命囉,心態接受到就得啦.呢個就係點解獨裁對於被統治者嚟講都有其可取之處.外語有云:「賢君獨斷,乃至善之政府也」”The best form of government is a benevolent dictator”.
但係事實上,人係咪真係唔鐘意有得選擇呢?又似乎唔係架喎.當有日去食飯,你唔想揀食乜;然後有個人提議:「不如去食屎啦.」咁你都會想有得選擇:「喂,我唔想食屎喎.」
其實道理都好簡單.人嫌煩,唔想做咁多選擇,呢一點好易理解;但係即使會嫌煩,人都唔想完全失去選擇嘅機會.支持獨裁嘅人會推銷前者,因為確實係好好聽架.有邊個唔想煩少一樣嘢,專心做自己鐘意嘅事?支持民主嘅人會忽略前者,成日話有得揀有得揀,有冇諗過其實唔少人聽到揀就覺得煩?亦有唔少人覺得「有得揀」唔代表揀得好,兩者都係存在未知數同埋牽涉無數機率.既然揀又係唔知,唔揀又唔知,咁不如聽天由命,安於天命仲好?
民主唔係有得揀而已;民主係你可以唔揀,但係仍然保留到選擇權.民主係你可以平時做豬,你可以交畀啲想理嘅人去理,但係唔會做做下豬畀人煮咗嚟食都唔知.民主係可以畀你覺得「政治好污糟」而不問世事;但偶爾太污糟時,大家都仲可以一齊大掃除.民主做到嘅嘢只係好基本,就係當有人話:「不如食屎啦.」你可以有權決定:「唔食喇.」不過唔代表你話咗唔食之後就會食到好嘢,有時可能嚿嚿都係屎.如果從功利角度睇,民主只係止蝕機制.又或者從另一角度睇,民主係fail-safe device.係必需,但唔係萬能.
呢廿幾年,香港人將民主睇得好重要,呢個係唔難理解嘅;必需嘅嘢又真係重要嘅.但係將民主捧到上九重天嘅話,跌嗰一下就必定係獨裁嘞.


text: 退隱娛樂圈11年嘅鍾淑慧,近日因為老公吳岱融人氣升而帶挈復出,獲馬來西亞一個護膚品牌邀請做代言.噚日鍾淑慧接受《蘋果》訪問,就話日前去咗馬來西亞拍呢個廣告,導演仲想叫佢「凍齡女神」,不過佢就話自己唔係「凍齡女神」,所以最後同導演傾,要改對白.不過當年由電視框跳出大銀幕嘅鍾淑慧,到今時今日因為老公嘅人氣再同大家見面,都仲保持得咁好,其實話佢係「凍齡女神」都不為過.當時鍾淑慧去咗拍三級片,同老公吳岱融合作咗拍幾部三級片,惹嚟當時唔少迴響.直到95年佢哋兩個結婚,之後又返咗去大陸發展,好少喺香港再見到佢嘅踪影.不過世事冇絕對,最近因為老公吳岱融喺《巨輪2》演得好獸性,激發一班網民喪煲佢同老婆拍過嘅三級片,有網民仲大讚鍾淑慧當年喺《弱殺》入面,扮演智障人士嘅表現夠出色.有人讚當然開心,不過亦有好多人仍然戴住有色眼鏡去睇三級女星,所以有唔少曾經拍過三級片嘅女星覺得好後悔,甚至唔多想講自己曾經有過呢種經歷,鍾淑慧噚日接受《蘋果》訪問,亦都有提到呢樣嘢,唔知佢又有冇後悔過呢?佢話:「其實又冇囉,當年我都有份參與呢個劇本,有共識點樣去拍,而且我哋嗰幾部戲嘅題材都係真人真事,當然要加入啲電影元素,真係唔少得.」鍾淑慧仲話:「作為一個演員,我覺得又唔係賣弄,而且喺嗰個時間,對我哋嚟講,又係一個好大嘅挑戰,變咗覺得唔係乜嘢嘅一回事,事實上喺外國嚟講,某啲位都係合情合理,都係好正常,我自己係喺絕對接受嘅情況下接拍,所以唔可以話有乜嘢後悔唔後悔,呢啲嘢係自己去決定,對演員嚟講係一個經歷.」


text:
(又一女神破滅)Mandy Lieu被澳門大佬包起做老闆
2014-08-06 13:05:00
Mandy Lieu(劉碧麗),喺香港都算係一個熟悉嘅名字,除咗喺好耐之前同台灣小生陳柏霖拍拖3年之外,0依家成日都會係時尚場合,fashion雜誌見到佢,但話佢係當紅女星又未算,就算去年做咗陶傑處男執導電影《愛.尋.迷》嘅女主角,最後都係票房仆直,想轉型做女演員?夢碎了...不過,Mandy仍有財力用7位數開model公司做老細,點解咁犀利?
今日有雜誌報道,上月中MandyLieu被影到陪澳門有米大佬,大陽娛樂文化老闆周焯華(洗米華)出席向佐喺澳門搞嘅生日party,之後兩人更一同離去,女方喺第二日先獨自返香港.
報道又話,至上月嘅24號,Mandy夜晚七點幾,喺佢中環屋企以一身sexy長腿look現身,原來係洗米華揸咗架黑色七人車接Mandy,兩人一齊去灣仔食日本嘢,仲一食就食足4粒鐘,走嘅時候,Mandy喺餐廳門外望咗勁耐有冇記者,反而洗米華就從容不迫,仲攬實Mandy纖腰送佢上車,最後返番去洗米華喺九龍站上面嘅豪宅.
其實,Mandy入行有十一年,但事業一直未見高峰,反而緋聞就多多,有李澤楷啦,金剛啦等等,個報道又話,有知情人透露,呢兩年嚟Mandy一直與曾經和G.E.M.傳過父女戀嘅唱片監製Lupo Groinig有交往,只係因為Lupo係幕後人,講出嚟都冇用喎,加上Lupo近年為G.E.M.奔走,Mandy識到有米大佬,當然把握機會啦,雖然洗米華已經有一位現任仁愛堂總理嘅老婆同一名十歲嘅女兒,但都非常欣賞Mandy,自然對佢寵愛有加.


text:
自從自由行成為常見嘅旅遊方式之後,獨自旅行都成為咗個新嘅潮流,尤其是80/90後就特別崇尚呢種旅遊方式,唔怕話俾大家聽, 小編都係獨遊嘅愛好者,事關一個人上路實在會有太多難忘又冇辦法預計嘅經歷,係同朋友去旅行又或者同屋企人去嘅時候唔會感受到嘅,如果你未試過獨自去旅行,不妨睇下呢五點,話唔定睇完之後,聽日即刻買張機票一人出發.
1. 認識新朋友
去旅行本身就係認識新朋友嘅機會,如果自己一個上路,由於人生路不熟好多時候都需要問路或者問當地人嘅意見,呢個時候就好容易打開話題,其實只要踏出第一步,係異地認識新朋友絕對比你想像中容易.
2. 無限量自由
鍾意自己去旅行嘅人通常都係一個特點,就係個性比較隨心,好多時都唔會提前安排定行程,而係視乎當日嘅心情再決定去邊度玩,呢種咁大嘅自由當然會同朋友一齊嘅時候會因為遷就而冇辦法擁有.
3. 了解自己
一個人去旅行係一個瞭解自己最好嘅方法,因為當你係去嘅過程中會有好多時間可以靜落嚟,拋低曬所有同香港有關嘅事,好好聽一下你內心嘅想法,有助你理清思緒.另外好多突發嘅事件都會需要你即刻憑直覺同即時反應解決,而事後你諗返就會可以係你呢啲決定嘅身上更清楚自己嘅性格,好多時候點解會發現到一啲你唔想面對嘅缺點.
4. 珍惜所有
聽落去好似好老土,當你一個人喺旅途上遇上唔同嘅人同事,你會慢慢發覺生命入面有邊啲野係真正重要,有邊啲野其實係你高估咗佢嘅價值,當你返到香港嘅時候,你會變得更加懂得珍惜現在所擁有嘅嘢.
5. 特別嘅體驗
如果你係一個人上路,好多時候會比較容易遇到一啲特別嘅體驗,例如會比較容易坐到順風車,同會更加主動接觸當地嘅人同事,相比起同朋友一齊去 ,你會發覺你可以更加了解呢個國家.
相片來源:ourlovelyaffairs @tumblr


text:
至型咖啡@Pacific Coffee Emporium(下集)
by mok_bb 香港 5 年前
上集預告左今日會講咖啡品嚐,好!但係係講之前我想同大家講下手調同手沖COFFEE既分別先!2者字眼上好似WOR!但其實一般所有既coffee shop大家都會見沖咖啡時都係用咖啡機沖,呢隻就係手調,而手沖呢?就係咖啡師唔用咖啡機,由頭到尾都親手沖泡咖啡,好而家就睇下手沖咖啡係點架啦! 手沖咖啡呢一般都係唔加糖同奶,點解,因為就係要你飲出咖啡既口感(就係陳豪成日都講既coffee既body),大至上係佢既果酸味,果香味(即係fruity),濃郁等呢D感覺!,如果係初嚐者,可以先問問咖啡師意見,而 咖啡師會根據你既口味同你分析邊一款手沖咖啡比較適合你飲!(我自己就揀左 El Salvador Chemex,即餐牌上左一)但如果都係怕或接受唔到black coffee既人,都仲有2款有 加糖同奶既coffee俾人客揀既!) 唔同既coffee仲要用唔同既器皿同用具去沖架!有好多形狀奇怪既杯! 好喇了解完個人喜好,又揀好咖啡,咖啡師係會即值係你面前,無錯係係你面前沖架!人客亦可以影低 咖啡師沖咖啡既過程既(當然唔係錄影,係影相啦!),而家準備用具中... 好喇到戲肉喇,而家咖啡師會係濾紙上,不停旋轉將熱水滲入咖啡,再係 濾紙尾端過濾滴到壺入面,唔好睇呢個動作甘簡單,其實好考師傅手部既穩定性,因為呢個動作需要重覆做好多次,而每一次都需要好平均先可以做得出一杯靚既咖啡(所謂就係咖啡飲既時候有不同既層次喇!),而平時機整,係因為機器做既COFFEE唔會有偏差,所以杯杯都會一樣,唯有手沖同一樣既用料同steps做到出來杯杯都唔一樣同有變化! 沖好喇!原來沖一杯都要等大概3-5分鐘架,所以建議真係搵一個比較鬆動既時間先去試會好D!仲有呀,大家飲既時候唔好一開始就大淡飲同食餅呀,先聞一聞香味,之後小淡初嗜,含係口一陣先再吞,會feel到有D甘,但一定係唔苦既,我飲個杯呢,就有少少木味,感覺好得意,之後好喇再食一小口既餅之後再飲,嘩,感覺仲正,因為有返小小甜味,同個coffee味融為一體後會有意想不到既好!直頭以經係唔覺自已飲緊black coffee,似係一D有少少sweet既咖啡糖!(其實我個人本身係唔識品咖啡,係 咖啡師每個step教導我去點taste,有興趣學可以問 咖啡師架!) 同大家講下先,呢D佐咖啡既小食,都係店內每日人手先製架!其實店內仲有一D小食架,但因為CarTungBaBy真係太飽,所以食唔落喇!下次一家去試,都係店內自製架!保証新鮮! 同場加映:咖啡師私人醒多一小杯coffee俾我試,哈哈,飲落好似latte架!不過餐牌上無加!想試就要碰下運氣喇! 入到去Pacific Coffee Emporium,想飲 手沖咖啡就要去coffee adventure 個邊呀!
mok_bb
SalaD blog 發掘你的日誌,讓好 Blog 感染好生活


text:
成個廣告拍到騎騎呢呢,同譚仔果D又宿又臭既炸醬一撚樣,不過就畀足錢D KOL去讚讚讚,D人就睇啦?肥西唔睇又自可,一睇就屌左一聲出黎.係條片入面,阿歐小姐游自由式,游到3分27,D隊友就好似食撚左弗得咁同你打氣.3分27?掛住拍野,冇練水呀?歐鎧淳早排先叫人留意你專業,好,我就睇下你專業係點啦?
唐詩詠同洪永城分手單野,最撚搞笑既係,個女既就係咁話要低調低調,低調完呢?就自己出黎見記者,又話要解釋又喊晒咁.喊?喊乜野呀?
唐詩詠咪同洪永城分手既?同時係instagram上文已經夠核突,點知講撚完一大堆好撚好聽既說話:「要開始一段感情很難,要放低一段感情更難,尤其是當兩個人都互相認真相愛過.兩年多是一段不長不短的時間,我和Tony在這段時間經歷過不少的高低起跌,互相愛護,鼓勵扶持,在這段期間,我們都更認識對方,了解自己.可是在經過深思熟慮後,我們認為對待這段感情的最好方法,是變回好朋友……」
娛樂版話,梁栢堅最近因為食女,搞大左一個二十歲既女仔個肚,之後俾個女仔個「閨蜜」大爆料,話梁栢堅呃條女上床,又話自己「年紀大,唔會搞大人個肚所以唔使用套」,之後條女有左,就「俾D胃藥佢落左佢」.喂你老味真係好撚有幽默感,肥西真係笑撚到腸都飛鳩晒出黎,再塞撚返入去先可以繼續打埋落去.
老老柒柒,分享咩餐單呢?記渣搵你做訪問,你唔撚做咪唔會畀人誤會囉,你係專業運動員,日撚日就郁就跳就跑,你覺得你食咩同D中三女生食咩,可以相提並論咩?雷博士發咁撚大脾氣我都明既,因為健康,根本就唔撚係而家演藝圈班女明星果隻身型.總之,而家運動員身型呢,係大銀幕,係電視,就會畀人叫肥閪,又話可以拎支美極出黎食三日,識食一定食肥婆咩咩咩,係咁撚樣架啦.
當你細心D睇撚下條片,你就知其實係個記閪講D好撚挑釁既說話,無禮貌又仆街,特登整嬲陳冠希做新聞.留言都一面倒咁屌果條記閪.個記閪仲夠膽死答人,話自己有讀過大學.屌你老母臭閪有讀過大學做D咁撚樣既工,日撚日講D咁撚冇禮貌冇教養既說話出黎激嬲個痴線既黎做新聞?am730仲夠撚敢膽死話自己係公信第一.公咩信第一?
我成撚日都話,港豬真係冇撚用.點解冇撚用?最冇撚用果班大學生,死撚晒去做marketing,仲要係女人,所以呢,Marketing 行頭係最撚多蠢閪既.好撚多marketing 蠢閪呢,就將自己返工同自己拍拖D諗法溝撚埋一齊,總之要結得成婚,就搵個同呢D蠢閪一樣咁撚蠢既男人食四五六手飯就搞掂.而佢地做野呢?成撚日都話:呢個又話要錢果個又話要錢,我邊撚度賺錢呢?於是,就成撚日以為畀D垃圾D電台DJ呀,四線明星仔放上網,求撚其其叫做有D網上coverage就算.
有個女歌星,明明佢都收左山,埋街食井水架啦,但唔撚知點解,係咁撚中意係個網度話畀人知,佢個乳頭日日都畀個男人大大力咁啜.係呀,係佢個仔.細路食奶就係咁架啦,你純文字討論又冇相又冇片,咁講黎做咩?你畀有錢仔中出完生埋仔,而家又畀個有錢仔個後代啜乳頭真係需要話畀我地知,之後仲要變成娛樂新聞咩?
D女人呢,唔撚戴眼架.拎住個手機係度睇劇,之後呢,就畀D地鐵廣告引左埋去,唔撚睇路,撞到個阿伯,個阿伯都未起佢圍,條港女就開始係咁細細聲細細聲咁講野,話個阿伯「撞到佢,想搏懞!」
香港就係有堆仆街,自己已經唔撚使做,上晒岸離撚晒地,就話自己其實生活平平淡淡安安樂樂就好,唔明其他人做咩咁辛苦咁賤捱生捱死.好似有D大學教授,退左休就去台灣避世,但得閒屎忽痕又要寫專欄,教D後生仔:喂,你唔好唔開心呀,好似我咁,唔開心囉,咪打下坐,整下美食手打烏冬俾D家人,去行下山,希望咪在人間囉.
個世界會同情肥西老死咩?唔撚會架,佢一日唔撚去自殺,一日唔死撚左,冇人會理佢地架.佢地只係係大學呢個巨塔入面既loser.而其實,你死撚左都冇撚人理你架.你估呢幾年,中大自殺人數少咩?2015年到而家,六件啦.
上星期,娛樂新聞講既係港台果個貴花田疑似有裸照.喂,阿姐,大佬呀,你地班友有冇咁撚重口味呀?佢叫得貴花田,都唔會靚得去邊啦.仲要疑似咋,連照裸照個皮都見唔撚到呀,班人就係度講啦,照廣傳照睇.呢個星期呢?李錦聯同(唔算靚唔算後生)女助手去買魚係周刊封面.你想知咩?唔好撚玩啦.
好似最近果個檸茶廣告咁,明明就係引你班撚樣鬧,先搞到而家咁撚樣啦.個廣告男主角李拾壹屋企冇鏡呀,個街都有啦?個街搵唔撚到鏡呀,佢痾督尿照下自己個樣,都唔會蠢撚到覺得佢係同果陣時既鄭伊健鬥緊啦下嘩?擺到明呢單野就係玩惡搞,玩你地呢班香港撚啦.玩乜撚野?玩情懷囉.
國貨城都五張野,仲娶到個廿幾歲既大陸閪,係佢叻.唔通佢咁既貨式會娶個五十歲收左經既港女做老婆?男人係咁撚賤架啦?要食鮑魚梗係食隻多汁嫩鮑,都唔會食D乾鮑啦.仲有呀,而家佢娶條女,做得佢個女又點?
如果佢係女人,又係運動員,佢應該可以扮下歐鎧淳,一面叫人留意下佢個某幾個角度先知靚既靚樣同唔係好搵到既事業線,一方面就可以拍廣告賣洗頭水賣運動鞋.換轉係李慧詩?你估李慧詩可唔撚可以講叫人留意佢內涵唔好留意佢外表?歐鎧淳條命就好撚過胡紅軍好撚多啦
你班香港閪人可以睇咩?睇王馨平囉.五十路連bra都唔撚戴,一戴一露都唔使,唔戴就露,你都冇得唔撚服佢.


text:
啱啱買左 +玩完隻zII,
有個小報告,
首先,本人係第一次玩一隻Fix 既關系(brother果d 唔敢掂佢地...)
如果d 問題係 Fix 系列 一路都出現而我又講多次的話請見諒
入正題--
z II 因為有著"zeta"個名的關系,so我真係完完全全覺得 佢既design 係正到爆既!!!!不論 有好多人都話有問題既頭角,我都覺得好正,
ms 型態既可動性同大約兩年前出既1/144 hguc 差唔多(直情用番hguc zeta 比較仲好)
因為變型機能,腳仲可以小腿屈到貼晒大腿度,hguc 做唔到,
不過腳板位就hguc 好d,
成隻手方面就兩隻差唔多,都只係位於"接受到,但可以好易就更進一步"咁上下...
腰唔可以同下盤位轉角度,一塊過既
武器有好正既長炮,普通槍,兩把劍,仲有兩支比較多餘既bazooker,基本上都好齊
好既方面大致上係咁,講講壞既方面:
部份balljoint 位超易斷
背部兩塊倒u 型既backpack ,只係得一個超細既balljoint 位連著...
唔好講個balljoint, 連住佢地既果一條膠可以話一"o白"必斷......
我將兩個backpack 插到入條膠後,基本上轉都唔敢轉...
而且lee兩塊backpack 仲會好阻住令武器擺姿勢...
不過有一點要留意,個backpack 內裏有兩塊葉可以轉角度的,說明書無提到,應該係將其中一塊葉拉落尼先至變型的...因為咁樣可以遮位變型後既滕頭位
另外正面望過去左面果件backpack ,只要同右面果件比一比就知道係 有misstake 的說...左面果件既倒u 係向內既,右面係90度方角,
因為咁要完全變型的話,左面果件係會爆件...
其他既仲有正面裙甲既左右件好易跌,變型好危險等等
最後要提既,左右長型裙甲變可時係插入膊頭位度既,
ms 的都可以插入去,插左入去會更加型
必買度:85
好玩度:70
型仔度:90
/


text:
2016年 港姐 佳麗們愈來愈多上鏡機會,大家又記唔記得比賽結果呢?,冠軍係馮盈盈,亞軍劉穎鏇,而季軍就係陳雅思.猶記得當時唔少網民認為劉穎鏇最靚,最有冠軍相,不過最後都係由馮盈盈奪冠.隔左咁耐,依家再睇睇各人的發展,唔知邊個最成功呢?
真港女馮盈盈
一般嚟講,港姐冠軍經常要保持高貴大方,但馮盈盈就反其道而行,由被爆以前爆粗又或者近日上電台大談戀愛史,從一開始就將港女形象表露得淋漓盡致!而貴為港姐冠軍同華姐季軍,佢當然比其他兩位有更高曝光率!
馮盈盈現時未有劇出街,不過就喺早前熱播嘅《千奇百趣特工隊》扮黑衫長腿女特務,同朱智賢齊齊派福利!可惜,唔講嘢就女神,一講嘢就八婆… 佢喺節目入面經常白痴當有趣,成日串森美同小儀,但又弄巧反拙俾人串番轉頭.另外有唔少網民覺得佢把聲好尖好刺耳,睇嚟佢真係要多多改善啦.
氣質女神劉穎鏇
參選嘅時候,劉穎鏇奪冠呼聲甚高,但最後屈居亞軍.劉穎鏇身高5呎9,擁有34.5D上圍,外形出眾!雖然佢廣東話唔算純正,但自信搭夠,言之有物轉數快,唔怪得網民咁鍾意佢!可惜,劉穎鏇本身喺美國出世,冇香港身份證,打工要拎簽證,但又唔想同大台簽長約,搞到無乜機會係電視見到佢,好可惜!
劉穎鏇喺大台甚少亮相,希望將來會多啲機會啦!
新任咪神陳雅思
陳雅思參選時相對冇咁出眾,唔算係大熱,未能令人留下深刻印象.不過最近雅思喺節目《歎得好健康》中頻頻浸溫泉,晚晚換上噴血三點式,搞到一眾男士晚晚追看!但除了晒身材外,雅思對白唔算多,都係靠黎耀祥同黎諾懿撐場.希望嚟緊嘅日子,雅思有多啲機會做主持,甚至拍劇啦!
有本錢就當然要晒啦!
全文完
相關文章:


text:
袁偉豪同女友岑杏賢,昈晚在毫無先兆下,突然分別在社交網站公佈分訊,真係嚇到好多人個心離一離!佢哋明明好哋哋,壹仔喺十六日前,即係十一月五號,仲撞到佢哋兩個好恩愛咁喺圓方拍拖,點會估到佢哋會甩拖.
佢哋兩個先喺HMV睇碟,不過主要都係岑杏賢負責揀,咁又係嘅袁偉豪已家俾大台力捧緊劇接劇,仲邊有時間睇碟!揀完一大堆碟,最後係由岑杏賢負責埋單,袁偉豪淨係負摃攞住.
跟住佢哋去咗餐廳醫肚,見佢哋全程都食得好開心,有講有笑咁,真係睇唔出佢哋好似分手聲明𥚃面咁講:「數月來多次的離合讓雙方承受着一定程度的痛苦!」
不過,有佢哋嘅身邊人話,今次分手最大原因係袁偉豪之前對女友嘅承諾,全部都兌現唔到,原本佢哋Plan咗兩年內一定結婚,點知有人話已家事業先有起色,結婚嘅嘢唔好再講住.
同埋自從《城寨英雄》爆紅,袁偉豪忽然間多咗狂蜂浪蝶埋身,呢啲嘢都令到岑杏賢好唔舒服.
但係岑杏賢最頂唔順,係近半年男友態度變咗好多,好似過晒熱戀期咁,所以佢覺得再咁落去都唔係辨法,先下定決心同袁偉豪攤牌分手.
2016年11月22日 星期二
(獨家直擊)最後一次拍拖》袁偉豪反口悔婚 岑杏賢難忍男友多女埋身 __,袁偉豪,岑杏賢,
袁偉豪同女友岑杏賢,昈晚在毫無先兆下,突然分別在社交網站公佈分訊,真係嚇到好多人個心離一離!佢哋明明好哋哋,壹仔喺十六日前,即係十一月五號,仲撞到佢哋兩個好恩愛咁喺圓方拍拖,點會估到佢哋會甩拖.


text:
我真係第一次同禁好的女仔去做女友, 因為我平時係朋友眼中係負責擔任搞笑的角色,
我係K場同朋友講呢件事無人信, 直到我放出我同女友視頻對話公佈出黎時佢地先信但都唔知點做,
什至離開K場個時我先知原來場中有一個女性朋友都鍾意左我好耐, 話佢好唔開心叫我去居酒屋陪下,
我都先跟我現任講聲, 而佢居然都理解叫我多少體諒下人地.
之後我去到居酒屋先知原來唔止一位女性朋友, 不過無唔開心個位禁痛苦,
佢地見到我黎都打左個突, 結果我就座係度聽佢地講住笑禁飲下野就完場.
說到底我並不看身材, 著重性格.
我同佢傾左一個月, 好難得佢同我一樣思想成熟, 大家都唔係玩玩下,
由社會文化傾到民間生活各方面大家都好有自己一套思想, 唔愛韓劇, 都喜愛具思考性的文學, 有意義的動漫.
突然之間識到個家教好, 唔化妝都靚, 黑長直, 身材同台灣中學生一樣的的十五歲女友.
樣似圖中左面個位 http://i.imgur.com/7OHa5rx.jpg
我係咩人面前講野都好有自信, 就算對著佢都一樣, 但呢次壓力仲大過當年因為承諾左返工而遲二十分鐘入場考會考,
但你叫我應該點對待佢我真係唔知, 坦白講出街有壓力, 我要穿內增高鞋要佢黎就我.
如果我係一個米七的男仔, 我可以做好多野, 但係我米六仲要身處係香港,
我真係睇唔透我同佢的未來, 我到底仲可以俾咩野佢.


text:
2013年日本關西,北陸賞櫻自駕遊 – Day 6:東尋坊,日本海さかな街漁市場
今日我地會返去大阪,由加賀溫泉去大阪嘅路程差唔多有270公里,如果直踩需要連續開三個半鐘頭車先到,比較辛苦.所以我地將佢拆成三段黎行,係路線中安排去兩處景點,第一個係福井縣嘅東尋坊,第二個就係敦賀市嘅日本海さかな街漁市場.
2013.4.10 | 晴,一時雨
朝早起身嘅時候發覺天氣麻麻,天陰陰就黎落雨.不過都冇辦法,先浸多次溫泉,再去食早餐.唔知點解日本溫泉旅館嘅住客總係女多過男,所以通常男湯好清靜但女湯就好多人好嘈吵.
早餐係食和洋混合嘅自助餐,味道一般,不過隻溫泉蛋就整得幾好味.
呢盒士多啤梨係尋日係近江町市場買落,今日係車上食.
今日行程第一站會去福井縣嘅著名景點東尋坊,呢樹係福井主要旅遊景點,面對日本海,由加賀去大約40公里,冇行高速公路用左大約九個字時間就到.
東尋坊入口.”歓迎”果兩個字係日文,同中文一樣都係welcome咁嘅意思,唔好以為人地寫中文啊.
進入左東尋坊之後有幾個可以免費泊車嘅停車場,我地直接將架車駛上去最近海邊嘅停車場.可能因為今日天氣比較唔穩定,時雨時晴,所以黎東尋坊嘅遊客亦唔多,場面冷清.
東尋坊前主要係一條手信街,今日只有大約一半店舖有開門.
係手信街盡頭行落樓級向海邊行冇幾耐,就係東尋坊啦,其實只係因為海水沖蝕而造成嘅奇特地形.
離開東尋坊我地下一站去到同樣屬於福井縣嘅敦賀市,敦賀市就係北陸自動車道旁邊,唔需要專登兜路去.我地係敦賀市其實只係去一個地方,就係呢個號稱日本海沿岸最大嘅漁市場-日本海さかな街漁市場.
呢個漁市場並唔係位於海邊,而係座落係敦賀市郊嘅一條國道旁邊.市場分為售賣手信同海產乾貨嘅乾貨區以及售賣新鮮海產嘅濕貨區,市場內嘅環境好整齊乾淨.
漁市場入面仲有多個食海鮮丼嘅食店.
我地選擇左去呢間食午飯.
走之前買左幾個香噴噴嘅燴番薯上路食.
唔洗兩個半鐘就由敦賀返到大阪,見時間仲早,順路去一去大阪造幣局睇下有冇櫻花睇.造幣局係大阪櫻花名所,呢度D櫻花比較遲開,今年要到4月16日先開始開放俾人入去賞櫻.
冇得入去唯有隔住鐵閘影返幾張相就走.
離開這幣局之後我地就開車返去今晚入住嘅Hotel Vista Grande Osaka check-in.今次係第二次住呢間酒店,會連續住兩晚,由於聽日仲要用多一日車去吉野山,所以今晚未還車住,暫時將架車泊係酒店停車場.[想睇酒店介紹同住宿評價可以參考呢篇住@大阪Hotel Vista Grande Osaka]
今晚主要係心齋橋一帶行下,呢間一蘭拉麵係24小時營業架,自從佢開左之後每次到大阪都有幫襯,不過呢度大部分時間都好多人排隊,想唔排隊最好係朝早九點前黎.
一蘭拉麵旁邊呢間章魚燒都好多人幫襯,今日行過見冇人所以第一次試試,不過味道唔係好得囉.
每次去大阪都會去蟹道樂刷一餐,不過感覺味道一次比一次差,唯一仲覺得好味嘅係以下呢樣蟹膏壽司.
除左蟹膏壽司之外今餐仲食左呢D.
最後用剩返嘅湯加蛋同米煮成嘅蛋花粥,以前曾經覺得好鮮味,不過今次呢鑊粥超咸.
今次唔算叫得多野,只係食左17000幾円.
– Day 6 完 –
>> 返回《2013年日本關西,北陸賞櫻自駕遊》總目錄


text:
對於其他外人嘅品頭論足相信你有時都會覺得煩躁,家家有本難念的經,其他唔知情嘅人指導我地教育,有時都會覺得唔多愉快!當然,聽下人地意見係絕對有助自己父母之路走得更順暢,但以下幾點,外人真係少評論為妙.
神聖化母乳
呢樣問題係近年比較嚴重,母乳的好處當然毋庸置疑,但沖奶粉並不等於對小朋友唔好.
有唔少走火入魔嘅母乳媽媽,一見到人地沖奶粉就不問因由「有乜理由唔餵母乳,好咁多」,「都唔知有冇為個小朋友盡力嘅,係咪戒下口都唔肯啊」,其實背後可能係因為體質問題所以被逼放棄,加上餵乜都好,媽咪都一樣咁愛小朋友,點解要批鬥人呢?
質疑成長速度
學得快,學得慢每個小朋友都唔同,只要最後學得識就無問題!千祈唔好用自己把尺去度人,「我個仔1歲未夠就識行啦」,「我個仔呢個歲數已經識自己去廁所啦,好心你教下佢啦」,講呢類型嘅說話都有唔少炫耀成份係入面,不過作為過來人,就真係好「銀」耳.
電子產品
有唔少家長嚴禁自己小朋友使用電子產品,但都有家長係呢方面比較開明,尤其係小朋友升小學果陣,有家長就會開始准許小朋友有限度咁使用電子產品,話曬遲早都要接觸同使用,所以每個家庭對電子產品的態度不一,唔好見到其他媽咪比小朋友用電子產品就話人.
圖片:網絡


text:
餐廳最忌出咗名
最近新舊容記小菜互數對方不是,身為盡責港豬如我當然係食住花生睇戲.佢地之間嘅恩怨情仇我唔喺度多講,不過眼見好多出咗名嘅食店喺香港好多時都不得善終,而最大受害者當然係我地依班只係想搵啖靚飯食吓嘅市民.就等我歸類幾個原因同大家講吓,到底係咩原因搞到香港依個美食天堂愈嚟愈冇啖好食.
錢喺而家個世界有幾重要係人都知,所以好多人都會用盡一切方法搵錢,包括業主.當一間食店出咗名自然會吸引多咗客人,喺業主眼中依個係最好嘅加租理由,因為賺到嘛.結果你依頭每晚開始多咗幾枱客,但轉個頭就比人加咗十萬八萬租,如果你賣緊幾十蚊碗麵,一百蚊樓下小菜,搵多咗嘅錢冇可能夠你交多咗嘅鋪租.喺依個惡性循環之下可以係香港站得住陣腳頂得順旺位鋪租嘅就得返大集團或者連鎖食店,單憑沙田淨係好運,沙田中心,沙田廣場依三個連住嘅商場已經有三間譚仔就已經睇到依個問題帶比市民嘅慘況(我仲未講行過小小希爾頓仲有兩間⋯⋯).
當然,你可以話出咗名可以做起發圍都有,好似三多,添好運同華嫂咁唔單止冇比租金打殘,仲開到好多分店.不過大多數食店好多時都唔可以喺發展同質素當中搵到平衡點,當鋪頭愈開愈多嘅同時食物質素都會好自然咁下降.最好嘅例子又要用返譚仔,我記得幾年前就算係個清湯底都有種清甜嘅味道,炸醬更加係不二之選.直到有一日我發現譚仔轉咗隻難食到喊嘅炸醬,清湯亦愈嚟愈淡同味精,而家唔係冇嘢好食我都唔會行入譚仔;曾經拎到美芝蓮推介嘅添好運都已經變到平平無奇,由街坊美食變成旅行團必試,再係咁落去我怕連唐記啲急凍點心都好味過佢.好多時決定食物嘅質素係個師傅而唔係個招牌,當你分店愈開愈多,但有料嘅師傅仲係得總店嗰個,間餐廳熱潮過後就只有等執一個結局.
當然有啲餐廳出咗名之後冇開分店,原班人馬繼續喺一間鋪入面做,但唔知係咪因為多咗人去唔愁冇生意,莫講話加價快過火箭,食物質素仲係直插式下降.如果你四五年前食過四季煲仔飯,當你而家再去嗰陣你會懷疑入錯門口:價位加咗成倍咁濟,個飯唔係有飯焦,嗰啲應該直接叫炭,煲嘢難食嘅地步係Gordon Ramsay會成煲嘢扔落地然後講幾廿個「Fuxk」字.埋單見到條唔應該出現喺四季嘅數,食咗堆唔應該喺四季食到嘅嘢,你心諗你今晚唔知做咗啲乜,更加唔明點解出面仲排哂長龍.
喺香港基本上每多一間餐廳出名就代表我地又小咗一樣嘢食,唔係過兩年執笠就係再食唔返原整水準.我唔識教你點喺香港搵好嘢食,但我可以教你點樣避開個伏:但凡係X假期,XX男女之類有提過嘅,不去也罷.


text: 鄭中基尾場嘅嘉賓一直都係呢個演唱會嘅重點,噚晚出場就係子華神黃子華,黃子華同Ronald喺電影合作過,早年Ronald同陳嘉上聯合執導電影《神秘寶藏》,子華就扮張保仔,兩個就成為咗好朋友,所以噚晚就現身做嘉賓.子華神着住西裝插住袋出場,觀眾尖叫成分鐘,子華神先可以開始講嘢:「大家放心,鄭中基係出咗去門口,去鬧啲一嗌Encore就走嘅人.Encore點解叫Encore呀?係會嗌N咁多次㗎.佢o依家出咗去叫我上嚟頂一陣,我一向對唱歌嘅人有一個好大好奇心,點解成日唱歌就走埋去握手掗時間㗎呢?我自己從來未試過,好想去試下,我想做一個實驗,我o依家同你握,你嗰邊啲人係咪覺得好討厭吖?握到極咪握廿個,呢個仲唔握嘅O添,花晒時間喺呢一邊,你後面嗰啲覺得討唔討厭呀呢個行為?但係新年要做㗎,有利是㗎嘛,點解Kelly有,我就冇?」子華神又話:「我就講一句咁多啦,有關鄭中基,呢個奇人嚟㗎,大家覺唔覺得呀?大家知道一個歌手唱情歌,係唔可以亂食嘢嘅,但係鄭中基呢咩都放落口嘅,唔係講一般嗰啲煎炸嘢呀,即係你做唱情歌嘅人,你一定要形象㗎嘛.」呢個時候大家真係唔好亂諗嘢,子華神真係講緊食物啊,唔好諗錯隔籬,子華神話:「你冇見過張學友拎住條臘腸當波板糖咁咬.即係你見佢唱《每天愛你多一些》,愛咩呀?臘味呀?你有冇見過張國榮食牛雜吖?冇㗎嘛!『風繼續吹,嘩!吹凍晒!不忍遠離,心裏亦渴望留下食到尾!』咁呀?鄭中基係食過牛歡喜㗎!一個食過牛歡喜嘅人點可以唱情歌呢?」可能大家唔知牛歡喜係咩,即係牛嘅陰部,鄭中基喺電影《低俗喜劇》入面,演嘅角色暴龍哥好鍾意食.講完之後子華神就扮鄭中基唱歌:「讓我為你哭.咁呀?哭咩呢你咁歡喜.」一唱完子華神就意識到台下有小朋友,佢就話:「有啲人唔知咩係牛歡喜,有細路喺到o添,大鑊喇,向你隔籬個位解釋下啦.牛歡喜就喺一個地方,啲公牛好鍾意去(全場大笑),喺瑞士.任何人都唔咁樣可以食過牛歡喜再唱情歌,只有鄭.中.基.」


text:
之前因為諗住係韓國向女朋友求婚, 然後即刻帶佢去註冊俾個驚喜佢,
曾經問過唔少師兄師姐有關韓國結婚既事,
最後因為時間太趕, 辦理唔切證件, 但都好多謝各位有心人既幫忙. 謝謝
今次旅行其實係因為係婚紗展搵左一間AGENT去韓國影結婚相,
所以就當埋去旅行啦.
(可能大家覺得好奇, 未求婚就影結婚相, 不過可能我同佢都一齊好耐, 所以一早有默契會結婚, 會去睇結婚既野,
只係求婚呢個過程, 我仲未做. )
呢間AGENT包4晚酒店或APARTMENT(唔包機票), 我地揀左APARTMENT(近弘大), 想感受下地道環境.
另外, 女朋友想去明洞SHOPPING, 所以我地再搵左明洞IBIS酒店STAY兩晚,
咁就開始7日6晚既韓國之旅喇.
好啦, 首先講一講第一日行程,
因為係半夜機, 所以去到係當地朝早大約5點左右,
咁係機場就即刻租左個電話, 方便日間聯絡, 又可以SHARE MOBILE DATA用, 咁就去到邊都可以用自己部電話上網.呢個就係租用既電話, 其實係一部SAMSXUNG手機
至於換錢方面, 好多兌換店都未開門, 有一兩間開左門既, 個兌換率就唔算最好, 只係得140.65,
所以最好係香港換定先呀~
AGENT老闆先帶我地去附近既澡堂休息一下.
發覺當地都唔少人朝早會去澡堂沖個涼返工.
另外, 亦有唔少人會係澡堂過夜, 當中亦有唔少後生仔係入面睏.
我同女朋友換過衫, 就同佢地一樣, 是但搵個空位就咁睏一陣.
不過始終唔慣陌生地方隨地睏, 所以都係睏唔到.
咁過左兩三個鐘, 就正式同女朋友去揀衫既地方去試衫喇.
揀完衫之後, 就正式返APARTMENT休息一下.
呢間APARTMENT感覺唔錯, 不過係比較熱, 可能韓國都係比較環保, 所以冷氣係唔涷既.
另外食完既野, 你要分返開食剩既食物一袋, 食品包裝就另一袋咁樣去丟走.
洗衣方面就用洗衣球, 唔會用洗衣粉或洗衣液架.
睡覺既地方在上層, 係高過出面部冷氣機, 加上部冷氣機本來就唔涷, 所以都幾熱, 幾晚都睏得唔好
因為太累既關係, 下午就留係間房睏喇, 之後夜晚係附近食個麵, 咁就完成第一日行程.
第一晚既晚餐, 雖然唔識韓文, 但我發覺韓國好多人識講普通話, 所以食野都唔係太大問題


text:
孔姓女孩名字大全
提示:以下名字仅为在你起名时提供参考,请勿在未做分析的前提下直接使用.
孔梓婷 孔子婷 孔锦婵 孔继萍 孔绮红 孔铭蓉 孔裴裴 孔相茹 孔超琼 孔顼燕 孔琳萌 孔绎茹 孔嘉媛 孔佳媛 孔荷悦 孔潋悦 孔滢悦 孔涵悦 孔沁悦 孔林悦 孔芳悦 孔清悦 孔钰悦 孔一悦 孔涟悦 孔漪悦 孔铸文 孔娟子 孔炎文 孔琰文 孔焱文 孔媛婧 孔泠悦 孔嫣辰 孔瑛娴 孔立艳 孔茹萱 孔茹寒 孔洪英 孔凤霞 孔萍繁 孔茉莉 孔详文 孔书瑶 孔苓丽 孔藏娟 孔一玉 孔娅慧 孔娅娴 孔娅悦 孔蓉晴 孔娅惠 孔妍蕙 孔鲁娜 孔伟文 孔铃婷 孔苏红 孔威文 孔敏蓉 孔梦英 孔珂莹 孔凤艳 孔垂瑛 孔戌莹 孔顼莹 孔燕东 孔凡妍 孔尹艳 孔治娜 孔天美 孔奕冉 孔怡悦 孔奕琼 孔立丽 孔奕悦 孔志娜 孔芷娜 孔芝娜 孔逸婷 孔妍淇 孔温妍 孔梦琳 孔善美 孔舒洁 孔玲婷 孔玲骁 孔瑞媛 孔沛玲 孔娟婷 孔素莉 孔少冉 孔晨芳 孔晓颖 孔小颖 孔莉颖 孔佳芳 孔熙颖 孔若颖 孔凤莉 孔新芳 孔银娥 孔琳娜 孔童琳 孔雪蓉 孔霖娜 孔浠怡 孔熙怡 孔孟英 孔春美 孔钰茹 孔美琴 孔怡东 孔更琳 孔卓琳 孔筠芳 孔繁妍 孔繁嫣 孔凡妹 孔少萍 孔聆洁 孔晨怡 孔翔燕 孔俊文 孔迎芳 孔梅梅 孔京梅 孔舟琼 孔芯颖 孔芯悦 孔芜倩 孔杏怡 孔惺怡 孔心颖 孔沁颖 孔星颖 孔燕宇 孔德嫣 孔婉婷 孔瑾娜 孔二颖 孔桂霞 孔晓玉 孔小玉 孔纾怡 孔淮妹 孔思悦 孔随英 孔虽英 孔运妍 孔纭妍 孔昀妍 孔筠妍 孔蕴嫣 孔蕴妍 孔韵妍 孔爱洁 孔光莹 孔光悦 孔赛玲 孔光蓉 孔光颖 孔光娅 孔光媛 孔琳澜 孔辰茹 孔骅倩 孔倩骅 孔熙倩 孔倩熙 孔瑛熙 孔熙莹 孔熙瑛 孔熙英 孔婧熙 孔悦月 孔昊悦 孔悦悦 孔筱悦 孔旭颖 孔悦溪 孔悦皓 孔皓悦 孔金玉 孔浩悦 孔维玉 孔书丽 孔舟怡 孔周怡 孔宁悦 孔苑芳 孔琳瑶 孔娜文 孔卓婵 孔燕芳 孔雪萍 孔赛文 孔昱洁 孔娜之 孔安怡 孔曦文 孔祥婵 孔丌娜 孔倩容 孔颖茹 孔琳惠 孔蓉易 孔蓉儿 孔宝怡 孔志玲 孔振玉 孔墨琳 孔仪婷 孔凡艳 孔美娜 孔圆红 孔燕婉 孔悦篮 孔奕茹 孔莲萍 孔笑萍 孔俊美 孔茗秀 孔钰霞 孔丰英 孔滢雪 孔光红 孔令瑛 孔琼琼 孔兰芳 孔六英 孔玲嫒 孔秋娜 孔妍巧 孔雪婷 孔可玉 孔佳雪 孔丽茹 孔瑞玉 孔瑞婷 孔怡萱 孔妍仟 孔钰琳 孔敏英 孔涵怡 孔永梅 孔香茹 孔姝瑶 孔如玉 孔依妍 孔伟英 孔林秀 孔鑫怡 孔凯文 孔帼芬 孔燕飞 孔君怡 孔抒琴 孔舒琴 孔束琴 孔菽琴 孔燕仪 孔帼芳 孔帼红 孔艺婷 孔惠燕 孔莘冉 孔晨瑶 孔涵瑶 孔百霞 孔红红 孔广玉 孔月霞 孔汇文 孔碧悦 孔曼莉 孔帅文 孔悦希 孔慧颖 孔娜妮 孔宜怡 孔淼玉 孔淼怡 孔鸶怡 孔释怡 孔斯怡 孔紫媛 孔梓媛 孔梓怡 孔施怡 孔祖悦 孔沐婷 孔乐颖 孔玉瑶 孔秀巧 孔童玉 孔景怡 孔钰玲 孔钰洁 孔荷玉 孔家玉
专题系列
周易专题
风水治病
佛教之一
佛教之二
精品专题


text:
28 JUNE 2014(SAT)
休息過後,我地就出發去大三巴玩啦!
正當我地係酒店門口諗緊搭咩車去大三巴時,酒店職員就主動教我地行過去新濠天地,因為佢地有免費穿梭巴士去澳門市中心,之後我地行去都只係十分鐘左右.既然有舒服嘅穿梭巴,仲要係免費,我地當然就依照依個方法去啦!
唔知係唔係小小豬係酒店跳得太激烈,小小豬搭車途中就已經熟睡了,就連落車都唔知呀~
小小豬係依程巴士上瞓一陣都好,因為可以抖足精神可以繼續玩嘛.
原本我地都想搵啲特色啲餐廳,不過因為抱住小小豬行都真係幾攰(我指係大肥豬),所以最後就係附近嘅中式餐廳食我地嘅晚餐.
哈哈哈...依個為食嘅小小豬唔知係唔係知道有飯食,所以一入到餐廳就醒左,一醒就又話要食飯啦~
其實依乜我同大肥豬都係冇所謂,所以等小小豬醫飽肚之後,我地就去掃街啦!
上次同小豬媽嚟澳門時,都見過好多人係依條小走廊食嘢,睇見就好似好惹味咁,不過因為嗰次我地係趕趕地時間,所以冇機會試,就趁今次試吓啦!
佢地兩父子排隊去搵食啦~
其實都係啲滾滾吓嘅魚蛋..丸丸..牛柏葉嗰啲食身物,睇吓小小豬幾心急去搵嘢食~
揀好左嘢食就俾姨姨煮熟啦~
一個心急豬等食中~
食得啦...睇吓個為食豬食得幾滋味.剛剛先食完一大碗飯,依家仲可以食魚蛋,依個為食豬嘅食量真係嚇親人呀~
食飽飽就去SHOPPING,第一站就去買小小豬至愛嘅豬肉鬆~
之後就去行大三巴影吓相~
休息足夠嘅小小豬真係精力充沛,係依條樓梯上行嚟行去,我都真係唔夠佢嚟呀~
好靚嘅花燈,上次嚟到好想影,不過小小豬唔肯.估唔到今次小小豬見到,主動話同我影呀~
行完街街,又到掃街時間,依個為食小小豬唔知係唔係記得上次嚟過可以試食,所以行過條手信街,見到啲叔叔姨姨拎住啲豬肉乾,佢就已經識得問我地係唔係可以試味.
哈哈哈...既然佢咁好記性又主動問,所以大肥豬都俾佢食少少~
依個為食豬真係食得開心,仲問我地可唔可以食多一塊.所以當佢見到啲姨姨時,我地叫佢自己去問姨姨拎.
因為我地覺得咁可以訓練一吓小小豬大膽同陌生人交談之外,亦都等佢學吓自己的事自己做,想要嘅時候就用自己方法問人,唔好等佢習慣咩都要我地幫.
當然,我地唔會阻住人,因為嗰一刻店舖冇其他客人,亦都好感謝姨姨有善地同小小豬玩~
食飽飽豬肉乾之後,小小豬就話回酒店,加上我同大肥豬都已經好攰,所以就聽小小豬話早少少返酒店休息啦!
返到酒店即刻洗白白,係依個透明嘅浴室內,所以我又嚟偷拍小小豬出浴照啦~
洗完白白休息過後又嚟食嘢,真係好唔明白個為食豬究竟個食量係幾多,仲可以食得落~
個傻仔真係好鐘意住酒店,緊係啦...因為可以爬嚟爬去嘛~
就連擦牙洗面都可以咁興奮,係屋企又唔見佢咁哦,真係唔知笑C定激C呀~
雖然今晚我地三口子都比平日在家早左瞓,因為我地要有足夠休息,去迎接明天嘅精彩節目呀!
《續待》


text:
Jun 22,2015 (Monday)
Jayden 5y2m1w2d
Jaylen 2m1w2d
好好享受現在的生活
好鍾意現在的生活
每日輕鬆冇煩惱
(嘻嘻, 就快為Jayden小學interview而煩惱)
除左要學琴o個日稍為緊張少少, 趕少少
因為我成日都係臨急抱佛腳, 上堂前先練琴
搞到自己好趕咁
其餘的時間, 我都係hea住過
可以做全職媽媽, 可以日日陪住小朋友
最重要係多謝K Baba啦
(嘻, 佢知我唔鍾意返工)
作為全職Mama
每日做的事情差不多, 但我全都是喜歡的
非常享受, 非常感恩
雖然有忙到發癲的時刻
又有俾Jayden極嬲的時候
但每當靜下來, 慢慢地諗一諗
其實有乜咁大件事, 有咩好嬲呢?
係咁簡單
望到Jayden Jaylen開心, 我就會滿足快樂
影相就係我每日最重要的工作
影到靚相, 我會好好好開心
靚相的定義, 佢地笑得好開心o既相
眨下眼, Jayden已經5歲幾啦
仲有一年就讀小學一年級, 大個仔啦
雖然我講左好多好多次
但都忍唔住要講
「真係唔捨得佢大得咁快呢!!」
明知冇可能
個心都會諗: Jayden 同Jaylen可唔可以慢慢地長大呀?
講下講下
好快就到Jaylen返Nursery啦
我相信佢地長大後
這個Blog會帶俾我好多回憶
(最衰有一半的Blog都冇左d相啦)
希望Blogspot唔好執笠, 哈哈哈哈
Jayden今日食啫哩食得好開心呀 !!


text:
拿,就冇人想幫仇蓄SPIN
但人地COUNT錯左d咩數?
你連搵另一個唔經livestream做視像直播既渠道都搵唔到
人地用livestream count做基準錯左d咩
係,因仇蓄同連狗個兩個放法Livestream已經講左並唔會count到全部觀看人數.
一係你就死去證明Livesteam係錯,一係你就死去證明我係老作Livesteam嘅回覆.
Loop到臭向左走向右走晒仲係度Loop,你自已勁up當時實,我搵Livestream證實左你地錯勁晒又扮睇唔到
驚你呀,推爆呢個post後我再開多過又點話
你到底知唔知自己講緊咩
Livestream已經講左並唔會count到全部觀看人數,因為只計經Livestream做直播既人數,Livestream唔排除你有第3方渠道
而你搵唔到一個Livestream以外既直播渠道喎,即係我話全部直播都係經Livestream都不為過
搵埋code畀你睇都叫勁口翕?定係你理解唔到d code做緊乜?
咁你隻迷之陰講野錯漏百出又冇source就唔係勁口翕
?
人地唔需要話Livesteam係錯定你係老作,因為你封email根本去唔到critical point
Livestream證明左只會計算經佢既人,咁即係幫手引證左你熱時既在線人數即係你地hidden左既view數
你想收我地埋證據皮既得1種方法
就係你問多次Livestream,你係自己個網/app embed落Livestream會唔會計count?
如果佢答你唔會,咪仇蓄Stop la囉,你敢唔敢問先?
我就好肯定答你youtube係計既
Livestream我就未測試過


text:
上週五( 14日)下晝, Fiona約咗 3個女性朋友一齊行置地, 3個女仔已經一個墟, 4個女人走埋一齊,全程雞啄唔斷,而 Fiona嘅笑聲更嘈到上一層嘅途人都聽到.
FBI
黐女避緋聞 薛凱琪中環齋行
唔經唔覺已經 32歲嘅薛凱琪( Fiona),出道 10年以來,一直緋聞不斷,無論男或女,黑人或黃種人,黐埋阿 Fi身都會傳緋聞,最新一單就係傳出佢同貌似阮經天嘅圈外男性朋友秘遊柏林.不過上週五( 14日),阿 Fi出席活動時就向住記者好決絕話:「我哋一世都唔會鍾意大家,佢一世唔會鍾意我,可能大家都心急,想我有情人陪.」講到好似發誓咁滯.
為咗避緋聞,最近阿 Fi惟有黐住班女性朋友出街,上週五( 14日)阿 Fi出席完活動後, FBI喺中環置地廣場撞到阿 Fi同 3個女性友人一齊行街,其中一個仲係阿 Fi嘅 TB助手 Van.當日一行 4條 queen橫掃 TOD’ S同 Harvey Nichols內多間名店,不過阿 Fi入親每間鋪頭都係齋試唔買,其間不斷同班 friend雞啄唔斷咁講笑,笑聲仲嘈到隔兩間鋪都聽到,搞搞震冇幫襯! FBI就咁睇,其實發生喺阿 Fi嘅例子,唔好以為同女仔行街就可以避到緋聞, Fiona亦有傳過有同性密友㗎,如果以為同男仔絕緣就避到,呢招阿 Fi就唔 work喇!


text:
Round 1
同你吟一吟
明星煙民 一街都係
世衞話吸煙比食煙燻醃製食物,有更高機會患癌,但大部分人本住食乜都死心態,飯唔食冇問題,煙一定照食.
娛樂圈,一街煙民.有啲人會好小心,盡量唔喺公眾地方食,免得俾人見到,影低扯煙相;不過唔怕俾人知係煙精嘅仲多,尤其食肆全面禁煙後,同朋友食飯飲茶吹水,半途出去「呼吸」,更加避無可避.
好似許志安,余文樂,馮德倫, Amanda S.同 Jeana何佩瑜,癮起,話之你.
許志安 又煙又酒
Happy hour,天后老公許志安選擇去淺水灣,同人飲住白酒吹水,其間兩度離開餐廳「呼吸」,兩個鐘扯兩飛,都唔算大癮.
又煙又酒嘅許安,同朋友前後飲咗兩 round,四點幾飲到六點幾,夠鐘揸車返歸交人.
Amanda S. 壯男陪食二手煙
約朋友喺跑馬地南亭食串燒, Amanda S.煙癮起,自己一個走出門外上電,食食吓,其中一個戴帽外籍壯男走埋出嚟,不過唔係一齊扯,純粹吸住二手煙陪傾偈.
35歲 Amanda S.舊年七月離咗婚,有景好正常.
余文樂 中環面壁
明知中環多傳媒行咇,癮起想食煙點算?余文樂選擇行去人比較少嘅雪廠街,搵個大廈走火門凹位,面壁扯!食完再行返去皇后大道中,置地文華外面等朋友車接.
Jeana 食完正餐再開飯
同張栢芝細佬栢文散咗後, 34D不倒胸 Jeana(何佩瑜)積極搵錢收復失地,有晚《壹》仔見佢約咗電影監製伍健雄喺鯉景灣一間餐廳食住飯傾嘢,食咗接近兩粒鐘,臨走前, Jeana終於忍唔住丟低「老細」,行開陣去「開飯」.
馮德倫 坐門口方便食煙
女友舒淇入夜後水都唔飲啖,食菜亦唔肯食葉(因為菜葉水分較多),夜晚陪女友開餐,馮德倫肯定唔開胃.冇問題,搵其他 friend補番數.
早排馮德倫搵朋友去跑馬地陪食,兩男先喺門口有枱,方便食煙嘅 The Tuck Room飲杯嘢,食吓小食扯吓煙, hea咗個半鐘,再睇吓今晚食乜嘢?最後決定食越南菜.
撰文:八珍


text: 大台等人用,造就唔少原屬三,四線嘅藝人有發圍機會,出身藝員訓練班嘅張振朗(Owen),屬其中一個幸運兒.外型,五官有點點似黃宗澤嘅張振朗,有幸俾大台力谷上位,感情事當然要冷處理,所以即使佢三番四次俾人影到同34D巨胸小花陳芷尤(Apple)斷正拍拖,但依舊否認戀情,一於將戀事密冚.不過日前(22日)有《蘋果》讀者梁小姐透過《爆相爆片》,見到張振朗同女友陳芷尤,秘密去咗荷蘭阿姆斯特丹市旅行.據梁小姐表示,當日見到張振朗同陳芷尤喺當地市中心搵嘢食,由於四周都係外國人,二人放下戒備,陳芷尤仲繑實男友手,喺一間餐廳門口睇menu.梁小姐表示:「見到佢哋已經夜晚7點,兩個都係着住情侶牛仔裝.佢哋應該打算搵餐廳食晚飯,見佢兩個買咗好多嘢,男仔就負責拎幾袋戰利品,唔使女友拎.」不認不認點都要認o架啦,事關二人孖住去旅行,早已喺Ig露咗端倪.事緣日前張振朗放咗張戴住黑超着住牛仔衫褲嘅相上Ig,驟眼睇冇乜嘢,但眼利嘅網民,喺眼鏡倒影中見到陳芷尤嘅身影,咁啱陳芷尤又喺Ig貼咗張着住牛仔服嘅相,斷到正一正,想否認都難.問到係咪同陳芷尤拍拖歐遊,張振朗就回覆傳媒話:「多謝關心,我哋玩得好開心.」咦咦!「我哋」算唔算默認呢呵!據知,張振朗一年未放過假,連拍兩套劇,早前趁著《全職沒女》宣傳過後,向公司請假十日到歐洲自由行,今次係佢第一次到歐洲旅行,仲同埋女友同行,其間二人睇到新聞話英國發生恐襲,所以佢哋去旅行之餘都份外小心.返港之後,張振朗隨即要返回劇組,開拍重頭劇《飛虎極戰》.


text:
阿东多吉_660
发表于 2016-11-13 09:56:32
新人都是怪物{:9_1667:}
binarization
发表于 2016-11-13 16:36:07
{:9_1641:}
初音的兜帽
发表于 2016-11-13 16:50:41
可爱的蓝孩子{:9_1672:}
Nasokin
发表于 2016-11-13 18:46:21
花見本子指日可待w
Hikari
发表于 2016-11-13 19:18:50
个人感觉是另一个人{:9_1654:}
以Porsche之名..
发表于 2016-11-16 12:15:15
嘛,胖次襠部畫個蜜汁凸起,就可以光明正大地露出上半身啦{:6_846:}
jingjinger01
发表于 2017-1-18 10:57:08
好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好


text:
日韓到會
天王嫂 朴秀珍
近年韓流聲勢有增無減,不過帶起韓流嘅始祖,一定要數十幾年前嘅《藍色生死戀 2》,當年迷倒唔少少女(而家變晒中女)嘅裴勇俊,今年已經 42歲,宣布即將榮升人夫,秋天會同女演員朴秀珍結婚.
朴秀珍係邊位?做過啲咩戲?點樣可以俘虜一代天王?只係想講一句,天王嫂呢份工唔易做,祝你好運!
女團出身 主持突圍
朴秀珍今年 30歲, 16歲嘅時候已經加入娛樂圈,當年仲係中學生嘅佢被星探發掘,成為少女組合 Sugar嘅成員之一.組合成員仲有《 Kill Me Heal Me》嘅女主角黃靜茵,以及去咗日本發展嘅 Ayumi(而家改咗名叫 ICONIQ),出咗 4隻迷你大碟,仲去過日本發展. 2002年出道,第一隻大碟叫《 Tell me why》,四個女孩子嘅可愛甜美舞步及輕快曲風,令人留下深刻印象,係當年嘅新人王.組合於 2006年解散,朴秀珍就個人發展,轉型做演員,雖然參與多套人氣電視劇嘅演出,不過多數都係配角,最令人印象深刻係 2009年喺《愛你千萬次》,同 Super Junior成員希澈做歡喜寃家,以及 2010年喺《我的女友是九尾狐》做第二女主角.直到 2010年,朴秀珍終於搵到自己嘅方向,就係做主持,佢憑主持美食節目《滋味行》而人氣急升,因為佢喺節目入面不停食,完全放下女演員身份,毫不造作,形象非常討好.節目拍到第 4輯,被節目介紹過嘅餐廳都會大排長龍,難怪可以長做長有,朴秀珍都話結婚後會繼續主持.
安慰情傷生情愫
今年 2月,裴勇俊宣布同有錢女友分手,三個月後,已經話同朴秀珍結婚,佢哋相差 12年,本來大纜都扯唔埋,究竟愛火係如何點起?原來上年 3月杉秀珍加入裴勇俊旗下嘅經理人公司,本來都無乜來往,直到裴勇俊失戀,有雜誌爆料指當時裴勇俊受咗好大打擊仲病埋,杉秀珍好細心咁照顧佢,因而擦出愛火花.雖然只係拍拖短短三個月,不過覺得同對方好夾好有默契,於是決定今年秋天結婚,雙方仲已經見埋家長.閃婚消息傳出之後,引起各界討論,有人話佢哋決定得咁急,可能係奉子成婚,不過當事人否認.其實裴勇俊已經 42歲,近年退居幕後打理生意,以為結婚唔會帶來太大影響,不過公司股價喺公布婚訊之後立即急挫 5%,唔通師奶 fans全部沽貨?


text:
全部平底鞋擺喺度慢慢試,斗零踭 bye bye.
媽咪姐
咦?周汶錡凸肚喪揀平底鞋?
上個禮拜媽咪姐執衣櫃,順便襯衫,點知襯嚟襯去都係爭啲嘢.係啦,咪就係爭咁幾對鞋囉,於是乎即刻衝咗落銅鑼灣百德新街𥄫𥄫.
落到鞋舖,就撞到周汶錡( Kathy)同個男仔 friend行街.嗰日佢好輕便,鬆身裙,鬆身衫再加個手袋仔.雖然媽咪姐見慣明星阿太,但 Kathy話晒係名模,又啱啱攞咗個「十大傑出衣着大獎」,梗係乘機𥄫吓佢揀乜嘢鞋款學吓嘢啦.不過見佢揀親嘅都係平底鞋,以一個女性角度分析,有乜理由唔揀高踭鞋先?呢個人相當有可疑,死跟.
睇完鞋,佢就孖住男友人過咗隔籬幾間舖睇衫,離奇嘅事情又發生啦. Kathy睇親都係鬆身衫,仲隱約見到佢個肚有少少隆起喎.嗯……究竟係媽咪姐諗多咗,定係就嚟有好消息公布先?
混血新世代
近年娛樂圈掀起生 B潮,個個趕喺 40歲前生仔,而模界就係混血 B嘅天下.嘩!唔好怪媽咪姐偏心,啲混血 B真係特別 cute,好想咬佢哋一啖呀!
大命 B India
有「翻版鍾楚紅」之稱嘅泰國,瑞士,愛爾蘭混血女模 Cara G.,今年 3月同鬼模老公 Jesper生咗囡囡 India.不過 B女一出世,就要入 ICU留醫,好彩最後無事,依家仲好精靈㖭!


text:
無意中,又見到一單關於二手書店即將結業嘅消息.由年頭開始,一間接一間,本來係新聞嘅野,都開始慢慢見怪不怪……
趁呢個時間,想講下自己喺希臘嘅少少見聞.
冬天嘅時候,希臘嘅 Santorinio 會有好多鋪頭同酒店會因為遊客太少而暫時休息或者趁機翻新,繼續營業嘅多數都係餐廳或者紀念品店,但係喺 Oia 就有一間書店依然照常營業.上網隨便搵一搵,會發現書店本身已經係 Oia 其中一個好出名嘅地方,亦都被譽為世界十大最靚嘅書店之一.書店本身都係集中賣人文類別嘅書,有一手有二手,就連一啲原版書都有.然後,書店同時亦係一個出版社,專門出版重製的詩篇同文學經典.幾值得中意書嘅人去睇一睇.
當你仲疑惑緊一個以旅遊業聞名嘅小島點解可以容納一間咁嘅書店嘅時候,我會同你講,其實一啲都唔怪: 只要搭程飛機返雅典,你會發現周街都係書店,多到可以拎埋 7-11 句 Slogan 嚟用 — 總有一間喺你左近.更加有趣嘅係,大部分書店都同上面提到嘅一樣,兼具出版社嘅角色,出版各自認同嘅書藉.
我唔知希臘人係唔係特別中意讀書,依我所見,其實大部分嘅鋪頭都係冇咩人行﹔而且書店嘅數量多到我覺得就算大家都真係咁中意讀書,都好難支撐全部繼續做落去.所以即使到依家,我都覺得呢個係一個好神奇嘅現象.
返到嚟香港,聽到獨立書店執下一間,執下又一間,有少少一步一步咁自我實現文化沙漠呢個外號.好多人話香港無咩人睇書,自己做過書店,發覺又唔係,就算係平日,買書嘅都人來人往.而且,每次有書店執笠或者表示好難做落去嘅時候,都總會有大批人出嚟表示可惜呀,自己又少咗個地方買書之類.最最最重要,我地仲有吳局長呢啲一個月睇三十幾本書嘅愛書之人,香港又點會無人睇書呢?
我諗,香港其實唔係無人睇書,只係無人睇某一類型嘅書,又或者大部分人都只係睇某一類型嘅書(同一件事~).而問題就可能係呢度: 喺香港,當某樣野只係少部分人嘅喜好,而且無利可圖,生存嘅空間只會逐步收窄,最後讓路畀搵到錢嘅野.
問題係: 多元嘅香港從來都唔歡迎無經濟價值嘅野,書係咁,職業係咁,連人本身都係咁!今日書店因為做唔到生意所以要執,聽日因為耕田搵嘅錢唔夠地產多所以要收哂啲地,大後日各位老人家因為做唔到野所以要掉晒去一個地方由得佢地自生自滅又或者直接被安樂死,好痴線?傻啦,你覺得今時今日嘅香港同有得班老人家自生自滅有好大分別?
如果有時間睇到呢度,有冇一刻覺得其實應該做少少野去改變?有就得啦,唔好諗太多!諗完聽日都係要返工,繼續鬧,然後繼續儲錢買樓……
書店結業,悼念完,分享埋,咪夠囉,一路都係咁架啦,唔係咩?


text:
作為一個年紀已經唔細嘅小資女,有時候喺中環行走心裏都會自卑,覺得要買返個 LV 呀 Gucci 呀鎮住個場.Seriously 呢班白領儷人點解個個都買得起名牌袋呢?有時我更加會諗,如果俾我見到公司個新入職𡃁妹同事拎住個 Chanel Classic 2.55,我會點樣 judge 呢個後生女嘅 attitude.
一定有人喺背後話,條友靠父蔭靠關係啦,冇料到嘅;又會話攞得咁嘅袋點解要喺呢 d 地方做嘢呢,真係慘.Indeed, 一個人拎咩袋同佢真實嘅 attitude 同 competency 係冇關係,absolutely 冇關係.但 first impression 就係咁吊詭,好似你笑同唔笑根本唔代表咩,握手實唔實在都唔代表咩,但就係 create 到一個感覺出嚟,而感覺真係好主觀嘅.
商業世界就係咁架啦,非常勢利,有時候望吓你對鞋係批發貨定 Jimmy Choo,拎住嗰個係 Chanel 定老翻,然後你未開聲已經心裏有好多 assumptions.
新入職之女,無論你嘅底細係窮係富,用嘅手袋都要小小心心.事先聲明,我 focus 嘅職業主要係專業人士果 D,唔係創意路線嘅行業,亦唔係一般文員,果 D 我真係冇咩經驗,冇咩 thoughts.
新入職之女最忌係咩呢,個袋太貴或太可愛.太可愛個 message 好清楚︰你未訓醒.揹住個有 D 小卡通人物嘅袋令人誤會你不想長大,你叫老闆點帶你去見客?如果你覺得同一個袋,中學生之間都流行嘅,咁就唔好拎.
太耀眼嘅名牌袋,人人都知嗰種,真係貴嗰種,閃閃生輝嗰種,留返週末用啦.俾上司見到,可能會錯誤表達咗一種,「我賺萬一蚊都有 Miu Miu 用,因為我就係混吉嘅二世祖」呢種好有機會其實唔係你真實性格和鬥心嘅 image,自己將自己放入危險中,unwise.有時用名牌袋係冇所謂嘅,但睇清楚你嗰輩嘅人用咩袋,睇清楚你上司用咩袋,再攞你個靚嘢出嚟都唔遲.第一個禮拜返工就攞個人人稱羨嘅 LV BB 出嚟,招惹無謂嘅 gossip 就唔好啦.What you want 係人哋喺背後話呢個後生女似係肯學肯做,唔係呢個大小姐喺度招招積積,right? 我哋對於人言,要用 risk adverse 嘅態度.
咁用咩袋好呢?新入職/新出大學搵工者其實好多機會要四出走動,幫上司帶文件,突然出街見客學嘢,所以實用性比 anything 都重要,米多莉認為有三個主要條件︰
夠大
夠輕
防水
This is exactly why Longchamp 咁成功.夠大,輕身,防水,中價,French,優雅嘅品牌,搞掂.利申︰冇 sponsor.
出街可以袋到文件和電腦;夠輕上下班唔會墜到膊頭痛;臨時臨急夠軟可以用嚟買餸,防水突然落水冇遮唔驚個妝融,因為可以用佢嚟擋一擋丫嘛.一物十八用,呢幾百蚊真係值到笑.係,連師奶都愛用 Longchamp,but so what? 返工又唔係 fashion show.
Of course 唔一定要揹 Longchamp,Kate Spade,Michael Kors 都有人用不過我覺得唔夠輕身而已.只要你個袋中到以上三個條件,又唔係太可愛就可以架啦.
我個由搵工到依家都揹住嘅袋,底部四個角都磨蝕哂啦.回想起呢幾年捱世界嘅酸甜苦辣,呢個袋跟住我東奔西走,真係 full of memories.或者係今日終於唔再係小𡃁妹,又或者係九月將到有好多學子變身做社會人,望住我個殘殘舊舊嘅袋,心頭忽然一陣熱,都有點欷歔.
祝畢業搵緊工,等緊返工,啱啱開始返工嘅你哋工作順利,加油呀!
Photo: www.fashiongonerogue.com


text:
華星冰室依個名聽到聽左好耐,亦都知道佢地已經開多左幾間分店,其中有一間仲係小豬媽屋企附近.想就想過好多次,每一次路過都話要入去試吓,不過一直都冇機會,大鄉理嘅我到左今日終於都可以試到啦!
事緣今朝早起身啲燒仲未退,所以就請多一日病假,唔好返去傳染其他同事.
食完藥繼續瞓,瞓到差唔多十二點幾先識起身.之後見都冇再燒,又在返啲啲精神,所以小豬媽就建議落街食個LUNCH,行吓精神啲咁話,就係咁...我地一行四人就有得去試吓華星冰室啦~
可能就係因為有名氣,所以我地都排左一陣先有位.一座落就即刻周圍睇,真係好多華星嘢呀~
睇吓小小豬個古靈精怪樣,可能知道就嚟有嘢食,所以就特別攪笑呀~
依度食物類型真係唔算太多,所以我地三人最後ORDER左三客常餐~
我地三個人一致都覺得啲嘢食係幾好味,尤其係個炒蛋,滑得嚟又唔“鞋”口,仲好 JUICE添.
唔止我地,就連小小豬都食得咁開心~
除左美道好之外,冰室入面啲工作人員都十分有禮貌又細心,知道我地有個BB同行,幫我地準備張卡位(我地冇要求的).另外,我地所需要嘅碗仔(俾小小豬食粉時用),佢都幫我地用熱水滾過,依一點真係估佢唔到咁細心,真係抵讚呀!
雖然啲嘢食好味,服務態度又好,不過都有一個缺點,就係我地都覺得價錢貴左少少,我地食三個餐都成一百蚊呀!
當我地離開冰室嘅時候,在門口同小小豬坐返車仔時,俾我撞到EASON同另一位EO2成員(唔知佢叫乜名..哈哈),原來佢地都剛剛係入面食完嘢出嚟.嘩..我都係第一次咁近距離見到明星,EASEON同係電視見都冇乜分別,全程都笑笑口,好似幾NICE咁呀.
哈哈...唔知下次再嚟時有冇機會再見明星呢?


text:
Day2 總統府 > 中正紀念堂 > 平價快炒(忠孝敦化站)
一早起身去食酒店早餐,跟住上房休息陣就出門口,今日第一站係總統府,要朝早11:30前去到
行左兩三分鐘就黎到台北車站M3出口
台灣比香港好既地方係捷運廁所多,女廁都唔係點等,佢地有好多貼心既設計
去總統府要搭淡水線,台北車站搭一個站去台電大樓
係1號出口
天氣好熱,好彩準備左風扇仔同遮
台北警局,近總統府,你會見到多左警察係附近
台北紅綠燈有秒數倒數既設計幾好
青天白日滿地紅旗
行左一陣,終於見到總統府
飛揚
去總統府參觀要右邊側門入,去總統府記得要帶齊証件,衣著要整齊,唔好著拖鞋涼鞋,
我阿媽因為咁無得入,所以我地只好係門口行一行,溫度成36度,返酒店休息一下
休息到下午先到中正紀念堂,係台北車站搭淡水線兩個站到中正紀念堂站
成個站既設計都好華麗
去中正紀念堂要係5號出口出
出口隊道兩旁擺滿風景畫
去到已經天陰陰,幾驚落雨,呢種天氣好好,唔係太曬仲有d風
廣場好大,下午關係遊客好少
設計好靚既戲劇院,只係入唔到去
由大中至正轉名做自由廣場
好似去左北京故宮咁
中正紀念堂
行到去中正紀念堂入面,如果有老人家同行,唔洗行樓梯,可以選擇搭lift上去大廳
好中國式既側門
入到去已經開始儀杖隊交更儀式,每個鐘有一次交更
佢地好高,身材同相貌都揀過曬,好相似
佢地搭lift到4樓大廳
好佩服企一個鐘
開始啦
外面景觀
入面景觀
紀念品店
完結左今日行程
因為阿媽唔鐘意食夜市野,想食返d小菜館咁,於是上網google下,台北有d叫百元熱炒既餐廳,好似香港d餐廳小菜咁,每碟送都係一百或者百幾台幣,好抵食,同埋唔太油膩同幾好食,我覺得係平價之選,而忠孝敦化站附近有兩間百元熱炒,分別叫做平價熱炒(A點)同小漁村熱炒(B點,白飯任裝),食完飯可以食埋附近出名既東區粉圓
因為都係平民餐廳,做街坊生意,無咩遊客到,所以都係影左一兩張相
呢次食既係平價熱炒,白飯另計
平價熱炒既餐牌
樣樣都好好食,推介蛤蜊絲瓜,超好食


text:
叱吒頒獎禮最有趣嘅地方,就係你平時明明唔會聽電台,但一去到1月1日,你都會用唔同嘅方法去收睇/收聽呢個(曾經)被稱為最有公信力嘅頒獎禮——因為我哋都知道叱吒唔似大台,新城亂咁頒獎,又唔會好似港台咁有個Made in Hong Kong李志剛年年示範乜叫演繹零氣氛主持.
叱吒頒獎禮之所以能夠成為四大頒獎禮入面最成功嘅一個頒獎禮,除咗班DJ識搞氣氛,煽動人心同埋唔會亂cut唱同埋得獎者感言之外,最重要都係因為叱吒一直都能夠表現出「只要佢哋有好歌,有實力,佢哋都總有機會上叱吒呢個頒獎台」呢個原則——不論上過叱吒頒獎台嘅林欣彤,方皓玟,林奕匡,Supper Moment;以至係今年第一次上叱吒頒獎台嘅鄧小巧,小塵埃,Gin Lee,都證明到商台係有心支持同鼓勵一班新進歌手,而呢一點亦值得抵讚.
睇住叱吒頒獎禮嘅你,相信今年都係會覺得驚多過喜,甚至同大部分觀眾一樣,睇到媽聲四起:你諗住方皓玟,周國賢會分別拎作曲人金,銀獎,但事實係林海峰俾人推咗上去拎作曲人金獎;你諗住Gin Lee,陳柏宇拎專業推介聽佢唱歌,點知最後淨係一人一個歌手銀獎,歌都冇得你聽;唔少人都想《你是你本身的傳奇》拎我最喜愛的歌曲大獎,點知最後係欣宜首《女神》贏一條街;但以上嘅震驚程度都遠遠不及吳業坤冧莊我最喜愛的男歌手——事前唔少人,甚至張敬軒都睇好陳柏宇,但結果令絕大部分呆哂,包括吳業坤本人——用一個主觀嘅講法,不論周國賢,陳奕迅,陳柏宇,張敬軒邊個拎獎,你都會搵到一個具說服力嘅理由,但唯獨係吳業坤,明知佢今年聲勢滑落之下仍然冧莊,你只會覺得叱吒為咗造神而造神,亦難怪好多人知道結果之後呆完之後就屌曬鬼.
當令人最期待嘅叱吒頒獎禮都變到唔跟民意去頒獎嘅時候,與其繼續屌到叱吒上天,不如黎緊呢一年,我哋用唔同方法去發掘,欣賞,支持唔同高質嘅香港音樂,或者仲更加實際.(係架,睇頒獎禮真係唔好太認真,某程度上當欣賞下唔同歌手或者心理上會平衡到少少嘅;仲有,好多人都問點解有班人唔投票又要屌——佢哋又錯唔曬,至少我下年睇叱吒都要記得一票不投吳業坤.但係種票嘅嘢,你估選立法會同區議會先有咩?)
所謂寶物尋歸底,好嘢唔一定係下下浮上面嘅——簡單少少講,即使一首歌唔係冠軍歌,甚至派完台之後一個榜都冇上到,唔一定係首歌質素太差,其實係可能班DJ偏心,甚至唔識欣賞.就好似黃劍文首《尋找消失的過去》咁,論歌手本人同埋首歌嘅知名度或者遠遠不及其他歌手同埋得獎歌曲,但呢首歌勝在令人勾起《綠豆》入面嘅劇情,甚至不知不覺咁代入咗大衛呢個角色,就好似用音樂同你講一個故事;之不過,呢首歌除左新城之外都冇上過榜——但係我心目中,黃劍文一定係值得繼續留意嘅歌手,《尋找消失的過去》更甚係我自己上年最喜愛嘅其中一首歌之一.早幾日同班朋友唱K,無意中發現糖妹原來上年出咗首《青春實驗》,最驚喜嘅係佢終於唔再係以前一味賣弄可愛嘅糖妹,反而彷彿同人講佢都可以唔做少女,而蛻變成一位成熟嘅女人.呢兩個例子,其實想講有時候好嘢係要靠自己去發掘,而唔係下下飯來張口靠曬電台.仲有,如果搵到好歌,記住用真金百銀買佢地嘅歌支持佢哋,如果唔係一切其實都係枉然.
講到發掘好音樂,亦不得不提一班民間嘅樂評人.就好似論盡音樂.不論嗰位歌手係男女組合,上至天王巨星下至新人,論盡音樂都會同你中立地一一論盡音樂——如果首歌強差人意,即使歌手係天王巨星都冇面俾,反之亦然.而呢種獨立嘅樂評人亦對於我哋發掘好音樂都好有用——佢能夠不受外在因素影響,亦唔會為咗俾面某歌手而作出偏頗嘅評價.呢種以音樂質素行頭嘅樂評,不單止幫助樂迷去學習同評論欣賞唔同音樂,亦可以令幫助更多有實力嘅音樂人站穩陣腳,長遠改變樂壇嘅風氣.就咁講就好似太理想化,但事實上有歌手真係會睇呢類專頁(你哋好憎嘅欣宜其實有睇開論盡音樂嘅),所以如果有更加多好似論盡音樂呢種中立而專業嘅樂評,以上宏願其實唔一定只係一場夢.
我都知道依家成個樂壇風氣都令人好無癮,但如果你問我會唔會放棄廣東歌,我好肯定同你講:「一定唔會.」原因唔單止我係香港人咁簡單,更重要嘅係香港真係有好多好正嘅音樂,只爭在我哋搵到未,同埋有冇用心去搵.


text:
多謝大家嘅留言.好多人問候小王子,其實佢一d都無5開心,小王子嘅EQ係我見過嘅地球人當中~
最 最 最 強 嘅 !
平時佢比我打o個時都重笑ga!小王子淨係驚我5開心ga啫!佢覺得又5係自己拉得5好,係個評判坐咁遠聽5到我拉啫~洗咩要5開心?今年5得米出年再嚟過law!完左比賽去食飯o個陣,小王子已經識問我可5可以玩DS na~因為o個晚攪到半夜,我見第朝小王子眼瞓得好緊要,所以o個日我無比佢返學.因為無lala多左一日假期,佢成朝唱住兒歌,風so到不得了呀!根本都無為過琴晚嘅事而5開心.
我5係放5開小王子輸,比賽本來就有輸驘.我係好為個仔5甘心啫~小王子一個月都開5到電視睇一次,就算係weekend都一樣.要得term break至會有機會睇到電視,所以我屋企長期裝FOXTEL(收費電視),我就係知就小王子無時間睇電視,所以我想無論佢幾時有機會,我要一開個電視就有卡通.普通電視台5係24小時都有卡通睇ga!係呀~小王子而家都重係好鐘意睇卡通ga!
就係因為個仔為音樂付出左咁多,
人地睇電視o個時~小王子o係度練緊琴
人地上緊網o個時~小王子o係度練緊琴
人地玩緊o個時~小王子都一樣係o係度練緊琴
無論係小王子,一或係我同小王子爸爸,我地從來都無偷過懶.一年365日,無一日係無練琴嘅~就算係病,只要5係起5到身,小王子都會練琴.小王子從來,係從來都無因為持住自己有天份而偷懶過,反而更加努力練習.小王子練琴係要我,或者係小王子爸爸幚嘅~所以因為要同小王子練琴嘅關係,我同小王子爸爸機乎係完全5出街,就算係好攰,我都會堅持o係屋企煮飯食.等小王子可以多d時間練琴.
小王子6歲o個年去過一個比賽,當佢一拉琴o個陣,竟然有個鬼婆大叫"IS NOT FAIR"! 因為佢覺得小王子拉得太好,將佢個女比下去.到評判宣怖結果o個陣,佢大叫佢個女得5歲啫~(我心諗﹣﹣呢場係7歲and under嘅比賽,你個女更係得5歲la~5通15歲咩?)小王子5歲o個陣已經拉緊5級la~你個女玩緊o個時,我個仔練緊琴呀!有幾"NOT FAIR"呀?
d人根本沒殺左小王子嘅努力.
可能你會話"今年5得米等出年law!"
你知5知要再努力多幾多日至到"出年"呀?
點解我會知o個個評判係因為聽5到小王子拉琴至會咁判?因為o係張comment紙上面,佢咩技術上嘅評語都無寫,淨係寫左句~
"你拉得太細聲!"
有blog友留言問我,咁小王子會5會無左個獎學金?
係5會嘅~
因為5係驘左呢個比賽就會攞到獎學金,而係驘比賽會令到小王子個Profile靚d,攞到嘅機會大d啫~而家唯有寄望小王子9月考演奏級攞到好成績,因為無咁細個可以考到演奏級,希望對考獎學金有幚助!
P.S.呢個豆腐雪芳蛋糕係上個禮拜人地訂嘅~我試整左個新嘅朱古力絲帶花,果然係難度8級呀!下次再整一定會靚d!


text:
好多港人去日本旅行都去倒熟哂,編行程編得仲好過旅行社.只不過,日本始終地大物博,主要溝通都利用日文,DODO姐就曾經講過:「意外就是意料之外.」編好哂行程都好,總會有出現意外嘅機會.
去旅行身邊總有一位半位同行麻煩友(小編稱為旅行伸手黨),遇到行程以外嘅事只會不停問問問,唔會自己嘗試去查下或者諗諗.
呢個時候只能夠靠自己,出發前預先下載幾個APP傍身,絕對可以令成個旅程去得順啲,唔洗浪費太多時間係瑣碎事到:
意外就係意料之外?即時在地日本交通編排APP
正常一般旅行前交通編排都準備好哂,但有時喺日本當地遇上特發事情或錯過咗班車,可能就需要留意即時交通狀況或者轉乘其他交通工具.
簡簡單單開啟Google Map已經可以解決到呢個問題,搜尋要去嘅目的地,Google Map就會指示出交通方法,仲可以知道班次到達時間,交通需時同路面交通即時情況,方便倒呢~~
Google Map|萬能地圖
有時候WIFI蛋或手機上網總會係重要情況用唔倒,有一個離線APP傍身就幫倒大忙.以下2個APP都提供離線搜索功能,設有中文介面,操作簡單,教都唔洗教~~
離線適用日本APP
東京地鐵遊客乘車指南
大阪地鐵通
去旅行去倒盡?日本快速找尋落腳點APP
去得日本唔少得瘋狂購物,以忘我嘅境界瘋狂濕平過後,總會出現團友體力秏盡嘅一刻.
要搵落腳點坐陣但係又未到原先行程食飯時間.呢個時候,AroundMe就大排用場,呢個APP可以以自己嘅位置為中心點,搜尋附近嘅相關店鋪.除左Cafe餐廳之外,酒吧超市的士站等等都可以搵倒,非常好用.
AroundMe
日本旅遊語言不通?餐牌路牌最強翻譯APP
去日本好多時語言不通, 睇路牌又唔知講乜,去倒餐廳睇餐牌又唔明嘅時候,嗌左伏物個陣就真係喊咁口!!!
Google Translate
可能唔講唔知,Google Translate有個強大嘅功能,就係透過相機鏡頭可以即時作出翻譯.去日本之前,不妨先下載Google Translate APP,預先下載定日文文檔,咁就可以作出離線翻譯!!
日本旅遊口渴想買支水?日本快速找尋附近便利店APP
去日本食咩都好味啲,連便利店嘅小食都唔例外.小編基本上每日都會幫襯便利店.諗起日本嘅炸雞扒,飯團,杯麵,又好想短期內去多次日本~~
コンビニ情報
有時行行下肚餓口乾,返到酒店沖完涼想買宵夜個陣,就可以用以下嘅APP搜尋
PS:有啲特定便利商店嘅限定品,好似一風堂的豪華版杯麵,都會喺呢個APP搵倒相關資料!!!
(コンビニ情報!)APP


text:
我Nuts哥最喜歡睇國產愛情動作片,唔好心邪,唔係AV鹹片,係大婆上門捉姦,小三被剝光豬遊街嘅短片,拳拳到肉,腳腳到腹,有血有淚夠寫實,真係好睇過甄子丹一個打十個!前年內地官方公布有384萬對夫婦離婚,即係有成七百幾萬人離婚,以香港人口嚟計,即係成個香港撞口撞面全部都離晒婚!唔使學者分析都知,修身齊家呢類貞節忠心傳統觀念愈來愈薄弱,加上無論男定女,個個有錢就身痕,今朝有酒今朝醉,唔理咁多,食咗先講,用部手機揈兩揈就可以交友,想偷食有小三易過借火!唔怪得上個月「驚蟄」,Nuts哥經過銅鑼灣鵝頸橋時,見到大堆人喺度啪啪啪原來有唔少內地人組團嚟打小人,話要打走個小三同老公!
林丹羽毛乳模俱愛
明星都係人,偷食或離婚一樣都會發生.白百何貴為內地一線女星兼百花影后,當年憑電影《失戀33天》開始人氣急升,由出道到依家,咁多部電影嘅累積票房超過63億人仔,百分百係票房女王!雖然身為人妻但係依然仙氣十足,人人都話佢演技好形象夠正面,點估到佢表面斯文內裏鬼死咁open!早排佢被人踢爆同內地小鮮肉張愛朋喺泰國玩鴛鴦戲水,攬攬錫錫都未夠,仲出埋「一陽指」起勢狂指對方下體!衰咗
男人偷食係千古以嚟重複又重複嘅「食物鏈」,但係女人偷食,乜嘢水性陽花等等難聽過粗口嘅形容詞都出晒,最後陳羽凡以「前夫」身份出嚟解畫,話兩年前已同白百何各行各路,我瞞離婚了!為咗個囝囝,所以唔公布離婚!本來係洗白以脫「勾佬」嘅罪名,但因為呢兩年仲公開老公前老公後咁叫,成千上萬嘅網民狂鬧佢哋扮恩愛夫妻博好感嚟搵錢,仲鬧爆白百何就算離婚,身為公眾人物都要檢點!
內地藝人偷食例子何其多,內地男星王寶強陰功豬自爆綠帽已戴,人財兩空,老婆同經理人搞埋一堆!中國名將林丹玩開羽毛,連乳模都唔放過,又錫又攬,老婆謝杏芳公開聲援玩「愛‧回家」呢招幫手撲火!最邪嘅係,當年同白百何合演電影《失戀33天》嘅內地男星文章,都一樣偷食斷正!林丹同文章食完仲有老婆撐,揞住半邊嘴偷笑
幫清理蘇州屎有錢途
林丹同文章雖然唔使離婚搞到妻離子散,所謂邊度跌低邊度起番身,佢哋可以隨時開talk,作為失敗偷食個案人辦,企出嚟分享吓經驗,自己衰咗啫!仲有千千萬萬個男人身痕,造福吓「後人」醒吓啲貼士過兩招,真係令人「食」得安心又開心!至於王寶強更加可以出書《男人最痛》系列,抒發吓內心鬱結之餘,又可以提醒吓啲兄弟,應該點防妻偷食,唔使搞到財色兼失!
畀老婆發現偷食,一哭二鬧三離婚嘅話,搞到要分身家,都咪話唔頭痕!依家內地開始有人搞「小三勸退師」呢門創意工業,成功偷食完冇手尾跟嘅文章同林丹,真係可以搞番間星級小三勸退諮詢顧問公司,專責幫偷食嘅人夫唔使離婚保住頭家,親自同小三同大婆談判講數,四四六六拆掂佢!同時再附加個跟蹤服務,即係幫大婆跟蹤個老公有冇偷食,又或者點防止被人跟蹤自己去偷食!雖然白百何離咗婚先至嗒小鮮肉,但一樣有商機,針對時下分手同離婚高企嘅情況,可以搞番個愛情或婚姻保險服務,喺指定限期入面分手或離婚,雙方都有保障,就算被人笑到面黃,有舊錢使吓都好吖!
2017年5月1日 星期一
白百何「隱分」啟示食出商機 __,白百何,
我Nuts哥最喜歡睇國產愛情動作片,唔好心邪,唔係AV鹹片,係大婆上門捉姦,小三被剝光豬遊街嘅短片,拳拳到肉,腳腳到腹,有血有淚夠寫實,真係好睇過甄子丹一個打十個!前年內地官方公布有384萬對夫婦離婚,即係有成七百幾萬人離婚,以香港人口嚟計,即係成個香港撞口撞面全部都離晒婚!唔使學者分析都知,修身齊家呢類貞節忠心傳統觀念愈來愈薄弱,加上無論男定女,個個有錢就身痕,今朝有酒今朝醉,唔理咁多,食咗先講,用部手機揈兩揈就可以交友,想偷食有小三易過借火!唔怪得上個月「驚蟄」,Nuts哥經過銅鑼灣鵝頸橋時,見到大堆人喺度啪啪啪原來有唔少內地人組團嚟打小人,話要打走個小三同老公!


text:
(左)主音 何柏誠
(右)鋼琴手 李滔
〈 KIMOJI〉嘅 MV入面只得何柏誠扮女人,今次連李滔都扮埋一份,想知佢哋扮女人有幾好笑,快啲 download FACE Pop睇
真面目
攞你命 MK POP愈玩愈激 拾音社扮女人:想大家放鬆啲
去年一首〈 kiss kiss kiss〉令 MK Pop組合拾音社從國內殺入香港,點擊率至今已有 13萬幾,全因歌詞騎呢兼易上口,好老實,會認真聽佢哋唱歌嘅人相信少過零.
為咗令觀眾更加認得佢哋,拾音社決定再玩激啲,新歌〈 KIMOJI〉由主音何柏誠扮女人上陣,加埋勁似不文手勢嘅舞步,真係睇到又想笑又想打一身!正如何柏誠話齋,「你又唔使對住我食飯,咁你食完飯嚟睇我啦,一定會開心嘅!」
我哋係為咗美麗而誕生,我哋係雙人男子女性化組合.」拾音社扮女人扮上癮,新歌〈 KIMOJI〉由主音何柏誠扮女人拍 MV,琴手何滔就喺旁邊伴舞,為咗想更多觀眾認識佢哋,拾音社 2位壯丁今次以全女人打扮受訪,老實講,係幾惡頂.
俾人鬧都唔理
「扮女人係為咗大家開心啲,未來再扮咩就睇需要」兩位成員天生一副男人樣,扮成咁,唔怕俾人鬧?「一般靚嘅人對鬧嘅聲音都會屏蔽,所以我哋係唔會聽到鬧我哋嘅聲音㗎!讚我哋嘅 fans叫有眼光.」
訪問當日二位成員各有媚態,其實係咪 hehe?「梗係唔係,只不過大家覺得鍾意咪俾你睇吓囉!」
Lady Gaga都豁出去
言歸正傳,兩位成員都係音樂系畢業,扮成咁,其實想點先?「我哋冇純粹當自己係音樂人,更加會覺得自己係藝人,就算歐美嗰邊,好似 Lady Gaga都會好豁出去做呢樣嘢,我覺得都係一個藝術家嘅表演精神,如果去扮一個女仔就令大家鍾意拾音社嘅歌,我覺得完全係冇咩問題囉.〈 kiss kiss kiss〉係令到大家好開心,不如再做一首減壓嘅歌啦,咁就諗起 Kimoji呢樣嘢喇.無論點樣,大家笑就會放鬆㗎喇!如果你笑都緊張,咁我覺得,你都真係好緊張喎!」咁下次扮咩呢?
慾望想同 FFx合作
近日女團 FFx咁 hit,加上有靚女 Christy坐陣,拾音社仲講到出口對佢哋好有慾望.「我哋拾音社幾想同 FFx合作,大家聽過佢唱〈 Sugar Baby〉啦,咁都好想佢將呢首歌唱得好聽啲,人靚聲甜就更加令大家鍾意啦,所以拾音社好有慾望想去教好 FFx去唱好呢首〈 Sugar Baby〉.」
拾音社加 FFx,呢個組合會唔會同少林足球加唱歌跳舞咁出色呢?
採訪,撰文:娛樂組
攝影:范仲良


text:
其實麵包超人根本係一套恐怖片,就好似真實版既格林童話,每個故事都隱含著驚嚇既味道同時反映一個又一個社會既現實.近日電視台重播麵包超人,作為一個廢青當然每集都睇過下,但發覺越睇就越唔對路,個心仲有小小寒寒地同時都有痛心.
先講下麵包超人同埋麵包叔叔個樣,就好似殯儀館既紙紮公仔一樣.佢地塊面左右邊紅扑扑,除左塊面圓小小之外,就同紙紮公仔冇咩分別,唔信既各位讀者可以上網SEARCH下.同時個樣都好似高海寧,佢似咩野?大家都心照啦.麵包超人有時仲要比人食左塊面,一個塊面冇左一忽既卡通人物真係幾恐怖.麵包超人見到其他朋友仔肚餓果時,就會搣自己塊面一下比人食,而自己塊面就比人食左一啖.呢個麵包超人更加係COSPLAY入面,都有唔少人扮,一個冇左一忽面既又似紙紮公仔既卡通人物係條街到行黎行去都咪話唔驚.最恐怖既竟然係麵包超人成日會換頭.有時小朋友都會諗,做咩麵包超人可以成個頭擰甩左,再換個一個新頭,如果換頭失敗會點呢?如果換換下既時候細菌人捉著左佢個頭呢?如果細菌人直接扯甩佢個頭呢?要成日換頭既卡通人物我真係唔敢再想像.
講完麵包超人就講下細菌人,佢就代表社會入面永遠不被尊重既科研人同時係一個二世祖.要數全套麵包超人入面最高科技既情節,就係細菌人每次坐果部飛行器,全套卡通入面坐飛行器既人物真係屈指可數,就係佢同埋紅精靈.但卡通片往往講到部飛行器冇咩料到,比麵包超人一拳就打到變星星,咁樣同毛澤東話人力戰勝科技冇咩分別,最少起碼都坐係部麵包車都對打幾場先啦.科技?科研?完完全全係冇用.劇入面個個角色都有野做,就連隻麵包叔叔既狗都要幫手吠幾聲送下麵包,唯獨係細菌人.集集佢都冇所事事出去撩事鬥非,完全唔使做野,條村入面個個都爭佢,但每次都肚佢唔死,仲要有成屋村咁大既基地,集集比人打爆部機,但下一集就搞番掂,技術之高與身家之厚真係無人能敵.
但二世祖又點? 細菌人只係紅精靈既兵!係一個港女既兵仔,紅精靈要樣冇樣,要身材就冇身材,講野冇大冇細,成日都咁串.佢叫細菌人做咩,細菌人就要照做,永遠唔會反抗,佢真係男人入面既垃圾.最慘既係佢永遠都唔可以爭一次氣比紅精靈睇,次次都打輸比麵包超人,假如有一日條女跟左麵包超人走,咁細菌人變左綠菌人既話可以點做?係唔係同麵包超人死過?佢永遠都唔夠麵包超人打,只可以眼白白咁睇住自己條女跟人走,連保護自己女朋友既能力都冇.
所謂同人唔同命,劇入面唔少人物都身懷絕技,可惜往往被人忽視,個個小朋友一諗起既就只有麵包超人.螞蟻小子可以用手槍將物品變細變大,方包超人同埋炒麵包超人都係好好打,最重要既一點係佢地唔使成日咁煩要換個死人頭,或者佢地根本冇麵包超人咁好彩有無限量既頭供應.但佢地係依個社會入面都出左唔少力,可惜佢地出場既機會少之有少,唔同其他卡通片咁公平.睇下日本所有既戰隊,人人有份,集集都合體打怪獸永不落空,呢樣就真係叫做公平啦.有時我都會諗麵包超人同監製有咩野關係,做咩成日得到監制製關照.
所以,人越大睇麵包超人就會唔太開心,因為依套根本係我心目中係悲劇或者係恐怖片,小朋友睇既時候當然會覺得好得意,但大個左睇,反而有另一種味道.


text:
李 麗珍與潘源良第4次分手,離離合合,散散聚聚,雖然有人曾經講過真愛要經歷多重考驗磨練,幾次起跌,不過如果係要經歷4次分手,都未免太Harsh喇,取 西經咩!不過身邊總有一Pair情侶,合久必分,分久必合,分手完一排又喺番埋一齊,而且呢個歷程隨時長成10年8年咁耐.問世間情是何物,兩個人感情 事,外人知條鐵咩係咪?不過,如果你真係睇唔過眼,又或者身陷其中嘅係你至親嘅人,不妨提供以下方法考慮解決問題,咪再拖拖拉拉喇.
認清核心問題
每次分手嘅原因究竟係咩?要搵出究竟對方嘅底線喺邊,有咩行為會令對方容忍唔到,例如男方每次都係衰偷食,咁就要針對呢個問題,如果男方自問一定改唔到,咁就無需要浪費時間復合,因為遲下都一定再散過.
一刀兩斷
分手要狠,感情最忌拖拉,分咗手一係狠心啲,連朋友都唔好做.因為你明知你哋餘情未了,又會再度一齊,長痛不如短痛,可不揮慧劍斬情絲?咪再借頭借路聯絡,咩「分手仍是朋友」,呃人㗎.
結婚
講起嚟好極端,不過,如果你哋兩個經常離離合合,一係好似上一點咁斷絕來往,一係直接結婚,因為結咗婚之後,兩個人喺心理上都會有所改變,以前大家唔妥當嘅地方,有機會結婚之後自然解決,不失為破釜淫舟嘅好方法.
約法三章
如果真係要復合,咁就不如先小人後君子,唔好再好似之前咁貪一時激情,講清講楚,有晒未來嘅計劃,要令雙方都知道大家有長遠目標,達成一致嘅話先真係復合.


text:
政情:大劉違交通例 羅傑承被問候喪喊
捲入澳門巨貪案而被澳門初級法院判囚嘅華人置業主席劉鑾雄(大劉)及南華足球隊足主羅傑承,尋日不約而同出咗醜.大劉喺灣仔食完午飯後,坐車返寫字樓時遇上交通擠塞,佢竟然索性落車,喺車陣之中穿梭行返公司,公然違反交通條例.傍晚就輪到羅傑承喺球場上喊到冇晒儀態.
劉着長袖褸烈日乾蒸
先講大劉,尋日中午十二點幾,大劉一如往日去到灣仔富豪飯堂福臨門用餐,大熱天時,佢竟然着住長袖灰色風褸同白色長褲,期間對記者嘅提問十問九唔應,黑口黑面咁行入飯堂食飯.十分鐘之後,大劉嘅大女劉秀融嚟到,佢哋食足兩個鐘先至走人.
大劉同囡囡一齊坐車返華置辦公室時,大約喺距離寫字樓唔夠一百米路段塞車,因為路面發生交通意外,兩人坐喺架車入面發呆.過咗五分鐘,大劉可能等得唔耐煩,竟然選擇落車行返公司.
當時氣溫有成三十幾度,就算着住長袖風褸嘅大劉唔怕熱,又公然挑戰香港交通條例,但都唔好連累佢位秘書小姐,要陪住老細違例喺車陣中穿梭喇!
羅正式離任南華足主
至於早前宣布辭去南華足主嘅羅傑承,尋晚喺球場睇完南華今季最後一場賽事後,亦將正式離任.期間有球迷送上問候,佢竟然喊起上嚟,仲話如果時機啱嘅話,佢一定會返嚟,除非南華唔畀佢搞喎!以羅傑承戴罪之身,佢想搞,人哋就畀你搞咩?
贊助商:


text:
(高明邏輯)如果AlphaGo識講「X生好嘢」(高明)(第107期)
2017-1-15 17:00:07
本來神秘的Master在網上世界捉棋,取得60場不敗,連勝圍棋界不同國籍的高手,事後Google旗下嘅AlphaGo「承認責任」,黃士傑博士亦都喺遊戲入面表明正身.全世界嘅圍棋高手,最後都打唔贏電腦.
之後幾日,都有唔同嘅股評人講人工智能如果應用落炒股會點,例如魏力就話,人會攰,出錯同有情緒,喺呢幾方面輸畀電腦.
電腦較人類優勝,在於自行學習嘅速度,快過人類好多,以捉棋為例,即使人同電腦捉棋速度一樣,電腦可以廿四小時運作,又識得同自己捉去「學習」,加埋本身輸入嘅運算方法已經係超班,所以同電腦捉到咁上下已經係高手.
套用落股票,表面上理解,短炒機乎冇可能炒贏電腦,唔講咩技術,齋鬥快落盤已經輸晒,就好似依家美股大行其道嘅高頻交易咁,即日仙以前鬥手快或爬格仔,都會被電腦食埋嗰格.勉強有一絲希望,就係長期持有考耐性,當股價圖係長升長有,話之你電腦幾勁,買啱長升股,兩個指令:買入,賣出,一樣可以贏錢.即是話,當一切圖表,趨勢,鬥快嘅投資法失靈,價值投資仍然係人類可以鬥贏電腦嘅方法.
但係再諗深一層,就係咩先為之AI人工智能,事實上,根據電影《智能叛變》嘅定義,要識思考,同人一樣咁古惑嘅先叫人工智能,最大相同之處係:人工智能會諗點樣求存.
睇返AlphaGo運算,雖然好似有「自我學習能力」,但係都只係靠trial and error去令每步棋完善,推到最盡都係一個程式,而唔係《智能叛變》嗰隻成日諗點樣求生嘅機械人.
試諗吓,如果一個股票版AlphaGo要諗求存,佢就要諗點先可以令佢嘅主人唔delete佢,咁一定要有即時表現.如果一個AI炒股係學畢菲特咁玩價值投資,買IBM蘋果之類,長線50年計到條數可能會致富,但眼前呢刻個識識哋股票嘅主人就會眼火爆,大罵「蘋果我唔識自己買呀」,繼而delete咗佢.
股票版AlphaGo為求存,一定會短炒有表現,令個只著重眼前利益嘅主人繼續用佢.然而,如果股票版AlphaGo真係經過學習後掌握人性,一定知道股票行入面最缺乏嘅並不是資金,而係吹捧.炒股贏一億幾千萬,分分鐘個主人都識,但係主人最想有人讚,如果股票版AlphaGo明白箇中真義,就應該為咗求存,將表現做得稍為差過主人,然後向主人傳達訊息,話根據過去數千年嘅投機歷史數據同資料,發現主人係一個前無古人嘅奇才,大叫一聲「X生好嘢」.
呢個先係真正嘅股票版AlphaGo!


text:
深水埗上堂
陳山聰連飯都未食,就跟導師餘俊峰一齊返工作坊上堂,兩個喺路上雞啄唔斷,好 friend喎.
媽咪姐
失雲半年 瘦山聰喪跑學戲
兩年前「雲山戀」成為全城熱話,一心諗住做何家女婿嘅陳山聰,急急同前妻 Ponny楊度萍離婚,仲當無綫透明,拍劇失蹤又唔做宣傳,全職做何家「小聰子」,點知今年 4月俾超雲狠飛,變咗「四失聰」.
昔日俾超雲養到肥肥白白嘅陳山聰,逼住四圍𢱑撈.其間做過寫字樓同時裝採購,不過嘆慣威慣嘅佢點捱得住做個小職員吖!最終俾佢𢱑到拍新片《情緣灰姑娘》.有幕後人同媽咪姐講:「佢知道有份拍,勁開心!就算有場戲要俾劉心悠狂摑都笑曬口.鬼咩!客串兩組戲就袋幾萬蚊,真係幫佢唔少.」
嚟緊就要返無綫拍戲,瘦咗一圈嘅陳山聰喺屋企附近跑完步,就去咗深水埗「方法演技工作坊」.媽咪姐以為佢撈埋 part time導師啦,但一問之下,佢原來係做學生.陳山聰承認:「我好快開劇,想自己演技好啲.我又唔係影帝級,當然要去進修.唔係打工唔得,只係發現自己喜愛演藝事業,難得添哥俾機會我,所以上堂係必要.」即係咁,媽咪姐係有啲奇怪瘦山聰去到呢把年紀,先忽然發現自己咁 like做戲!老實講,佢一向做戲唔係差,以後睇劇有多個人可以睇嚇亦 OK嘅.加油啦!


text:
唔知有冇人同我嘅癥狀差唔多——會留意韓國娛樂,又會聽Kpop,但係聽親都係十幾歲時接觸個啲歌手同團體,而如果個班人唔comeback或者散band(即係好似少女時代或者kara咁),就只能夠聽返啲舊歌.至於新人或者新歌,除非真係好紅,如果唔係我只能夠間唔中上youtube或者Spotify開隨機playlist先會聽到有咩好聽,更甚者係到年尾mama見到佢地上台拎獎或者睇歌謠大戰先恍然大悟佢地係咁紅.無錯,BTS係講緊你地,作為一個男人,唔留意男團都好正常啫.不過,你地依家紅嘅程度真係我無想像過,失覺哂.
好喇,黎到今時今日,我可以講有能力令我主動搵黎聽嘅新女團,就只有兩個-Twice同Red Velvet,而咁啱呢排佢地都出新歌.點解?第一,Twice真係好紅,紅到我無得扮睇唔到.第二,Red Velvet啲歌真係好聽.以下我會透過資深女子組合分析家史兄係文章《少女時代的終結》當中使用google trend分析少女時代已經係高峰滑落嘅方法,借用黎證明Twice到底幾紅.點解係google trend?因為佢地係屬於個網,係屬於youtube時代,基本上九成人第一次接觸Twice嘅途徑都係youtube.
(google trend圖)
老實講,今時今日搵咩女團去同Twice比都係做炮灰(就算依家嘅少女時代都係咁話).人家plug嘅三首歌,youtube點擊都破億,而《knock knock》相信都只係時間問題.點解?你睇到Twice條線係不斷向上增長,每次突然飆上去都係因為有新歌出,而最後飆到直指100(100係滿分),個時間點就正正係《knock knock》mv出左之後,又加埋演唱會效應,只能夠講佢地已經進化到怪獸級.
正如我上段講,搵咩女團去同Twice比都係做炮灰.我試過將唔同嘅新一代女團擺落去同Twice比,結果都係大炒.Red Velvet都唔例外,但已經係叫做好睇啲,平均值已經無差咁遠.2007年,SM推少女時代係9人女子組合,JYP推嘅Wonder Girls就五個人,而依家就好似命運咁兩間大廠交換.從歌路黎講,我係鍾意Red Velvet多啲嘅,快慢都得.但數據無得呃人,Red Velvet家下係youtube最高hit rate嘅歌係《Dumb Dumb》,但講緊都係6千5百萬咋陰公.有人垢病,話SM拎哂啲資源去捧EXO,搞到Red Velvet今時今日唔上唔落咁.但係,每個時代都有呢啲問題,當年夠唔少elf話少時搶哂Super Junior嘅資源.呢啲問題,係睇下你企係咩位睇啫.
又根據資深女子組合分析家史兄係文章《Mr. Taxi 是如何煉成的?》所講,一隊成功女子組合,一定要有又hit又洗腦嘅歌,之但係點樣先係一首又hit又洗腦嘅歌?佢俾左四個條件.
第一,不能是慢歌.因為快歌歌詞可以鳩填(信我,kpop好多快歌啲詞都係好鳩,你去搵中文字幕睇就知),又有舞跳,好易就吸引到人.Twice由出道到依家,4首first plug都係如假包換嘅快歌.而Red Velvet呢,咁多首first plug,得《one of these nights》係慢歌,亦係點擊率最少嘅.
第二,歌名要夠短.Twice 4首first plug,得《like ooh-ahh》同《knock knock》係長啲,但基本上聽左歌都唔會唔記得.相反,Red Velvet有唔少歌名同佢地隊名一樣咁難讀,所以,點解《Dumb Dumb》係Red Velvet最hit嘅歌唔係無原因.
第三,英文.唔使我多講喇,基本上兩隊所有first plug歌詞都滿佈英文,亦係用英文做歌名.點講都好,英文仍然係全世界最多人用嘅語言.
第四,重覆.之前韓國有新聞叫啲高考學生唔好係溫書個陣聽某啲歌,因為你溫完都只會記得啲歌詞.不停重覆嘅詞同旋律會令到你係個腦係咁loop,係咁想再聽.唔講之前個啲,剩係新呢兩首,當你以為Red Velvet嘅《Rookie》有53個「rookie」已經好誇張個陣,Twice嘅《knock knock》居然有111個「knock」,都未講個幾下「咚咚」,真係洗腦到痴線.
最後,每次打呢啲文都一定有人非議話咩仲好,咩咩又唔講.首先,我新嘅準則係13年之後出道.Gfriend係紅,我亦有聽,但唔係我杯茶;Blackpink我都有聽,我都好睇好佢地,但2ne1影子太重,咁樣我就不如聽2ne1喇;i.o.i我都有聽,都幾like金世正,但因為我冇睇《produce101》,所以冇太大感覺,希望之後各奔前程有更大發展.


text:
依家好興講集體回憶,乜都話要保留,我都好想追尋番我細個果陣時食過媽咪煮嘅餸,仲好想保留住個味道 o添!不過無可能實現喇,除咗因為已經再食唔到媽咪煮嘅餸之外,以我嘅功力,根本無可能煮得到原汁原味,就算我想嘗試去煮番出嚟,都未必可以搵到一模一樣嘅食材,好似我今晚煮呢個韭菜炒蜆肉就係個好例子.
記得細個果陣,媽咪間唔中都會炒碟韭菜蜆肉仔俾我食,因為我好鍾意食嘛,到依家都仲好回味 o架! 所以早排先突然間好想食番呢味餸,好想搵番果陣時果種感覺.不過媽咪以前煮呢味餸時,係用果隻好細好細嘅蜆肉仔,真係好細 o架,仲細粒過尾指隻指甲呀!不過依家喺魚檔都唔見有得賣嘅,好似絕哂跡咁!!咁咪唯有買急凍蜆肉嚟代替囉,暫時止住渴先都好呀!!
材料:
韭菜
急凍蜆肉
辣椒乾
蒜茸
調味料:
紹酒
雞粉
糖
麻油
- 蜆肉解凍後洗乾淨,瀝乾水份;韭菜洗淨後切粒,備用.
- 辣椒乾沖洗後切開幾粒,同蒜茸一齊落油鑊內爆香.
- 之後加入蜆肉,快手兜炒幾下,灒酒,盛起待用.
- 再燒熱少少油,加入韭菜炒兩炒,灒酒,將蜆肉回鑊.
- 加入調味料,兜勻後灑上麻油就可以熄火上碟.
其實我都唔知道當時媽咪係咪咁煮 o架,我只係憑自己對當時味道僅有嘅回憶而去模仿咋!不過,有食過我之前所講果隻蜆肉仔嘅朋友應該知道,同呢隻大蜆肉比,根本係兩回事,不單只無咗果種鮮味之餘,個肉質都完全唔同,蜆肉仔啲肉實好多,而呢種就腍好多呀!
Notes:
- 無論炒蜆肉定係韭菜,都要快手,同埋唔好炒咁耐,因為兩樣材料炒得耐都唔單只會韌,仲越炒越化水 o添.
- 解凍後嘅蜆肉要徹底洗乾淨,唔好以為急凍肉就好乾淨,你哋睇吓幅相就知 o架喇:
其實影呢張相之前已經清洗過一次,比依家更污糟呀!
到洗第二次都仲有咁多污糟嘢呢!
- 落調味之前最好先試一試味,因為蜆肉始終係海產,會有一定鹹味.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
我唔識搞咩科學技術,又唔喺咩搞創意嘅人.但係,見香港搞咗個創新科技局,想講一講我嘅一啲經驗,一啲簡單嘅睇法.
近日,某外國公司,搵咗我去參加佢哋對某些科技產業發展嘅討論,具體唔可以講,因為有合約規定.我收到邀請,有些奇怪,因為我完全唔識佢哋要研發嘅科技.經過一連串溝通後,原來佢哋想搵一啲唔喺佢哋果行嘅人,睇下對佢哋發展嘅嘢,有乜意見咁.
呢一次邀請,讓我想起十幾年前,一間跨國電訊公司搵咗一班社會學同人類學嘅人,搞咗一個探討通訊科技與社會嘅研討會.嗰一次會議,喺一個勞斯萊斯式嘅會議,因為嗰間公司實在掉咗好多錢,食嘅,住嘅,都係超班.嗰間公司,資助嘅係一班對通訊技術完全無認識嘅人,從唔識通訊技術嘅各度嚟講,哩班人只係喺度bluffing.但係,後來我才發現,外國公司,喺R&D呢方面,通常都會係咁奇怪.
我一個搞社會學嘅朋友講我知,佢被一間通訊公司邀請咗去佢哋嘅國家,喺果度一星期,好鬼游閑咁,同一班唔係研究通訊科技嘅怪人brainstorming.朋友話我知,嗰一個星期,完全係無咩系統嘅安排,大家就喺度胡說八道,講自己對通訊科技嘅睇法.
後來,我又認識一間好鬼浪漫嘅國家嘅電訊公司,佢哋有一次喺大陸搞咗一個奇怪嘅會議,用咗幾十萬,請咗大陸嘅藝術家,做展覽同研討.我從佢哋嘅職員口中得知,佢哋嘅R&D部門竟然有三千幾人,裏面有唔少同通訊技術嘅科研無關嘅.
反觀香港,一間龍頭通訊公司,同樣也有研究基金畀人申請,但係我上網一睇,原來佢哋最高只係畀到2 萬蚊人請做研究.佢哋嘅理財,實在係相當審慎.唔知佢哋嘅R&D,會唔會好似啲外國公司咁,請埋啲無謂人?我覺得機會係微乎其微,點解會咁睇呢?因為連學術界都係咁.香港嘅大學,作為研究嘅模範,都係一樣,好鬼功利.
香港嘅大學,甚少會畀巨額經費資助一啲純然與實用技術無關嘅研究.而且近年,更加係要強調科研與產業嘅關係.研究成果要標明對實質產業有無幫助,要講出係咪可以做到knowledgetransfer.簡單講,啲研究係有乜用先?無用就唔好攞錢啦.
根據呢個思維,呢個邏輯,一啲純粹科學研究,好似物理學,數學咁,係好難喺香港嘅大學生存.香港嘅大學會認為呢類研究同應用完全無直接關係.
從歐洲嘅經驗作參考,香港點會鼓勵創新嘅意念呢?創新科技,係要有生活同文化土壤去栽培.開一個創新及科技局,做得啲乜?
(圖片來源:科學園網頁)
原文連結


text:
專輯:Aroom Represents
主唱:LMF( 大懶堂 )
你日日報道淨系亂報道 失實A手法
誇張的A內容血肉模糊 分開幾節放響頭版
當砌圖借口話求事實 其實 爭銷路有事
你0地無立場唔識公証報道 又話風水唔好
又話鬼鏈噤嘈 原來系你 鼻生得唔好
你眉尖又額窄 出事響 樣度 今日A頭版
倫常慘劇案 但系你將焦點放響距老豆 度
你憑D乜L?咬定人系唔好人0地好唔好
你系要中立至好 跟住揭娛樂版 度
度有大波 度有勾佬 度有老作
度有哎交 度揭人私隱
但相朦到睇唔倒 我再揭到體育版 度
點解有賠率印曬響度 香港足球排百幾位
丑到好鬼離譜 踢得好會俾人去賄賂
最緊要睇埋鹹版兼廣告 去邊度叫雞有第六味服務
星馬泰日韓香港定系中國好 好似幫D雞竇去promo
唔悶到你應 以為自己好卵型 挑那星 uknuwutdafuckimsayin
X家拎 uknuwutdafuckimsayin
X家拎 喂喂餵你話你系邊 邊
我唔卵識啵 系我系覺得你好擰型 不過系無賓周A 型
我唔理你 你話你有幾卵矜貴 系邊度出又有幾卵巴卵閉
我淨系睇你做D乜野做 俾我睇你唔卵使大吹大擂
又話系邊 仔 正屎忽鬼 住張記者証就以為自己好卵有計
又做乜卵 乜做人你又要分上中下 等我我都識分
你唔系西人系一條懵卵 要扮某種階層要落蘭桂坊滾
一卵靠昆正一神棍 睇見你條友真系隔夜飯都嘔
男人老狗找著到效婆周圍走 大個人乜野叫做丑
你都唔知貪錢貪到出曬面 就系人知煲老藕做牛油狗
中意帶住班狗仔隊走圍走 影嚇大頭 影嚇你班豬頭狗友
香港娛記就系中意報道DA瘋狗


text:
專輯:Crazy Children[嘻武門]
主唱:LMF( 大懶堂 )
作詞:Lmf
作曲:Lmf
編曲:Davy Chan
演唱:鄭秀文
MC仁:有人話過感情本身就係好脆弱
去到某個位就自掘墳墓就如一粒毒藥
又或者O係埋一齊都係為左FUN
一諗起會黐身就會想逃避,RUN
結合分開見過聽過太多
由始至終從一而終又一串囉嗦
你話我口水多我係有感而發
生命唔易明白唔阻你發達
MC KIT:你話同佢唔夾想分手
但係又唔知點樣同佢表白
拖拖拉拉又唔係一個好o既做法
同佢講清楚但係佢又話要自殺
你咁樣挽留一段感情唔係辦法
勉強無幸福究竟你明唔明白
明唔明白我唔係講緊垃圾
你咁大個人用下個腦去解答
SAMMI:命運從未預告 迷糊的國度
想得到 染血的愛又那可修補 過往傷心太早
寂寞時候跳舞 遺忘感嘆號
可感到 放棄的愛任意去傾倒 莫問愛是糊塗
每個細節 懷念作夢 揣測天真 我做清風
每個過去 逃避作弄 可惜悲劇 還依戀你心中
MC PHAT: HONEY, 我想你知道世事唔係每一件都係你諗得咁美好
年紀輕輕O既你又點會想得到真愛只會出現O係螢光幕度
你愛我幾多 我又點會唔知道
O係付出既同又試下企嚮我O既角度
睇一睇 諗一諗 唔好再咁糊塗
唔好再為小事 煩惱 好唔好


text:
編輯分享:本月唇膏新品試用!
有時個人懶懶地,又想俾皮膚休息吓,都會選擇超淡妝又或者素顏出街,不過若然嗰排個人殘殘地,就算個妝幾淡都好,都一定唔可以欠缺唇色,搽唇膏呢一步唔少得!而今個月,仲有新推出嘅唇膏/唇油/啫喱唇膏登場,外貌就100分喇,唔知好唔好用呢,而家就試試佢哋!
01. LANCOME
Juice Shaker果香水漾美唇油
價錢:$210
Lancome首款氣墊塗棒唇油,共有15隻色,備有15種唔同嘅水果味,包括櫻桃,野莓,檸檬,杏桃等.唇油蘊含桃核油,甜杏仁油,紅莓油,同埋麝香玫瑰油,達至撫平唇紋,修護雙唇.
今次我就試#352 Wonder Melon色,係西瓜味.用之前要先shake shake佢,等個海棉可以沾到唇油,不過沾到嘅分量唔算多,所以要用力地shake多幾下.搽上咀薄薄一層已經感覺到有啲油,亦都幾上色,但搽兩層效果會比較好.搽完佢就出門去開工,過咗大約三,四個鐘亦都無甩色,仲稍為無咁油,自然啲.
02. PAUL & JOE
夏日貓咪航海彩妝系列
清透果漾唇膏芯$200;典雅唇膏筒$100
啫喱貓咪唇膏採用咗日本獨有嘅金太郎飴傳統糖果製造技術(Kintaro-ame),外面係半透明嘅唇膏,包住中間就有貓咪圖案嘅唇膏,圓柱形嘅潤唇膏芯包住貓頭形有色唇膏,就算用到底,貓咪嘅萌樣依然Keep到!唇膏共3色,成份有可可油,荷荷芭油,薰衣草油,橙花水,同埋白百合精華.
我今次就試#Catamaran(橙)色,其實搽嘅時候有啲唔忍心,嗚,佢太可愛啦!咁支唇膏嘅果凍位就唔太透明,搽上咀就幾有光澤,仲頗潤添!可惜嘅係佢較淺色,亦唔顯色,搽上咀偏nude,要再補紅少少嘅唇彩先好睇喇.
03. shu uemura x KYE
全新潤澤橙色豐潤唇膏
價錢:$220
shu uemura x KYE 嘅聯乘系推出3款限量唇膏,包括橙色,粉橙色同埋粉紅色,締造獨特光澤同埋透薄舒適的嘅妝效,唇膏非常水潤,打造豐潤雙唇!
唇膏尚算顯色,只係橙色搽出嚟唔太鮮色啫.搽上咀亦都好水潤,用嚟化自然妝感最好,而且仲好透薄,一啲都唔立!加埋型格嘅外衣,要放落化妝包包了!


text:
我喺香港讀完小學四年班就去咗澳洲.
雖然去嗰陣唔係好識英文,但係好快我就開始返屋企嘗試同老母講英文.
老母嘅反應次次都係一樣:「你喺度講乜?我唔識英文㗎喎!」
老母擺到明係喺度玩嘢.佢喺德望讀到中七,教佢嗰啲修女好多都係外國人,之後大部分時間都係喺上司係外國人嘅公司做嘢.以佢嗰個年代嘅人嚟講,佢啲英文簡直係勒勒聲,仲要係堅到我喺香港讀小學個陣佢會走去矯正啲英文老師嘅文法,發音嗰隻.
但係老母點解偏偏就係要咁玩?好簡單,佢想我我大個之後一定會識講廣東話,用廣東話讀中文字.點解佢會咁諗?一定同想我將來返香港冇關,因為其實老母喺澳洲落地生根之後,已經再冇對香港有任何眷戀.
不過,老母係個大中華膠,佢成日同我講:
所以,我同老母喺屋企一定係講廣東話.就算我個外籍繼父同我哋一齊生活,如果係我同老母兩個講嘢,都仍然唔准講英文.老母仲要係啲廣東話執得好正嘅人,廣東話有懶音佢都會扮唔識聽.到我大個啲嘅時候,老母同我有時都會喺度笑,話:
到咗而家,輪到我做老豆,我大致上都係咁樣對阿仔.因為我係咁執,所以阿仔啲廣東話冇懶音.因為佢間學校係普教中嘅英文學校(我都想粵教中,但係原來想搵間 hea 啲又唔係離屋企冇雷公咁遠嘅係難過登天),所以我會喺屋企同佢用廣東話讀中文書.我冇老母想當年咁強硬,一講英文就扮唔識,但係都絕大多數講廣東話.我仲會堅持同阿仔講嘢嗰陣一係就成句廣東話,一係就成句英文,盡量避免講嘢嗰陣一句內有「幾隻字中文,幾隻字英文」.幸好,阿仔講廣東話好字正腔圓,有時仲會矯正老婆啲懶音!
我知道,我喺上面形容嗰套而家喺香港唔係好入流,因為啲父母好鍾意喺屋企同仔女講英文或者講國語.呢個潮流,我留番下個星期再講啦!
原文連結


text:
野蠻女友有無你份?呢3件事睇得出
《我的野蠻女友》睇就開心,但如果現實中你女友係咁好似以下3點咁野蠻,我諗你想分手嘅機率會係100%.
1)斤斤計較,你唔煩我都煩
有種女仔成日覺得「付出=收穫」,喂我買咗個皮銀包男朋友,佢淨係畫張卡仔畀我?佢無嘢呀?起碼都請返我食餐high tea掛?嗱,等價交換呢樣嘢呢係唔適用於愛情到嘅,而且個價值可以點計?如果對方手殘出名啲字核突,但佢勁有心機整咗張卡畀你,咁樣個價值會唔會仲高過你隨手買返嚟嘅銀包呢?
如果你真心鍾意對方,佢送乜畀你你都會開心一餐,尤其係佢知你鍾意乜而投其所好嘅時候(例如你男友知道你鍾意蛋黃哥,佢為你儲咗sticker換公仔,你都會開心一日咁);但如果你收到禮物時,淨係在意禮物個金額或者係計較點解「自己付出咁多,點解對方唔係同等付出呢?」,咁我諗你同嚿禮物一齊算啦.
2)Respect就ok
聽過好多女仔講,襯男友唔覺嗰陣會偷偷哋check佢電話,問佢點解,佢會答「咁我無安全感啊嘛!」無安全感就可以check電話呢個道理,就等如我無錢就可以去銀行打劫一樣,都係唔make sense嘅.對人對事要基本尊重,普通朋友要,男朋友更要.當你決定要check佢電話,話無安全感其實即係對對方無信心,咁樣其實已經唔尊重對方對你嘅愛.
安全感呢樣嘢,唔係下下靠人畀,如果你喺一段關係入面永遠都對對方無信心,其實咁樣唔會維繫得好.反而你要諗清楚自己點解對關係無信心,即使以前經歷過幾多情傷,你都識講「舊時」,過去嘅事記得咁深,仲影響同而家男朋友嘅關係,值得咩?
3)人比人,比死人
不論你有幾鍾意《太陽的後裔》嘅劉大尉,又或者係《我可能不會愛你》嘅李大仁都好,甚至只係你好姊妹個「暖男男朋友」,拍拖最忌比較.拎偶像劇嘅虛擬人物同真實世界嘅男朋友比,老老實實都幾…er…,嗱如果調轉咁諗,如果佢拎你同埋宋慧喬比,你又會有咩感受呢?得閒FF下自己做宋太太,OK嘅,明嘅.但FF完就返嚟現實喇,將心比已,比較之前不妨好好珍惜自己擁有嘅.
(extra tips:千祈千祈千祈唔好拎男友同前男友比較,必死無疑,信我.)
做人女朋友唔難,做個好女朋友係難,但重點係你肯唔肯做,肯做嘅你就乖,唔肯你就不如諗諗係想要個男朋友定係要個出氣袋/工人/呀四,之後先再諗拍拖啦.
作者:豬皮


text:
2010-09-27 19:06:26
[隱藏]
行完鐵人展覽館之後, 就行原路回新長田?
見到我至愛既mister donut, 當然要入去幫襯啦, 今次除左食黑糖波堤, 有新產品要試下先
就係呢朱古力波波, 唔係太甜, 都好好味呀, 點解食左咁多次, 積分咭都係換唔都禮物架
食完小食, 諗住走人, 點知係大丸window display見到限定版hello kitty, 咁梗係要入去睇啦
行完一轉大丸, 真係要走啦. 今次想試下搭海岸線去元町街
真係"嘩~"左一聲呀, 有幅1比1既鐵人畫像, 好靚呀~~
有車到啦, 車身都係有鐵人呀
車內有好多海報
呢張係介紹鐵人當時製造既情況
其他海報, 真係影到唔停得手呀
大約15分鐘車程, 到左居留地.大丸前
一出車站仍然都係落緊雨
對面就係元町街入口
都係日本普通街一條
行左大約1個街口, 見到南京町
呢樹好有中國feel呀
有好可愛既豬豬公仔
又係午飯時間啦, 行晒成條街揀係呢樹食
日式牛肉飯, 好味~~
是日set lunch, 好味
我就食牛肉飯, 我唔客氣啦
食完飯再行左一陣, 呢條商店街闊C9話麻麻地好行, 都係心齋橋好行好多
然後搭車去神?港
呢樹係JR元町站, 點知去到神?港實在太大雨, 根本無可能行出去, 於是運左今日第2棵吉
唯有坐阪急由三宮返大阪
旅遊雜誌推介阪神名物-魷魚燒 (阪神百貨店 B1F), 味道一般咁啦
係阪神車?有果汁飲, 真係好好飲喎
由於落雨影響, 運左兩大棵吉(冇去北野工房同埋夜遊神?港), 心情唔係咁好, 連晚餐都冇影相, 今日真係要比一個"(失)落"


text:
今日淨係朝早教一個學生,夜晚老豆又唔喺屋企食,唔駛煮飯,見咁得閒,就諗住 "郁手" 焗蛋糕,但係諗起今日係十五,要食齋噃,所以整唔到蛋糕,因為我想食得清啲,連蛋都唔食,反正一個月都係兩次度啫,所以就諗起整麵包喇,因為唔駛落蛋嘛!都好,反正成日都得個 "諗" 字,遲遲都未郁手試做,今日難得夾啱哂時間,就 "的" 起心肝,"迫" 自己行出第一步!(因為我成日都覺得整麵包比整蛋糕困難同辛苦,又怕整唔成,浪費材料 )
咁驚失敗,咁就當然要揀隻用料最少,又容易做嘅麵包嚟試做啦,我噚晚睇咗好幾本書,卒之揀咗雪媽媽教嘅法式小餐包.
細細個嘅法包仔,好 cute好得意呀!
呢本雪媽媽嘅《自家製麵包》係上年書展時 Winnie 幫我買,因為果陣時已經 plan 定會買依家個微波爐,所以本書要等到依家有焗爐先之有用.
材料:
高筋麵粉 130克
低筋麵粉 50克
乾酵母 (Instant Yeast) 2.5克
鹽 2克
溫水 100克
先將酵母溶於溫水 (約 32-38 ℃)內,拌勻,靜止10分鐘;將所有材料倒入不銹鋼盤內,加入酵母水,用手搓成粉糰,之後取出放上枱面,繼續搓至麵糰光滑,拉開麵糰時出現薄膜為至,然後就可以將麵糰滾圓並黏緊收口.
將滾圓咗嘅麵糰放喺搽咗油嘅不銹鋼盤內,然後用保鮮紙冚住發酵,大約 45 分鐘度.
第一次發酵完成,個麵糰發大咗差唔多兩倍,原本只係得我個拳頭咁大咋,依家就成個西瓜仔咁大.
手指沾上高筋麵粉,插入麵糰後如果個窿無即時收縮,就代表第一次發酵完成喇.之後就用拳頭打扁個麵糰,將裡面嘅空氣排出,然後將麵糰拎到枱面上分割成六小份,再次滾圓並冚上保鮮紙鬆弛 10分鐘.
之後將麵糰仔用手掌壓平,壓薄,然後捲起成欖核狀,放喺已經舖上牛油紙嘅焗盤上,用保鮮紙冚住作最後發酵.發酵到大約兩倍大時,就用刀輕輕喺麵糰表面割一刀.
你睇,左下角個麵糰仔幾肥幾樣衰!所以焗完之後唔俾佢影大合照.
用噴水壺將麵糰表面噴濕,然後就可以放入預熱咗 200 ℃嘅焗爐內焗 15 - 20分鐘,最緊要記住,當開始焗至 7分鐘後,就要再噴多一次水,咁先至可以做到法包脆硬嘅表面.我個焗爐因為有蒸氣功能,所以唔駛打開爐門噴水,一按制就攪掂,好方便呀!呢個亦係我之所以會捨得買嘅其中一個原因.
焗緊嘅時候已經不斷聞到麵包香,到熱辣辣出爐時又點忍得住口呢,梗係即時拎個嚟食啦!一拎上手時都幾驚呀,因為真係好硬,好驚成舊麵包都 "硬掘掘" 食唔到,好彩只係表面硬,咬落去就好軟熟,同街賣嘅差唔多,只係比較 "寡" 咗啲,可能落唔鹽啦!
卒之成功喇!好開心呀! 試過今次得咗就唔會再驚喇,下次再挑戰第二款包囉!
不過整麵包真係幾辛苦,搓到好鬼死攰 o架,好彩搓緊嘅時候已經不斷聞到發酵緊嘅香氣,好似葡萄酒咁味 o架,就係聞到呢隻香味先至支持到我有心機,有動力繼續搓落去,因為以我依家風都吹得起嘅身形,真係幾吃力 o架!但當麵包出爐時就覺得幾辛苦都值得嘅,不過我諗我好少會整麵包俾人食囉,整得咁辛苦梗係留番俾自己歎啦!


text:
話說我有一科必修科叫「國際市民」,要喺不同議題入面揀一個議題去修,咁我就揀咗「國際化」呢個大路到不行嘅議題嚟修.今堂討論國籍呢個對我嚟講非常敏感嘅話題,首先要三個人分成一組,然後討論有關如何界定一個人係咩國籍.
例如一個韓國人,佢擁有永住權,識講日文,咁佢算唔算一個日本人?因為我喺留學生之間比較異類,我基本上唔會同留學生坐得太近,就算分組我都係同日本人一組居多,所以經常都被老師問我意見.今堂,老師行埋嚟問我係咩國籍,我頭也不回就答佢「香港!」,之後佢就問:「香港咁國籍上面係咪算中國?」之後我就答香港喺出入境上面應該算係獨立地區,唔屬於中國吧?如果你致要套一個國籍落去的話,我嘅國籍係英國海外(BNO).
之後,佢再問我點去界定一個人係咩國籍,我就答最基本係靠護照.答完佢再問,如果佢移民咗或者好似我咁,點解97主權移交咗都唔承認自己係中國人.我就話呢個係個人身分認同問題,我由始至終都唔承認中國嘅制度,社會文化等等,我甚至唔想去融入佢哋,所以就算係法律上香港主權已經移交畀中國,我都唔會承認自己係中國人或者中國籍.
事實上香港人無持有中國護照,喺國籍上亦談不上係中國籍,所以你問我國籍,我首先會答香港,如果你唔認為香港係一個國籍,我就會答我係英國海外.
(作者為本台節目《腐女民主連線》主持,現於日本留學)
原文連結


text:
屌你老母,大家唔好睇我而家咁撚斯文,粗口都唔講一句,以為我係一聽到粗口就會好似傅穎咁尿震果類人.好多中學同學畢業後都同我講,佢哋一口嘅粗口爛舌,當年都係跟我學嫁咋.
以一個窮等人家出身嘅人來講,聽人講粗口嘅機會確係多啲,好簡單,公屋唔隔聲,夜晚啲人屌蝦拆蟹要鬧仔打仔時,唔講粗口唔通同你吟詩咩?到咗中學,男校,大家「率性奔放」,基本上粗口係完全無侮辱人嘅意思,即係咁,你同人講早晨係咪唔禮貌?你叫人要應你係咪唔禮貌?只不過,喺課室裡面,「屌你老母」係開引號,「仆街」係閂引號咁解啫.
所以其實我對於啲人講粗口,確切啲,對住我講粗口,我唔係好覺得侮辱到我的.屌你老母,你屌我老母唔通你真係屌撚到咩,咪撚戇鳩啦,你句撚句都屌鳩我老母,代表你無第二句咋陷家鏟撚屌,祝你條仆街年年陷家鏟呀嘈嘈嘈.
咁粗口嘅嘢,係睇場合睇人物的嘛,成場都唔講你一個講,好撚 odd 的.所以我同太太出席佢朋友嘅場合,我都不知幾撚溫馴幾撚乖,可以一句粗口都唔撚講,真係乖撚到我自己都巧京京.而有某些音樂上認識嘅朋友,某次聽到我講一句粗口,好驚奇地話「咦原來你會講粗口,喂得閒講多啲啦!」.
做大學生,做年青人,係闖盪嘅年紀,係有火嘅年紀,講粗口,件事小得不得了,而且係私人時間做,關你撚毛事咩!第時理大係咪會關心埋學生逢星期幾打飛機,逢星期幾扑嘢,打飛機用左手定右手,撩閪時又用中指定無名指呀仆街.真係好撚躁,反撚智到裂鳩開.
原文連結


text:
今日係新正頭大年初一,首先喺度同大家拜年:
一向過時過節都唔會太有氣氛,都係平平淡淡渡過,因為親戚甚少,來來去去都係得果兩三家,而且隨住自己年齡嘅增長,身邊親友更逐個離開,可以話係買少見少,呢兩年連媽咪都陪唔到我哋一齊過年,氣氛更遜往年.
好在近排老豆去咗佢個 friend 個農場度幫手,所以今年帶咗啲年花同年桔返嚟,咁都叫做有番少少過年氣氛.
呢盆蝴蝶蘭 (希望我無噏錯個名啦!) 真係好靚,顏色配搭靚之餘,仲
開得好燦爛,朵朵都有番咁上下大 o架!之前 Winnie 過嚟拎個班
蘭蛋糕時,佢見到都讚好靚呀!本來都諗住叫老豆拎盆返嚟
送俾佢嘅,但原來係咁貴,所以都唔敢開口 lu!!
前幾日老豆話俾我聽,喺農場度啲蘭花嘅出貨價係 $150 一枝,咁依
家呢盆有 3 枝,所以都已經值 $450 o架喇!去到花店,人哋打
開門做生意,當然要賺錢啦,咁就會賣更加貴喇,不過老
豆話依然好多人幫佢哋農場訂貨呀!
既然啲花咁靚,咁就俾啲 closeup 照大家睇吓,同大家一齊分享啦!
除咗蘭花,老豆仲拎咗盆龍膽桔返嚟.呢盆四季桔好茂密,啲桔仲好
大粒 o添唔!老豆專登叫個 friend 留番盆最細嘅俾佢,呢個 size
唔大唔細,擺喺屋企啱啱好,過完年仲可以浸鹹柑桔 o添!
祝各位 blog 友有個開心愉快嘅農曆新年,恭喜,恭喜!!


text:
今年 六四 少咗好多人提,當然要多X謝熱普城,以及支聯會果班大中華膠.雖然我係港獨派,甚至我嘅港獨派睇法萌芽,係同1989年北京大屠殺有關. 六四 你話無關本土,又唔係,因為 六四 令大家睇清呢個政權嘅本質,但 六四 亦唔應該係俾班大中華膠用嚟煽動民族主義運動之上.
六四 係屬於全世界人
對我嚟講,今時今日 六四 都係我支持港獨嘅理由, 六四 係同南京大屠殺,光州屠殺,猶太人大屠殺同一級別嘅反人類罪行,所以呢個亦係我點解,我雖然尊敬坂本龍馬,但我唔會係靖國神社致祭嘅理由,因為日本皇軍甲級戰犯,等同納粹戰犯,我本身就係反對法西斯主義,納粹主義,又點可能同東條英機呢啲躹躬?作為一個英國人,無理由走去支持任何反人類罪行.
支聯會將 六四 變成一場民族主義運動,其實係有辱亡靈,而且十分自私嘅行為.我相信對亡靈嚟講,佢地係要國際社會支持,否則點可能昭雪.依家支聯會有啲人仲冥頑不靈,強調 六四 嘅民族性,呢個等於將追究屠城責任呢個訴求嘅潛在支持者拒諸門外.所以,我對 六四 晚會播羅文《中國夢》呢首歌極為反感,黃霑作嘅詞,其實同日本式軍國主義只係一步之遙,香港人咁都聽唔出,呢點我都真係感到十分之奇怪.
其實 六四 嘅慘劇,係最能夠justify依家獨派要求歸英,或者勇武抗爭嘅訴求,學生和理非非,都只係換嚟軍隊大屠殺,點解唔學郭文貴,以牙還牙,以眼還眼,但有班所謂本土派,竟然係叫人唔悼念當年嘅死者,喺 六四 呢個問題上嘅立場分歧,係我點解對熱普城呢班友持極大質疑嘅原因.正如點解我作為獨派,會諗到將故宮壁同六四撈埋一齊玩,真正嘅歸英派同獨派,唔會因支聯會啲大中華膠on9唔放棄 六四 嘅堅持,但假貨,就會出現一啲十分之奇怪嘅論述.
支聯會嘅簡稱唔駛改,但支聯會如果想求取香港唔同政治光譜公約數,應該將香港市民支援愛國民主運動聯合會,改名為香港市民支援中國民主運動聯合會,呢個對獨派同親英派,佢地都可以當成一個國際議題去支援.支聯會諸公為咗 六四 不被遺忘,應該考慮一下.


text:
iKON今年 1月開始舉行亞洲巡迴,每場都爆滿,「怪獸新人」並唔係浪得虛名, 5月終於巡到嚟香港!
娛樂偵訊
iKON怪獸新人來襲
挾住 BIGBANG師弟之名出道,韓國七人男子組合 iKON第一年已經囊括所有新人獎,被稱為「怪獸新人」!
不過韓國競爭激烈,一年之後銷聲匿跡嘅大有人在,唔想做一碟歌手,點樣 keep住個勢先係重點. iKON今年開始舉行巡迴演唱會,仲開到嚟香港,即使票價直逼師兄,依然爆滿,七子話最重要係做好自己,用高質素嘅音樂留住歌迷!
少數服從多數
iKON由 7位成員組成,分別係金振煥, B.I, Bobby,宋允亨,具俊會,金東赫及鄭粲右,雖然稱唔上係花美男,不過佢哋都經過好長時間嘅練習生時期,加上喺選秀節目中有出色表現,先至行到出道呢一步,除咗有才華,運氣都相當重要.七個男孩終於一齊捱到出頭,培養出默契,人多好辦事嘅同時,總會有意見分歧:「我哋基本上無意見衝突,甚少嗌交.如果有意見,就會分為兩派,少數服從多數.不過總括嚟講,比起意見不合,成員嘅喜好比較相似,很合拍,當有不滿時,都係一齊不滿.真的遇上分歧時,就由年紀最大嘅振煥出來調停.」
iKON上年 10月喺首爾舉行演唱會,今年 1月開始《 SHOWTIME tour》,走訪日本,韓國及東南亞十多個城市, 5月 7號就係香港站,成員個個都非常期待:「好開心可以再次去香港,上次 MAMA的時候已經印象很深刻,希望今次大家可以更加熱情.」話晒第一次喺香港開騷, iKON話預備咗驚喜俾 fans,不過暫時唔可以透露,大家要拭目以待喇!
挑戰綜藝儲人氣
YG旗下藝人甚有個人特色,作為最淺資歷嘅 iKON,睇住一眾師兄師姐嘅成功,難免有少少壓力:「大家對我哋嘅大碟有好嘅評價,我們會繼續努力,成為更出色嘅歌手.雖然壓力不小,不過唔會成為負擔,我哋擁有自己嘅特色,就係青春及新鮮感.」
識得喺綜藝節目上表現自己,形象就會更加入屋.早前 B.I同振煥就喺《瑪麗與我》中照顧小動物,愛心爆棚,佢哋話同幾位前輩級主持合作,喺佢哋身上偷師不少.其他成員一樣蠢蠢欲動,希望分一杯羮,允亨鍾意煮嘢食,希望做烹飪節目, Bobby就想上惡搞節目《 SNL Korea》,演搞笑趣劇可以鍛鍊演技.七位成員各有定位,唔會相撞,分工合作自然力量更大!
撰文:關錦雯


text:
半熟女孩 – 徐若晴
16歲,話大唔大,話細唔細!尤其係啲千禧BB,明明年紀好細,但係個樣都成個大人咁嘅!今次嘅主角 徐若晴 (Tiffany),係一個16歲嘅中四女生,個樣都仲好少女架,不過就好鍾意諗嘢,亦都好有自己嘅諗法,有時連多嘢諗到,連佢自己都覺得好混亂呀!
Tiffany而家喺賽馬會官立中學讀緊中四,佢話間學校雖然細,但係都算五臟俱全,而且位處九龍塘名校區,有時返學都會塞車,都幾唔方便,但係周圍都好幽靜,都幾舒服!呀!順帶一提,啱啱攞咗香港電影金像獎「最佳新人」同「最佳男配角」嘅白只,都係喺賽馬會官中畢業架!
跳舞係Tiffany最大嘅興趣,佢 3歲就開始學跳舞,芭蕾舞同街舞都有涉獵,佢話跳舞可以將自己嘅情緒放哂入去,尤其唔開心嗰陣,一跳舞,就可以將啲負面情緒發洩哂岀嚟!
就嚟DSE,Tiffany話對自己都幾有信心,如果夠分嘅話,當然希望喺本地升學.而佢最想入嘅就係HKU嘅藥劑學,仲話如果研制到一種藥可以增強記憶力,咁啲學生就唔駛讀書讀得咁辛苦!
好多人心目中嘅女神,都會係名模明星,而Tiffany心目中嘅女神,竟然係教化學嘅老師Miss Wu.佢話Miss Wu除咗教書好有心機之外,喺佢唔開心,最低落嗰陣,仲出手扶番佢起身.所以佢一見到呢位Missy,就覺得好有安全感,有咩事一定第一時間諗起佢!
其實Tiffany都幾文青架!除咗鍾意跳舞同彈琴,佢平時唔駛返學,就最鍾意同朋友去野餐,周圍揾靚景影相.佢話見到咁多植物,個人又放鬆啲,而且影到一張好靚嘅相,又會好有成功感,得閒攞番出嚟回味吓,都幾開心架!
「學界男女神」唔止要睇盡中學界靚人,仲要殺入大專界!
所以無論你係讀緊中學定大專,只要你認為自己或者身邊嘅同學仔有呢個資格,都可以自薦或推薦俾我哋!
參加方法好簡單,只要將想推薦嘅同學,或者自薦人嘅facebook ,tag喺下面 “Comment”嘅位置; 再將參加者及提名人嘅姓名,年齡,就讀學校,個人專長,聯絡電話,仲有一個月內影嘅近照兩張(全身及正面),喺學界男女神facebook專頁 inbox或電郵到kissweb@nmg.com.hk俾我哋;如果成功通過編輯部審核,就有機會成為「學界男女神」!
「學界男女神」,等緊你嚟挑戰!
撰文: Joanne
攝影:黃大立
拍攝: Anthony Leong
剪接:Candy
美術:C.Ming
Hair+Makeup: EM Makeup
※如欲率先接收資訊,請讚好我們的FB專頁並於「已讚好/Liked」選單設定「搶先看/See First」,多謝支持.


text:
2013年7月,當文憑試成績公佈果一刻,我知道自己達成屋企人一直以黎既心願,成為全家族第一個大學生.同時為自己可以延續學生生涯感到高興,同時對大學生活充滿憧憬,未來迎接我既係一個又一個問號而唔係一個代表終結既句號.
中學生時代,根本唔會諗到前途問題,由其係我地依班垃圾學生,入大學已經係BOUNS,就算係水泡科都會好開心,因為唔係我揀大學,而係大學揀我.我最常問老師既問題唔係我讀果科有冇前途而係問大學好唔好玩,大學多唔多靚女,大學多唔多HALL 雞,住HALL開唔開心.或者未升大學既我,就只識得問依D問題,因為入大學最重要既就係玩!玩!同埋玩!前途?關我鬼事咩!
中學老師對住我地,唔會同我地講前途問題,教BAND2學生既方法,就係同佢地講面前有2條路,一條就係讀書,另一條就係做野,而老師當然係叫你點都要比心機讀書先,考好個試到時再算,因為此時此刻全校都有一個共同目標,就係入大學!入到大學就係皇者!學生既前途就係入大學!當然入左大學之後先知道大把冇入大學既同學比我地活得更好,但當時既我,一心只係諗住入大學,又點會諗到依個問題.如果依樣野係咁易發現,就唔會年年都有成千人要重考第二次,第三次,為既只係一個大學生既銜頭.
大學第一年,所有既野對於我黎講都好新鮮,因為我唔係BAND1中學,根本冇朋友可以借鑒入大學初時既生活,所有既野都要由我一個人去發掘.我仲記得當時搵番中學阿SIR既第一句說話就係問「阿SIR,你當時參加左咩野學會啊?」.依家我已經記唔番當時老師點樣答我,但佢已經成為可以比我詢問大學生活既前輩,縱使我地係唔同大學.間唔中同老師食飯,言談中都係話自己參加左咩野學會,大學生活係點,完完全全冇提過將來出黎到底要做咩野,就算佢地問我,我都答佢地唔到.
就係咁,我既大學生涯就過左三年,其間可以話冇為自己既前途打算過,英文比以前退步,普通話更加差,都唔知出黎做野點算好.呢一排見番中學老師,先知道自己就快唔係學生,而係一個職場新鮮人.
當我約老師食飯果時,我再唔係以前咁樣覺得老師請學生就會好開心,係一件應份既事,老師唔請就係衰人.反而我係想主動拎張單去找數,因為我有番工,而且請老師食飯就係要答謝佢一直以黎係中學時期對我既循循善誘,呢一刻我要負擔起呢個責任.同時我已經著手準備撰寫畢業論文,同指導老師開始溝通,果種威嚴同中學老師完全唔可以相比,因為佢地既學識同埋見識遠比中學老師高,我同佢係永遠既教授同埋學生關係,中間好似隔住左一道高牆.中學果時會放老師飛機,但大學時,永永遠遠都唔敢放指導老師既飛機.
呢一刻,我對住中學老師已經冇左一種中學時期學生同老師應該要有既一種距離,反而我更放膽問佢中學時期唔會問既問題,因為佢就好似我既朋友一樣.
當老師同我講新一年學校唔同佢續約果時,我知道自己已經要面對社會,認真諗下仲諗唔諗住做老師,因為我想做,都要有人請先得.我同自己既中學老師一樣,將來都想做一個好老師,而我第一步就係報PGDE.係大學二年級果時,有機會比我轉做教育雙學位,但係果時我咩都唔知,同時唔上心,搞到錯過左呢個機會.依家既我就只有報教育文憑,同老師傾計果時都係傾番教育依一行,聽下佢講做老師既辛酸,講下我間中學既壞話,比著我仲係中學生果時,老師如何唔係學校教既,係絕對唔會提唔續約三個字.
但我聽住老師話學校點解唔同佢續約,講下學校高層做野有幾差果時,我意識到自己真係大個仔了,老師唔再避諱講學校既野,我同老師都由師生轉變成為朋友關係.我開始擔心自己會唔會搵唔到工,會唔會一開始連PGDE都唔收我,會唔會做唔到一個好老師.我頂唔頂得住學校入面既黑暗野呢?4年之前我仲係一個成日笑老師,唔太尊重老師既學生,但4年之後,我好可能會成為一個唔被學生尊重既老師,我好擔心,昔日我同我朋友對待老師既情況突然浮現番係我腦海入面.
到底我未來會點呢,會唔會好似老師口中所講,做到三十幾都搵唔到長約呢?要一年一年咁續約,唔敢結婚同埋買樓,因為一冇約續,人生就會玩完,所有野都負擔唔起.我會唔會好似學校班老屎忽咁做教畜呢?
因為一次續約不成,令我反思其實做老師係有好多野要去考慮,而呢d問題正在一步步咁迫近我.
係呢一刻!傾既唔再係點樣入大學,而係點樣入職場.
其實人與人之間既關係隨著時間而不停改變,4年前既學生同4年後既學生,心態上已經大為不同,今日係老師面前,我真的成長了.


text:
有什麼方法可以令bb飲藥? bb唔肯吃藥, 佢一見到就哭得好緊要…睇到我心到痛..
Sandy.Fan意見:
其實我覺得冇bb鍾意食藥咖! 不過我依家覺得用匙羹黎餵藥好方便…因為我發現有次我個女好聰明咁用條脷頂住個針筒個孔, 唔俾d藥水出黎…所以之後就用匙羹餵藥…我個女都係一見到就係咁喊…
babylow意見:
如果用針筒要對落bb面豬登果到,之後唧藥,咁就一定食到藥,無咁易吐番出黎,用匙羹餵,怕到時餵糊仔,bb見到匙羹怕左食藥.唔肯食,我bb就係咁, 之後用針筒比較方便!
思明意見:
我係教個仔自己食,初初俾支針筒佢飲下水先,之後就俾D藥佢自己黎,雖然有時佢都會扭計唔肯食,但就唔會捉住佢黎食囉,不過我個仔細時都無乜點食過藥,係歲幾先第一次用針筒餵藥,而家我係會俾佢揀埋食邊支先,全程佢自己話事,我只係協助佢抽藥水出黎
teishinin意見:
我朋友教我用飲管俾藥BB食,呢招真係幾得,之前用藥匙用針筒捉住佢係度飲,次次都要搞到佢喊,又會噴藥出來.改左用飲管俾佢自己飲,唔捉住佢,佢真係自己係度飲.
mupooh意見:
我個仔係好鍾意食藥………餵佢食藥仲易過叫佢飲水 .我覺得第一次餵bb食藥時,父母既表現千祈唔好緊張,你越係緊張,bb就越感覺到食藥係大事…….大仔第一次食藥係幾個月大(唔記得幾時,係未開始食固體食物前),用匙羹餵,因佢仲未識吞,所以一路餵佢要一路做吞野落肚既咀型比佢睇.
火火七意見:
我媽咪幫我bb餵藥果陣係將藥水混少少清水係奶樽度俾佢飲囉


text:
垃圾會日日上映垃圾戲碼,主席好似個波咁俾人拋嚟拋去,兩位民選幼稚議員面臨保皇黨不成比例嘅攻擊,快將議席不保,三權分立被強姦,甚至被左派輿論講到似有還無咁.
開始會期三星期,實質會議十分鐘,一項議程都冇推進到.保皇黨又過一關,但好快,佢哋要搞清楚佢哋保緊嗰個皇,係邊個皇,到時佢哋係咪真係咁企硬呢?
我好懷疑.
喺星期三當日,上晝大家仲睇緊梁君彥幾咁無力控制亂局,下晝全城精力都集中喺一條消息.消息係咁寫嘅,有「估唔到的重量級法律界人馬」會喺日內宣布參選特首,呢幾個詞語加埋一齊,引人入勝,特首選戰,就係靠呢單料揭開序幕.
一出呢條消息,小小驚訝網上冇人大鬧匿名匿到咁,反而唔少人都猛咁估係邊個,香港人經過呢幾年嘅「洗禮」,已經發展到當有任何人可以打敗梁振英,而佢又肯行出嚟打敗佢,已經好開心.只因,喺梁振英治下嘅香港實在太痴線.
呢位法律界人士,最後揭盅係退休法官胡國興,佢最為人知曉係曾任選管會主任,以及高等法院上訴庭副庭長.民間輿情一致表示高興,評論界就分兩極,有啲人估佢係好似1996年嘅楊鐵樑翻版,亦有人認為佢出選係代表正義嘅聲音.睇完佢個記者會,似乎胡官真係未有一套管治方略,重點係以佢多年出任法官嘅身份,可以獨立,公正咁處理紛爭,呢個係佢最大嘅賣點.
冇錯,以前,佢係一個可敬嘅法官,今日,佢係一個可愛嘅老人家,你睇佢噚日記者會,氹到啲記者幾開心就知道,但從佢嘅對答,唔容易說服到我,佢係有備而嚟.反而,佢似係舖路俾其他參選人,因為佢出嚟聲稱參選嘅客觀效果,係壓住689呢排意圖借司法機構反港獨嘅氣焰,醉翁之意不在酒,胡官從退休法官身份,搖身一變成為梁振英嘅挑戰者,由佢去講出「特首都入稟,好唔好睇」,效果勝過其他挑戰者去講十萬倍.如果背後真係有操盤人,呢步棋行得好靚.
同1996年選舉唔同嘅地方,就係今次仲可能有曾俊華.需知道,曾俊華係梁振英一手捧出嚟.呢四年嚟,梁振英最大嘅政績,就係令同班子裡面,一個原本被視為唔太做嘢嘅人,逐步進化成為萬人迷.自己就犯眾憎,走漏個鬍鬚曾.
老老實實,曾俊華近期嘅表現,曾一度令我懷疑,佢已經唔想選特首,因為佢講啲嘢太真心,當佢嘅BOSS入稟法庭要求頒令梁頌恆游蕙禎喪失議員資格,佢自己就停留喺要求佢兩個道歉嘅層次,冇緊跟BOSS所拜倒中共某一條派系嘅line to take.
根據《香港01》報導,剛過去嘅星期日,佢出席港大活動時,仲同學生講話,三權分立應該要保持,後生仔有權叛逆.喂大佬,你講咁多真心話,立場咁香港人,北京點會鍾意你呀!?多方消息都傳出曾俊華已經去信中央表明會參選特首,田北俊亦都證明事實,咁就代表,講真心話嘅曾俊華代表住北京另一個利益陣營,將要同梁振英做連番惡鬥.亦都勢估唔到,火藥味喺星期四一日內就散發到極致.先有塘邊鶴葉劉係度酸葡萄,提供娛樂俾廣大港民.
梁振英就真係有備而嚟,佢亦都展現佢除咗其他嘢一事無成,喺玩政治手段,係確有一手.噚日佢見記者時,話「希望同事能夠責無旁貸,心無二用」一拳打落去曾俊華度先.有人聞到酸臭味,但佢嘅回應其實一啲都唔酸,反而非常高章.689跟住就羅列一堆反問句,個意圖相當明顯,就係要為呢場選舉定調,要成為一場「港獨 VS 反港獨」之爭,而落注俾佢本人,就係反港獨嘅最大表忠.佢自己道出咗一個事實,「港獨派興起,梁振英最開心」.因為呢個成為佢「有力打擊」港獨派嘅籌碼.由冇,講到有,撩到人哋想真做.再以此成為打壓嘅籍口,集權嘅先聲,佢係差在未講埋呢句出口,「曾俊華,你靠攏本土,係咪想搞港獨同我打對台?」
曾俊華面對嘅問題,係一個撕爛咗嘅香港.佢一直嘅言行,都顯示佢係建制入面嘅鴿派.曾俊華係咪有決心俾香港食住嗎啡止痛,然後等傷口慢慢癒合?抑或只係糖衣毒藥,回復曾蔭權時期嘅慢性死亡?呢個係佢要面臨嘅重大考驗,因為係喺黑暗中,有好微弱嘅螢火蟲照亮一下,抑或沉落去更深嘅谷底,就係睇呢舖.
但其實講咁多,呢場選舉,始終係我哋香港人無份參與,感覺同睇美國大選唔係差太遠,大部分人都係喺facebook跟進最新消息,再多明戰連場,暗箭互射,除咗食花生,我哋仲做得啲乜?


text:
呢個年代,做生意嘅最怕就係有關公(公關)災難!好似下季會由蘇甲升上蘇冠嘅業餘球會艾爾,佢哋上個星期就推出新波衫,仲用奇招搵個裸模將件波衫以彩繪形式畫上身做宣傳,影晒硬照擺上網,給果就梗係惹嚟全城熱話,係人都識啦!不過,搵到裸體靚女做宣傳,艾爾即刻遭到唔少衛道之士同女權份子狂插,話佢哋侮辱女性,仲話喺網上搞個對抗大行動,激動反應更逼令蘇格蘭聯賽會加入戰團,話考慮要向艾爾作出處分添.對於畀各界圍攻,艾 ...
呢個年代,做生意嘅最怕就係有關公(公關)災難!好似下季會由蘇甲升上蘇冠嘅業餘球會艾爾,佢哋上個星期就推出新波衫,仲用奇招搵個裸模將件波衫以彩繪形式畫上身做宣傳,影晒硬照擺上網,給果就梗係惹嚟全城熱話,係人都識不過,搵到裸體靚女做宣傳,艾爾即刻遭到唔少衛道之士同女權份子狂插,話佢哋侮辱女性,仲話喺網上搞個對抗大行動,激動反應更逼令蘇格蘭聯賽會加入戰團,話考慮要向艾爾作出處分添.對於畀各界圍攻,艾 ...
呢個年代,做生意嘅最怕就係有關公(公關)災難!好似下季會由蘇甲升上蘇冠嘅業餘球會艾爾,佢哋上個星期就推出新波衫,仲用奇招搵個裸模將件波衫以彩繪形式畫上身做宣傳,影晒硬照擺上網,給果就梗係惹嚟全城熱話,係人都識
不過,搵到裸體靚女做宣傳,艾爾即刻遭到唔少衛道之士同女權份子狂插,話佢哋侮辱女性,仲話喺網上搞個對抗大行動,激動反應更逼令蘇格蘭聯賽會加入戰團,話考慮要向艾爾作出處分添.
對於畀各界圍攻,艾爾個主席卡馬倫就話知你,佢話自己班波搵裸模做波衫宣傳都唔係第一次,雖然話今次個主意係佢哋贊助商Bodog去搞,但佢哋就絕對支持,仲覺得好成功添!卡馬倫話今次件事喺網上愈煲愈大,家陣遠到去澳洲都識得佢哋隊波,收晒宣傳效用,之前人人以為佢哋宣傳做得衰,會係場關公災難,依家查實係關公發大達先真呀!


text:
19 FEBRUARY 2015(THU)玩左一日(正確嚟講係坐左成日車)終於到可以去酒店休息啦~
內地酒店嘅效率都可能係慢左啲啲,係大堂都等左差唔多半個鐘先可以安排上房.依個時候個小小豬都唔知幾心急,因為佢話要上房間跳跳跳呀!
其實真係好唔明白點解小小豬係咁鐘意住酒店,一同佢講依兩晚都係依度瞓時,佢個樣真係發自內心咁興奮,仲極度心急添!
緊係啦...平日係屋企我係嚴禁係床上跳跳跳,佢嚟到酒店仲唔有得大跳特跳,由左床跳去加床,之後再跳去小梳化,來來回回都不知幾多次,仲一啲都唔攰呀~
跳左一陣之後,我地就落酒店樓下玩新玩意,就係玩煙火啦!原來係午餐嘅餐廳除左有砂炮買之外,仲有啲小型煙火賣,所以舅父就買左啲留返晚上俾小小豬玩啦!
今次都係小小豬第一次玩,所以就先俾佢睇下舅父點玩先啦~
之後就由舅父捉住手仔玩幾支先~
哈哈哈...依啲親子時光又點少得我呢,不過全場尖叫得最勁嗰個一定係我,小小豬一啲都唔驚咁哦~
真係你驚佢時佢唔驚,估唔到小小豬係勁大膽,最後要自己玩添~
其實唔止小小豬,我都好似係第一次玩依種玩意,所以嗌就照嗌,又繼續玩啦~
哈哈哈...最後我地仲集體放煙火添,都真係幾靚呀~
短短二十分鐘時間就玩左兩扎煙火,真係有啲唔夠喉添.不過我地玩完又要快快手返酒店房間洗白白,因為明天就係我地成個行程重點所在,我地去海洋王國玩啦!
《續待》


text:
10 MAY 2011 (TUE)
小小豬又大多左一個月,今日就係九個月人仔啦!睇吓佢依一身嘅打扮,幾似女仔...哈哈哈~
係過去依一個月真係覺得小小豬大左好多,個樣醒目左就唔洗講(又讚自己個仔..哈哈),仲識得自己係床仔扶住起身,之後扶住床欄由床頭行到床尾,再嚟又識得拜拜手(我地冇刻意教,可能係睇DVD學到啦!),真係好似學識好多嘢,但就仲未識得爬爬,只係可以慢慢一步步咁爬,爬幾步跌低.
不過我都唔擔心,因為學習係要慢慢嚟唔可以心急嘛,總有一日係會識爬爬呀!(其實唔咁快都好,因為一識爬爬,就會通屋爬,到時好似看牛仔咁睇實,仲辛苦呀!哈哈哈~)
牙仔方面,到依家九個月都仲未有一隻睇吓,只係牙肉中隱約見到有小小白色,相信係開始爆緊出嚟.好多人都話牙仔越遲出對父母就越好,所以我都心急,慢慢出啲靚牙仔啦!
不過唔知係唔係因為出牙仔關係,小小豬依排都好忟憎,又成日扭計,仲會發脾氣添,見到咁都真係好激氣又嬲.
一見佢發脾氣或者做啲曳曳嘢,我就會打佢手仔或者PAT PAT(當然唔係好大力啦).因為佢依家開始懂事,唔可以一發脾氣就讓佢,要開始教佢乜好唔啱,所以我唔忍心都要打一吓,等佢知道咁係錯唔可以再係咁.
雖然都真係好肉赤,不過為左教好小小豬,狠心啲都要啦!
當然小小豬都只係間唔中曳曳,好多時都係一個好乖乖,好識得逗我地開心,一見佢個招牌『月亮眼』,真係即刻暈晒浪呀!


text:
11 JUNE 2016(SAT)今日帶小小豬去上畫畫堂之後,我地就去九龍城賡場打算食午餐,無意中發現為左慶祝父親節,佢地有三個唔同種類嘅遊戲俾人免費體驗,有得玩我地當然唔放過,所以食飽飽之後就去玩啦~
其實VR之前係APM都見到有得玩,不過一見到要百幾蚊玩幾分鐘,真係好唔多抵,再加上一向我地都少俾小小豬接觸電子遊戲活動,所以就當然冇去玩啦.
我地食完午餐之後冇意中發現依張海報,咁剛好我地手上又有一張剛才飲茶碌咭單據,咁就貪得意帶小小豬去玩一轉啦~
原本都只係打算玩一個遊戲,不過小小豬見到又話好想玩埋其他兩個(但其實佢都係唔知玩乜..哈哈),咁見佢今日上畫畫班時老師都有讚佢做得好,所以就破例一次俾佢玩嗰兩個VR遊戲.
就係依個時候,趁兩父子去排隊時,我就上去一樓麵包店隨意貫兩樣食物,由於玩遊戲單據係不限金額,所以我就用八達通分開俾兩次錢,咁咪有三張單可以去玩三次啦~
小小豬第一個玩嘅就係電動平衡車遊戲~
排左15分鐘左右,終於都到小小豬,佢一著上裝備就係度扮型仔呀~
其實要身高120CM先可以玩,但哥哥都好好人,年紀細嘅小朋友都俾佢地玩(之前有一個仲細個小小豬呀),不過年紀較細嘅小朋友玩時哥哥就全程保護住,真係細心啦~
依個遊戲都有一啲小比賽,先踩一轉電動平衡車,之後就去拋圈圈~
再踩一轉電動平衡車返回目的地~
最後畫一張父親節圖畫就完成~
係指定時間內完成就可以有小禮物,當然.....小小豬咁慢就緊係冇獎品,不過有份幅父親節圖畫俾DADDY都好啦~
之後小小豬就去玩VR瘋狂過山車~
戴上VR眼鏡,再戴上一盤波波就可以玩啦~
遊戲玩法就係玩VR過山車時,企位係會郁動,要小朋友保護啲波波唔好拋下呀~
當然.....小小豬唔洗三下就已經全部倒晒,仲開始有啲驚,要捉住個欄杆.最攪笑係尾段,小小豬竟然尖叫起上嚟,佢話由好高跌落嚟,所以急唔住尖叫左出嚟呀.不過小小豬都話好好玩同好刺激,好似玩緊Space Mountain呀(哈哈哈...佢個心又掛住迪士尼啦)~
最後玩嘅一個遊戲亦都係我地排得最耐,其實一次過可以兩個人玩,每次都係五分鐘,都唔明白點解我地排左30分鐘先玩到~
唉..算啦...小小豬肯乖乖排隊,我都唔理咁多,總之最後我地都可以玩到就得啦~
小小豬話依個係空中戰機遊戲,佢話要射啲戰機,不過佢話依個麻麻地好玩,同埋話部VR眼鏡好重哦~
唔覺唔覺我地又玩左個幾鐘,雖然就好似悶左啲啲(指我呀),不過小小豬就話玩得開心,仲話下星期要再嚟過,一定要再玩多次電動平衡車.
哈哈哈...小小豬始終都係鐘意玩車多過電子產品!(咁我都安心啲)


text:
(小小豬)鬧市中的單車樂: 賈炳達道公園單車徑
自上次我地去左將軍澳南海濱長廊踩單車,小小豬成日都讓著要我地再帶佢地踩單車.不過之後嘅天氣都一直唔好,所以都未能成事.終於見今日天氣都幾好,見我地出開九龍城活動,所以就近近地嚟賈炳達道公園單車徑,一解小小豬想踩單車嘅慾望啦~
出門口時真係陽光勁好,到我地參加完活動之後先發現原來曾經落過雨,一見地面上有濕濕地時,小小豬都有丁點失望.但我見天氣都唔錯,太陽伯伯已經出返嚟,再加上地上水氹又唔算好利害,只要我地慢慢踩都應該係唔會有問題.所以我地就向賈炳達道公園單車徑出發啦!
其實依個單車徑我地都唔係第一次嚟,早係小小豬細細個兩歲多時都已經嚟玩,不過嗰時就係坐DADDY車尾,冇得自己踩,依家大個仔就可以嚟自己踩.
嚟賈炳達道公園單車徑都真係幾方便,係九龍寨城公園同九龍城廣場旁邊,而且入口就係大路旁,所以絕對係一個鬧市中可以享受單車樂嘅好地方呀!
未出發前當然要認下啲路牌先啦~
我覺得公園又幾好,將啲路牌展示晒出嚟,等小朋友一陣踩單車時可以留意一下,咁踩嘅時候就更加安全啦~
由於我地有渣車,所以就可以自己帶部戰車嚟玩.不過其實單車徑內都有單車租借服務,租車費用都係大約$30至$40一個鐘(租車時另加按金),所以如果有需要或者即興時,都可以嚟租車玩呀~
好啦….可以開始啦,由於整個公園係以單線行車,所以其實都幾安全呀~
單車徑有平路,亦有幾個斜路路徑,同時三條唔同斜坡路段嘅天橋係整個單車徑穿插~
沿路都有好清楚嘅地標,只要跟住嚟踩咁就冇有怕啦~
當踩上天橋位時,又有路牌提示要減速慢駛~
一落左橋小小豬又嚟努力向前衝了~
其實周圍環境都真係唔錯,周圍都係綠油油,我沿途跟住小小豬單車尾行,都覺得好輕鬆(當然仲係感覺有啲熱啦….哈哈哈).雖然有一片小草地,不過我地唔好行上去踩啲草呀,因為有告示寫住唔可以踩上去,我地要守規則同愛護環境呀~
恨左踩單車好耐嘅小小豬,真係玩得特別開心呀~
仲特別神氣添~
小小豬慢慢踩,大約20分鐘左右就係單車徑內踩左一個圈啦~
除車一條單程單車徑之外,仲有一個圓型單車練習場,應該就係用嚟練習花式單車嘅地方,見冇人就俾小小豬入去跟住啲箭咀踩一轉啦~
係單車徑只係踩一轉又點可以滿足依個小小豬呀,不過我行左一轉之後都真係勁攰,所以接下來就由DADDY陪佢啦.依隻百厭豬以為自己好勁,見到同場有其他哥哥企度踩佢又嚟跟住學~
當然咁危險係唔可以啦,最後就乖乖地坐好慢慢踩啦~
如果小朋友太細個,或者係初學嘅小朋友,就可以入嚟依個兒童單車遊樂區,咁就可以練習多啲熟多啲,先再出去單車徑玩啦~
一個看似簡單但其實係好豐富嘅地方,有時間都真係可以嚟多啲,等小小豬踩多啲單車訓練下腳力,同時都可以係一個好優質嘅親子時光呀!
作者:小小豬的成長日誌


text:
16 MAY 2014(FRI)是日拋夫棄子,因為好姊妹糖糖請我睇舞台劇,賴恩慈的獨腳戲《女兒紅》~
我依啲師奶仔一向都比較少留意舞台劇,坦白講,如果唔係因為糖糖介紹,我對賴恩慈都真係幾陌生.不過後來知道原來佢真係大有來頭,既係香港精神大使,亦都係2012十大傑出青年,而且《女兒紅》今次已經係第三度公演,所以話都真係好利害呀!
今日我地去伊館睇SHOW,回想去對上一次嚟都已經係NNNN年,嗰時係嚟睇SAMMI嘅MINI演唱會呀~
入場啦~
雖然我地都係$280飛,不過個位都唔錯,正面對住個舞台呀~
等左一陣就開SHOW,都好爆場哦~
今次表演係主要係分八個角色表達八種唔同年齡嘅女性所面對嘅問題,其實係佢扮演嘅故事人物當中,全部都係真人真事嚟,之後佢地將故事劇場化,表演俾我地睇.
係睇嘅同時,都真係有笑有淚,有啲情節再加上同觀眾嘅互動又真係好好笑,但其實都有好多感動位.我對扮演老婦嗰一幕同埋賴恩慈扮演自己講出佢身世嗰幕就最為感動,睇到我都眼濕濕呀!
獨腳戲就即係一個人做晒,所以全程都係賴恩慈表演,係依一個長達兩個半鐘嘅表演入面,佢一個人分演繹小女孩,少女,o靚模,港女,中女,師奶,女同性戀至老婦,仲要全程冇休息時間,仲要冇悶場,真係好勁呀!


text:
記得早幾年,我Nuts哥睇過一本教人點樣變身型男嘅書,其中嘅第18技係咁講:「烹飪,工作兩得意,撩動女人心弦.」當時Nuts哥對呢個講法不以為然,一來因為作者武田篤典成本書都勁搞笑,二來Nuts哥除咗即食麵同煎蛋外,乜都唔識煮,偏偏嗰期我就同緊個選美有名次嘅佳麗拍拖!正所謂「亂世中出英雄」,撩動女人心弦,使唔使出動鑊鏟呀?
直到近日睇到年過七旬嘅李家鼎,憑烹飪節目《阿爺廚房》人氣急升,連宅男偶像女子組合Super Girls嘅Cheronna,都被鼎爺抱到笑騎騎,難怪有人話,佢爆紅係個勵志故事!
又係嘅,喺香港地雖然唔會講到出口,但有啲人都覺得「老,就似罪咁㗎」早排先有位小朋友,對住鏡頭嚟個真心話大冒險,佢話:「過期食品畀爸爸食!」連自己骨肉都咁樣,你期望個社會對冇血緣關係嘅上年紀一群「老吾老」?
所以,喺一個大多數人都係老無所依嘅社會,當年細仔李泳豪被楊思琦單方面分手,曾經自嘲過「錯就錯在窮之嘛」嘅鼎爺,竟然可以繼視帝陳豪同樂壇天后之後,成為最新一個被銀行睇中邀拍廣告嘅人選,足證佢真係紅!
奧運金牌都有得攞
就連我Nuts哥啲世侄都話想知多啲鼎爺嘅故事,難得呢個年代仲有後生仔女肯虛心求教,又對上咗年紀嘅老人家咁感興趣,對上一次睇怕都要數到羅拔迪尼路套《見習冇限耆》咯,但嗰套係荷里活夢工場包裝美化出嚟嘅影像,又點及得鼎爺咁有血有肉?
其實鼎爺唔係今日先至孭飛擔正,早喺佢廿歲入行冇耐,已經有幾間電影公司賞識佢,想斟佢做男主角,換着依家啲發明星夢嘅後生,一定𦧲飯應,但鼎爺竟然婉拒晒,情願繼續做龍虎武師,乜解究呀?無非係因為嗰陣做龍虎武師搵得多過做電影主角,加上密食當三番,鼎爺想賺多個錢養屋企囉!
不過有實力嘅人,從來唔會只得一次機會,1973年李家鼎就差啲成功進軍荷里活,嗰時佢已經傾好咗兩部戲,又喺美國買埋屋,仲改埋英文名「Steve」,萬事俱備,點知李小龍突然辭世,外國片商即刻將所有計劃Hold住,要睇睇功夫片熱潮變成咩環境,結果李家鼎進軍荷里活嘅計劃就此胎死腹中.
但係呢個並唔係鼎爺唯一衝擊國際舞台嘅機會,一路做龍虎武師,一路學習騎術嘅佢,竟然騎術精湛到連老外都嗌佢一聲「Crazy Steve」,鼎爺仲曾經諗過參加奧運,但因為皮費重,打消咗呢個念頭,如果唔係玩下手香港第一面奧運金牌,就唔使等到1996年至出現!
鐵漢死穴最怕孱仔
旁人睇或者覺得鼎爺好似被命運搓圓撳扁,但佢就話命運係上天安排!71歲嘅佢,一生星途,際遇可用「一上天一落地一潛水」嚟概括,就算爆紅嘅《阿爺廚房》,當初佢都冇期望過,只希望同公司交代到就算,點知爆出99倍大冷門!
依家嘅鼎爺可以話正處於孔子講嘅「七十而從心所欲」,究竟呢個平日金剛怒目,聲如洪鐘,即使被命運搓圓撳扁都面不改容嘅硬漢,有冇嘢係佢怕嘅呢?答案係有嘅.話說幾廿年前,無綫第八期藝員訓練班出身嘅艾威,曾經喺鼎爺嘅指導下做掌上壓,點知做咗十零下,艾威就咁砰一聲暈咗!捽晒藥油,隔咗分零鐘至醒得番,自始鼎爺見親艾威就擰擰頭,掉頭走,艾威同Nuts哥講起呢單嘢,佢表情裏面有種既自慚形穢,同時又隱約有種自覺巴閉嘅複雜感.
真係爆出咗個99倍大冷門!試問你點估得到,呢個李小龍第二,港版羅拔迪尼路,「狂史提夫」,佢嘅死穴竟然係怕一個孱過自己咁多嘅人先得㗎!
2017年2月16日 星期四
娛刺撈飯:差啲做李小龍第二 鼎爺鑊鏟撩動女人心 __,鼎爺,李小龍,李家鼎,
記得早幾年,我Nuts哥睇過一本教人點樣變身型男嘅書,其中嘅第18技係咁講:「烹飪,工作兩得意,撩動女人心弦.」當時Nuts哥對呢個講法不以為然,一來因為作者武田篤典成本書都勁搞笑,二來Nuts哥除咗即食麵同煎蛋外,乜都唔識煮,偏偏嗰期我就同緊個選美有名次嘅佳麗拍拖!正所謂「亂世中出英雄」,撩動女人心弦,使唔使出動鑊鏟呀?


text:
其實我而家可以點做 先可以令我女朋友回心轉意?
大家好 第1次上黎呢度分享 希望咁多位C兄可以幫我
相關搜索目錄: 結婚 酒店
話說我同我女朋友一齊左兩年 期間一直都好SWEET 直至到最近 發生左件大事 我做酒店ge admin級 O係公司唔多唔少有好多女同事 我同個女同事比較岩傾 KEEP 住都有CONTACT 比我女朋友發現左 佢要我唔好同個女仔再contact 我話好 結果一次又一次比我女朋友發現 我呃左佢幾次話冇contact 但你都知o係酒店世界 有時好靠朋友關係 所以我一直都keep住有contact 其間某程度上 我都係為左鞏固我自己ge地位 為ge都係想我同佢生活好過d (PS 我同果個女仔 只係朋友 可能有D好感 只係咁) 而家好女朋友話大家好黎好去 放過大家 佢唔再中意我 仲話呢兩o日係say hi 度識左個男朋友 我個心真係好痛 我其實真係好愛我女朋友 今日上佢屋企 o係個肚度受marker 寫住 "我o係罪人 衷心同我女朋友say sorry" 同寫左份張道歉咭 佢睇左一睇 就比番我 話我地冇可能嫁喇 我真係好難受 佢仲話要拎番之前擺O係我HARD DISK 入面D相 話要同佢新男友一齊拎但之後佢媽同我講 佢呢兩日都冇出街 問佢有冇上網識人 佢話有 不過佢話唔會咁輕易同人出街
我知我咁呃完佢一次又一次 係好過份 但我都係想鞏固我自己o係酒店ge人際關係 對我第時升職生幫助丫日後我同佢ge生活好過d, 其實我真係好愛我女朋友 我真係唔想同佢分開 我真係當佢係結婚對象 我好想今生今世都可以愛佢 保護佢其實我而家可以點做 先可以令我女朋友回心轉意?


text:
最少都有易咗上手嘅機會
而家砌某啲IJN船,唔係好拎舊嘅模都好
我自己都砌到扁晒咀,新手買完返嚟都唔知點郁手
日本船都叫易,基本四隻色搞掂,同埋宜家新模就算直砌唔加料都好精美
同埋如果真係太易咁其實同半完成品既玩具盒蛋冇分别,已經唔算係模型,砌完都冇乜成功感,因為我都砌唔少呢類盒蛋
可能我自己對時間嘅長短要求比較高啦
但老實講,而家啲IJN船其實組合需時都唔少
下下等膠水乾,等畢地乾喱啲做好晒先有得訓練上色,蝕刻喱啲真係開始上路嘅工夫其實都要等一段長時間
我覺得喱個先係模型玩家條Learning curve咁長咁慢嘅主因
而Learning curve過長就正正係入門門檻高嘅主因
老老實實以我而家嘅作品睇,我自問係上手超級快嘅一群嚟架喇
之前同我一齊砌嘅團友而家好多時面對緊嘅問題就係修整到2046先到佢哋想練習嘅位置
所以有時我睇到都忍唔著口提下佢邊到邊到唔好唔記得整之後做到半路要修繕
總結嚟講就係我覺得其實而家啲廠有能力做到嘅就唔好慳
pit-road嗰啲,有能力嘅,個船底同甲板又要比人分多幾截,艦橋又同我分層之後再拆開4面
fujimi,tamiya一嘢成舊過,但有時就係分咗模會好做啲嘅地方就偏偏integrate咗之後省略咗啲某啲細節


text:
澎湖縣馬公市虎井國民小學
民國21年 馬公公學校虎井日語講習所.民國29年 改稱馬公公學校虎井分教場.民國34年 改稱馬公國民學校虎井分校.民國35.02.01 奉准獨立改稱虎井國民學校.民國57.08.01 奉令改稱為虎井國民小學.
- 澎湖縣望安鄉將軍國民小學
- 澎湖縣七美鄉雙湖國小
- 澎湖縣湖西鄉果葉國民小學
- 澎湖縣湖西鄉沙港國民小學
- 澎湖縣講美國民小學
- 澎湖縣白沙鄉吉貝國民小學
- 澎湖縣望安鄉花嶼國民小學
- 澎湖縣白沙鄉港子國民小學
- 澎湖縣湖西鄉成功國民小學
- 澎湖縣湖西鄉隘門國民小學
- 澎湖縣白沙鄉赤崁國民小學
- 澎湖縣湖西鄉龍門國民小學
- 澎湖縣望安鄉望安國民小學
- 澎湖縣湖西鄉湖西國民小學
- 澎湖縣白沙鄉後寮國民小學
- 澎湖縣湖西鄉西溪國民小學
- 澎湖縣白沙鄉鳥嶼國民小學
- 澎湖縣白沙鄉中屯國民小學
- 澎湖縣馬公市中正國小
- 澎湖縣馬公市中山國民小學
- 澎湖縣馬公市文光國小
- 澎湖縣馬公市蒔裡國小
- 澎湖縣馬公市風櫃國民小學
- 澎湖縣馬公市文澳國民小學
- 澎湖縣馬公市中興國民小學
- 澎湖縣西嶼鄉竹灣國民小學
- 澎湖縣西嶼鄉池東國民小學
- 澎湖縣西嶼鄉赤馬國民小學
- 澎湖縣七美鄉七美國民小學
- 澎湖縣西嶼鄉小門國民小學


text:
呢篇 blog 原本應該係噚日出 o架啦,但係因為勁頭痛,真係好唔妥,食咗一,兩啖飯已經想作嘔,連隨嗱嗱聲食埋碗飯即刻走去沖涼瞓覺,叫老竇收拾 "殘局".唉,由細到大,一頭痛嚫就真係攞命,一定要夜晚瞓夠八粒鐘先無事!!
講番噚日嘅事先!噚日係佛誕,原本要晨咁早就出去教琴,諗住會無時間去浴佛,點知原來 Miss Cheng 前一晚留咗 voice mail 俾我,話佢囝囝唔得閒上堂,咁變咗我就可以遲兩粒鐘先出門口.反正都已經起咗身,咁我咪即管走出去望海觀音度碰碰運氣,睇吓開始可以浴佛未.點知離遠已經見到好大堆人,已經開始咗儀式喇!但係我真係好好彩,原來我及時趕得切參與放生儀式,架大船其實已經駛離海灘一段距離,但我仲可以見到最後一眼啲師兄們放魚落海,真係好感動!反正都已經嚟到,咁咪繼續儀式同誦經囉,好彩無走到咋,隔住一大堆人,望向佛壇位置,僅僅見到上暢下懷法師一眼主持儀式,心裡面更加開心啦,因為呢個係我嘅緣嘛,阿彌陀佛!自從媽咪無去聽經之後,我都少咗見到上暢下懷法師喇.
但係最終都係無浴佛呢,因為要趕住去 Louisa 度同 Arthur 上堂,好彩我預早搭咗老竇同阿馳代我去浴佛啫!如果有興趣嘅朋友,你哋可以睇番我之前寫嘅《佛誕快樂!》,係上年喺望海觀音度浴佛嘅情況.
教完琴之後就趕返去荃灣會合老竇同阿馳,完成埋我嘅 "身後事" 最後一個重要步驟.一砌都做得好順利呀.查實噚日個日子同吉時都係 Winnie 幫我摘嘅,但係我同佢之前完全無留意到原來係適逢佛誕,直到前一個禮拜先知道!我同媽咪都係佛教徒,可以喺佛誕呢一日做到呢件咁重要嘅事,咁妳話係咪我同媽咪嘅緣呢!因為噚日係公眾假期,石廠無人開工,攪到要勞煩老闆親自嚟到辦事,佢不但功夫交帶,做事細心,仲好好人 o添呀,臨走前仲特意提點我哋要留意嘅嘢,以免我哋無辜辜被官方 "掠水",真係好多謝石廠老闆呢!一砌都嚟得咁順利,要再次講聲阿彌陀佛!
呢個算係我今年送俾媽咪嘅母親節禮物啦!不過,坦白講,與其話係送俾媽咪,倒不如話係我送俾全家人嘅禮物仲貼切,呢次應該係我歷來 "買禮物" 出手最重嘅一次喇,雖然到我走嘅時候未必真係可以見得番媽咪,但依家可以肯定嘅係,他日我哋一家人真係可以住番埋一齊囉!
既然噚日係佛誕,我當然會煮齋啦!因為知道攪掂哂所有嘢返到屋企已經好晏,所以特別預備咗個好簡單嘅餸,落鑊炒兩炒,煮個汁淋喺面,之後 "隊" 入個爐焗就攪掂!
材料:
西蘭花
番茄
茄子
忌廉磨菇湯
瑪蘇里拉芝士 ( Mozarella cheese )
調味料:
鹽
糖
肉桂粉
羅勒 ( basil )
- 西蘭花先用洗米水浸一段時間,之後洗乾淨,切開成小棵.
- 番茄同茄子洗淨,去蒂,切件備用.
- 燒熱油,先將番茄落鑊炒兩炒,有少少出水就可以盛起,放上入爐烤碟.
- 將西蘭花同茄子放入鑊度炒幾炒,加鹽,糖,之後加少量水,冚蓋煮至半腍.
- 西蘭花同茄子放上碟後,將忌廉湯倒入鑊,加水煮開,之後就加入調味料拌勻.
- 當湯煮到濃稠就可以淋上雜菜面,跟住再灑上芝士.
- 放入已預熱至 220 °C 嘅焗爐內焗約 15 - 20 分鐘至金黃即可.
坦白講,頭痛到咁,真係食而不知其味,但見老竇不停
咁 "畢" 汁撈飯就知道味道唔錯啦!
Notes:
- 除咗以上蔬菜之外,亦可選擇其他較少水份嘅蔬菜,以免出水太多將味道溝淡.
- 用洗米水浸過西蘭花之後,可以輕易洗去表面白色物質.
- 一罐忌廉湯加半罐水,煮出嚟嘅濃稠度係最適合做淋面醬汁.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
每年Ocamp,我哋都會見到好多好爆嘅事——由最典型嘅「豆腐爸爸」,組爸呃咗組女隻豬,組女玩完Ocamp就Come on James,去到玩「一生人一次」,玩意淫Game,令人聯想含撚奶西,甚至真軍上陣奶埋腳.即使外人點睇,以上事件總會獲獲新鮮獲獲甘,成為人所共知嘅年經.
「屌!依家啲大學(專)生玩埋呢啲嘢,知唔知羞架?」「道德淪亡呀依家!」「Ocamp好玩唔玩玩色情遊戲,惡俗,bad taste!」如果我咁樣鬧班去Ocamp建議甚至落手落腳玩色情遊戲嘅人嘅話,應該會有一大班人衝埋嚟屌鳩我扮乜道德偉,又或者直接質問句:「有得奶你奶唔奶?」
咁樣樣,就用HKCC籃球學會班人玩Ocamp玩到奶腳事件做個案件重組,就知道成件事根本不合情理,亦唔應該隨便將成件事合理化.
如果有留意到奶腳張相/gif,或者全片,你會發現案發現場嘅背景係喺新渡輪嘅船上面.換言之,班人並唔係喺室內自己圍喂威,而係喺大庭廣眾之下奶腳.你話批評者偽善扮清高,咁又有冇諗過同船唔係個個都想睇人奶腳,不單止影響市容,甚至令其他人嘅眼睛會業障重?
作為一個男人,我話自己唔咸濕都唔會有人信,更加唔好講奶腳.的確,「性」呢樣嘢,只要你情我願,冇人可以隨便阻止,——我話之你喺房入內玩SM定大戰三百回合,還是一王兩后一后兩王,只要你冇影響到其他人嘅話,即使你對呢啲性癖好十分反感,任何性行為都唔應該被否定或者打壓.但你會唔會好地地奶一個識咗幾日嘅人隻腳?而佢又唔係你個伴侶或者sex partner,奶完唔通可以增進感情?又唔係為咗情趣而奶,又要逼人睇你奶腳,更甚將Ocamp嘅原意扭曲,咁樣真係好合情理?
再諗深一層,作為一個籃球學會,橫睇掂睇都唔會同奶腳扯上關係,點解奶腳會成為咗Ocamp嘅其中一環?定係佢哋睇太多同籃球有關嘅AV,以為奶腳係籃球比賽或者訓練嘅一部分?定係以為奶下腳就會變到好似高比拜仁咁勁?即使係所謂嘅大懲罰,一般都係為咗普通娛樂下,但一嚟就去到奶腳,目的係咪為咗同人講「入籃soc就可以過住有腳奶有西屌嘅日子」?
雖然過多一排,呢件事將會被善忘嘅香港人忘記得一乾二淨(事實上,今日又爆單Ocamp組媽作狀幫組仔起機),但唔洗講,下年差唔多時候,應該會發生第二單類似嘅事件,年復年,成為一個循環.奶腳無罪,但係要睇喺乜嘢場合,乜嘢情況先得——至少唔應該出現喺Ocamp入面.如果鬧班學生喺架渡輪上面奶腳就一定係葡萄撚,道德撚嘅話,咁我又想問你:如果某年後Ocamp進化到喺公眾場所直播屌西/含撚的話,你會唔會走出嚟鬧班批評者偽善?人係對性有慾望,但有性慾望唔代表可以無視一切,盲目地合理化不當行為.如果唔係我哋又同支持兩個支那人喺佛光街當眾gathering有乜分別?


text:
小王子升左上中學,本來諗住個"嘩!Box" 點都要由BB size~轉返做個媽媽size ga na掛?點知原來讀左中學之後重衰,Lunch time變左得返半個鐘,無地方坐o係度食o野,兼夾時時都忙到嘔.小王子同我講﹣﹣"媽媽!個嘩Box整細d,5好整咁大."
5係掛?真係吹脹!
我話無地方坐o係度食o野,你地千奇米以為間學校一定係好 細 喎!o岩o岩相反~間學校真係 大 到飛得起,佢係Sydney板圖最大嘅學校,淨係球場我都5知有幾多個,網球場又有十幾個,籃球場都有十個8個,重有游泳池......連小食部都有幾個,可以坐o係度食o野嘅餐廳又有幾個.
嘩!大到真係嚇死人~
小王子開學第一日要打網球,點知我5記得放頂帽入去佢個P.E. bag度,o個日又熱兼曬到飛起~咁我廿四孝ar ma,好驚個仔會曬親,米下就o個時攞頂帽去比小王子law!其實個網球場就o係我出面條街尾ga啫,我o係條街度都見佢地打緊網球gar!但係一入到間學校度,我就轉嚟轉去都行5到去個網球場度,最攪o野係我行到去幾個網球場﹣﹣>
"咿?空嘅?無理由gar?明明頭先都重見佢地打緊波ga喎....米住先~點解呢幾個網球場5係o係路邊嘅?咁....我頭先o係路口望上去o個幾個係咩場嚟gar?"
我點會諗到間學校淨係網球場都有十幾廿個,重要o係5同地方至得gar?最後我要周圍問至知道,佢地打緊o個個網球場,係要經過o個個 大 球場至去到,我望見o個個大球場,真係有小小見暈~心諗我行到過去可能會虛脫!明明係o係街尾嘅球場,我最後都要大半個鐘至行到去!重要去到o個時,小王子已經曬到燶左,返到嚟重甩皮tim bor~唉~第一日打波小王子已經燶左,打多幾次......小王子會5會成個溶左呢?


text:
《歌手》做完,林憶蓮贏左.之後,又有D人就拎返張學友話自己唔參加「歌手」呢單野出黎講,話唔知D評判點評,又話自己唔使再畀人評,之後就反襯話林憶蓮為錢做野好折墮好賤咁.
我屌你老母啦.
香港就係有堆仆街,自己已經唔撚使做,上晒岸離撚晒地,就話自己其實生活平平淡淡安安樂樂就好,唔明其他人做咩咁辛苦咁賤捱生捱死.好似有D大學教授,退左休就去台灣避世,但得閒屎忽痕又要寫專欄,教D後生仔:喂,你唔好唔開心呀,好似我咁,唔開心囉,咪打下坐,整下美食手打烏冬俾D家人,去行下山,希望咪在人間囉.
屌你老母佢地D咁既五十後,活係香港黃金時代,乜撚野都賺到盡晒,最後就連光環都要食撚埋你.你做學者果陣,有冇咁撚多大陸撚樣黎同D教授含撚買化妝品換學位,之後黎搶你飯碗呀?有冇咁撚多規矩叫你交呢份論文果份論文果陣要交數呀?早兩日,肥西個老友見到有件中大大左膠,話而家請咁撚多外國教授係咪好事.肥西梗係答:「好事!梗係好事啦!D左膠終於都知,搵唔撚到食,食撚埋你果份,你仲點撚樣講包容大愛.」
香港娛樂圈真係冇撚得做架啦.點解?香港而家興咩呀?汪明荃鄭少秋做完音樂節目,之後就到薜家燕黎小田,你老味個撚個加埋都百五歲樓上,來來去去都係D老鬼撐場,新人上節目咩?歌又難聽band 又唔夾,睇電視係折磨多過享受.而家睇大陸節目咪好囉,錢又多人又勁,你睇張惠妹,田馥甄係大陸幾撚勁?係呀,上《歌手》好折墮呀,折墮得過,香港冇得撈,仲要有班老屎忽問你:「你點解咁折墮要做雞呀?」
係呀,我做雞呀.我係賤呀.因為我要錢呀!見到網上面D人,拎張學友舊聞黎屌林憶蓮,我心諗:


text:
-
- a.jpg (154.05 KiB) 被瀏覽 2959 次
呢套包乞食CG電影故事既時間表好似大約設定係隻game 第二集之後,但你當單完睇我覺得都無問題,因為故事都係講洩漏病毒,跟住有人變喪C周圍襲擊人,之後就有d生還者被人營救,最後梗係主角無事出翻黎兼穩到內幕搞鬼既人啦!
如果你打過呢隻game應該都認識Leo同Claire,故事係講Claire o係機場見翻d舊朋友,而參議員咁岩又係呢個機場出現,呢個參議員係支持一間藥廠叫WilPharma o係當地做研究,咁當地既人就梗係反對啦!有人o係機場散佈 T 病毒,喪C就係機場擴散,加上有一架飛機亦都比人散病毒,咁岩又o係機場墜機,令到機場鬼死咁亂,故事就咁開始.Leon 收到上頭order 到機場參與調查,帶住霹靂小組隊長 Angela 同Greg入機場救人,跟住好快趣就穩到Claire 同參議員佢地,之後除了 Greg 呢個黑仔王死之外,其他都安然無恙咁出翻黎,不過梗係無咁快完啦!其實藥廠既負責人至係奸既,製造病毒同解藥既都係佢,最後比Leo同Claire識穿佢既陰謀,原來佢預算將d病毒賣比恐怖份子賺取暴利!
其實套戲都有小小異形2既影子,Claire 又係要保護個細路逃走,而另外個女主角Angela被隻G病毒爭d拖左落去果幕都好似,CG係就係幾靚,但表情我覺得有D生硬,尤其是D女角,好似公仔咁樣,而Leo個樣同隻game都有小小唔同.
總結:不過不失啦!估計包乞食fans應該都會鐘意,起馬同正章故事係有關連 (Umberlla倒閉到到藥廠WilPharma出現 ,之後就到Tricell公司 ),唔似得電影版第三集咁有點兒偏離啊!


text:
話說我咁岩上網睇袋;見到佢個袋ok令 就wtapp佢問詳情
佢一開始開價1050 又話原本賣1200. 咁我見平時d價都係@700-800
就問佢800得唔得.佢話得 咁就問佢拎相 佢話黑左先平賣
咁我緊係問佢黑成點嫁啦.有冇爛果d 咁佢就影左好多相比我
我3番4次問佢黑成點.佢次次都話同相一樣!
咁我緊係信佢啦; 咁我就話入數比佢先.入完再交收
咁岩我朋友星期1先幫我入到; 我就係係心急要個袋嫁啦
但星期2又唔得閒 就搵個朋友幫我交收
點知出到黎佢丫媽話我知道個袋係咁黑 咁我朋友睇過拉鍵冇問題就走啦
我拎左個袋之後發覺同相差好_遠! wtapp個賣家 佢一開始話我朋友話冇問題
咁你丫媽話我知佢就緊係冇問題啦 之後又話咩佢覺得冇分別.__! 唔係盲既都知好大分別啦.
跟住講講下佢就話佢大肚唔得閒同我嘈呢d野 比左佢朋友電話no.我
過左一陣佢朋友就wtapp我問我想點.我sd左圖比佢佢都冇否認同實物係有唔同.
靜係話我自己唔交收有問題. ok我認係我疏忽但唔係我錯.同就算我出到黎個袋都係咁嫁啦
只係遲講同早講既問題 跟住又話咁多要求唔去專門店買?
又話平左幾百蚊當比我買擦膠擦 (要去到中環,我住屯門) 又話黑左先咁平
第一.我睇到相緊係以為同相一樣嫁啦.就算我去完專門店到買我都可以上網買.上網買野一定要預左好舊嫁咩?
第二.唔係你平左幾多既問題 係值唔值.咁唔通我買左部電腦 玩左2次壞左 平返幾百呃人賣出去.比人發現左話平幾百當比你整咩.傻既都唔彩你
第三.個袋你一d都賣得唔平.大把袋90%new以上都係賣700-900.
最後佢個fd又推返我比賣家.我就問佢係咪一定唔退$ 佢話貨物出門不退換
我話報警.佢就話佢講過黑左我告都告唔入. 仲封埋我! 激鬼氣.
大家如果有興趣可以wtapp問我拎多d相.我只可以講.上面2張相我已經影得好左.
實物差相十倍. 有咩質疑我可以拎出黎比你地睇 交流下


text:
armeir
发表于 2015-12-18 07:34:23
qweqweqwe恶趣味恶趣味请问
冷小雨
发表于 2015-12-18 09:05:58
11111
yonghua1028
发表于 2016-1-3 01:18:47
66666666666666
酷斯幕斯
发表于 2016-1-7 13:45:45
okkkkkkkkkkkkkkkkkkkkkkkkkkkkkk
我欲,哭无泪
发表于 2016-1-8 11:47:44
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
gzh1118
发表于 2016-1-8 12:58:20
什么好东西,,进来看看
1224128946
发表于 2016-1-11 13:23:34
顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶顶
kime
发表于 2016-1-15 12:51:41
看一下什么东西.
页:
1
2
3
4
5
6
7
8
9
[10]
11
12
13


text:
ykarenh 發表於 16-12-26 19:51
佢去主題公園玩全日,個人勁累,但都唔肯瞓~
有時等我放工番嚟,見佢眼都dum埋,但都要我陪佢傾偈,講故事 ...
佢有心願未了, 想同你一齊耐d, 梗係唔願訓, 你仲要打佢, 打佢咪即係打醒佢?! 打到佢醒晒又點訓? 你試下放鬆d, 諗多d 辦法, 出多d 軟功.
佢三歲半, 仲要訓晏覺, 你一定要俾佢訓, 寧願早d 訓, 或個晏覺短d, 同時都要俾佢出街放電. 夜晚要早去訓, 佢7點起身的話, 你預佢要7點幾去訓. 小朋友太攰或太精神都會令佢唔願訓.
佢每日訓覺前幾耐食最後一餐? 食完晚飯後, 俾佢玩半個鐘至一個鐘就要訓.
我係ftm, 我個細女仲未返學, 佢日頭已經係貼身膏葯咁痴實我, 夜晚都係要我陪佢講故事.
我講完故仔之後, 會搵個公仔話公仔會陪佢訓, 叫佢同公仔講佢今日食左乜野, 聽左乜野故事, 我個女有細藝做下, 之後會訓著.
有時我會話我睇住佢訓, 睇半分鐘後, 我話我要做埋d 家務或做freelance, 一定要走, 我做完d 野會返黎搵佢, 好彩我個女都肯放人, 咁我叫佢同公仔傾計.
有時臨訓前我叫佢揀第二日著既衫仔, 我話第二朝佢起身時帶埋d 衫仔搵我, 咁佢揀完之後又肯乖乖自己訓.
我對住仔女講明7點半係訓覺時間, 所有小朋友同bb 都已經訓左, 所以佢都要靜d 同埋要去訓. 唔知女仔係咪有多d 同理心, 佢一聽到"bb" 呢個字就會有番多d 公德心會靜d, 同埋好似有伴同佢一齊響8點訓, 所以佢都會去訓.
最後, 千祈唔好陪訓! 咁只會搞到自己仲難甩身. 一齊訓時佢梗係易d 訓, 但到你再次要佢自己訓就麻煩.


text:
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日《壹週刊》爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一 ...
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一 ...
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一齊誦經為BB祈福.陀B四個月嘅朱麗倩,上周二更被影到當日身穿白色鬆身裙,戴住口罩去九龍城,沿路有助手同保鏢陪同下,行海味鋪入貨,跟手去附近一間台灣食品店買嘢食,當日落雨,保鏢亦一早開定把遮護送朱麗倩上車.《蘋果》今日向劉華求證,佢就話:「冇回應,謝謝關心!」另外,盛傳劉華下月開拍埋有份投資嘅新戲《拆彈專家》之後,就會停工,主力湊女陪老婆.


text:
行入超級市場,成千上萬嘅貨品當中,點先可以成為客人揀進購物車嘅貨品?同樣,當你踏進職場,喺成千上萬嘅競爭者當中,點先可以突出自己,畀老細知道你嘅長處,到搵人升職時即刻諗起你?
打工仔嘅仕途其實同做marketing一樣,其中一個重點在於你如何營運一個品牌.做marketing就係諗橋幫公司同產品做branding;喺職場,你就要諗橋幫自己做個人branding.一啲做marketing嘅策略同理念,同樣適用於有效建立個人品牌.
「Brand Preference」
好多公司會用好多budget打響公司品牌,例如賣地鐵廣告,outdoor advertisement或者贊助商業活動.好多時呢種brand building嘅廣告未必可以即時推動產品銷售,因為佢嘅主要目的在於先喺客戶腦海中留一個印象,一個位置,慢慢建立同消費者嘅關係.到消費者真正有需要該類產品時,就會諗起佢或者推介畀朋友,繼而選擇購買佢哋嘅產品.
好多初出茅廬嘅打工仔喺職場只顧埋頭苦幹,OT到三更半夜,希望以佢哋嘅勞力換取老細終有一日賞識佢嘅機會.但對於老細嚟講,面對成條team,成間公司幾十個員工,呢種咁「被動」嘅方法好難令佢記起你.所以好多時職場新手就要唔好怕蝕底,主動啲要求參與公司上嘅唔同project,甚至唔好介意做一啲其他人認為係「下欄」嘅工作 (例如jot minutes,做meeting recap等),因為每項工作都係表現自己嘅機會,就彷如消費者一次又一次行過燈箱廣告,不斷話畀佢知呢個品牌嘅存在同佢嘅價值.
如果你能夠表現出你擁有做好小事嘅基礎,就等如話畀人知你已經準備好做其他大事.雖然呢啲小事唔會即刻幫你升職加薪,但絕對可以搏得老細嘅好印象 (awareness),為下一步贏取老細嘅偏好 (brand preference) 做準備.
「Word of Mouth」
如果一位女士想買面膜,當佢行入化妝品店,面對貨架上廿幾種完全唔熟悉嘅面膜時,佢未必有信心貿貿然試一隻新牌子.但如果其中一款係佢喺朋友口中聽過,甚至提過話「幾好用」,那怕只係稍為提及過幾個字,消費者對佢嘅好感已經勝過其他完全冇印象嘅面膜.
喺職場幫自己做branding,word of mouth同樣重要.口耳相傳喺辦公室有時仲effective過send email:一個消息,一個八卦,一個錯誤可以喺一個早上就不知不覺地傳遍整間公司.當你喺公司某一個project做出一點成績,再由第三者傳到老細耳中,呢類型正面評價 (positive word of mouth) 往往比你OT二十個晚上更有說服力.所以就算老細冇份參與嘅project或會議,你嘅一個決定,一句說話,其實老細都清清楚楚.記得,無論有冇老細在場,只要有「觀眾」,每個task都係表現你自己嘅機會.
更多營運個人品牌要訣,下集再續.


text:
分类: 爆破拆除工程公司(共30篇文章)
- 徐州宝鼎土石方爆破工程有限公司
- 深圳市城投爆破工程有限公司
- 鞍钢建设集团机械化运输分公司
- 上海银河拆除工程有限公司
- 浙江华盛爆破工程有限公司
- 江阴市澄东民爆工程有限公司
- 浙江京安爆破工程有限公司
- 烟台市三山爆破工程有限公司
- 大同煤矿集团宏远公司学院爆破中心
- 浙江省高能爆破工程有限公司
- 北京理工北阳爆破工程技术有限责任公司
- 盐城市秦南高空建筑防腐维修公司
- 河北宏达爆破工程有限公司
- 河南省万顺爆破工程有限公司
- 成都殿太拆迁有限公司
- 沈阳天佑隆房屋拆除工程有限公司
- 烟囱新建维修防腐拆除工程公司
- 南京才子房屋拆除工程有限公司
- 湖南中人爆破工程有限公司
- 厦门闽顺意房屋拆除工程有限公司
- 吉林省新时代爆破工程有限公司
- 中铁十局鲁铁爆破工程有限公司
- 宁夏银川天宏爆破工程有限公司
- 淄博齐安矿山工程有限公司 淄博天龙爆破工程有限公司
- 哈尔滨恒冠爆破工程有限公司
- 南京中和爆破工程有限公司
- 临沂黄河爆破工程有限公司
- 沈阳市泰达房屋拆除工程有限公司
- 烟台大地爆破工程有限公司
- 沈阳中铁九局集团爆破工程有限公司


text:
有無聽過甘酒呢樣嘢?我之前都唔知有呢樣嘢,都係睇《不使用砂糖的自然派 sweet 甜點》一書介紹先知!書內所有食譜都唔用雞蛋同奶類製品之外,就連精製糖同蜂蜜都唔會用,甘酒就係其中一種書中推介嘅天然甜味料.
其實書中都有教到點樣自製甘酒,但我一直都無整到,係因為呢本食譜內的材料份量,好多時都用容量而唔用重量去做單位,例如一杯麵粉,半杯油,1/4 杯糖等,我自己就好唔鍾意呢種計算用料嘅方法,覺得準成度唔夠準確,而且我自己又無 “杯”,所以一直都無諗過試整.
直到最近,喺 Youtube 度睇番日本型仔廚師啲舊片,發覺原來佢都有分享點整甘酒,不單只有 video 跟住學,清楚睇到整過製作過程同成品樣貌之外,最重要係用「克」去表達用量,對我嚟講就 user friendly 好多,所以我都起心去試整喇!
甘酒原本係用米麴發酵而成,但係米麴唔易買到,就問
型仔廚師用紅麴代替得唔得,佢話佢自己未試過,
不過照計都應該得,因為都係麴菌,所以我就
買咗包紅麴嚟整,結果係 …… 成功!!
呢個係將剛煮好嘅飯混入紅麴,未發酵之前嘅狀態.
發酵好嘅成品其實同中國傳統釀造糯米酒時剩底嘅紅糟都差唔多,
原本味道都應該唔錯,唔會太甜,不過最衰就係紅麴用得
多時就會有啲苦澀味囉!等我搵到米麴時再整多次,
到時先再同大家分享食譜啦.
朝早食第一餐時,加一大羹紅麴甘酒落麥皮度
一齊食,真係可以完全唔使落糖呀!
我仲用咗佢嚟代替糖去整麵㖭!麵包一樣發酵得到,
食落口又唔覺有明顯甜味.用紅麴去整甘酒另一
唔好處,就係乜鬼都會變成紅色囉!!


text:
現次人講求原始,健康,於是我地會食有機蔬果,去遊水玩水接觸大自然,呼吸新解空氣!但係育兒呢一個方面,我地都應該講求健康,比小朋友跟住自己天性去成長,而唔係強行將佢地變成「小大人」.
嘈吵要控制而不是禁止
有兄弟姊姊嘅小朋友,搭車果陣玩到癲曬又大聲;或者獨生子女不停講嘢,為求父母注意都係正常行為,不過好多家長就會馬上惡言相向,叫佢地收聲,再嘈就點點點.無論十聲叫囂定係兄弟之間玩到忘我,家長嘅角色係教育佢地唔好影響到其他人,而唔係一言堂禁止佢地違發天性咁一言不發先叫做乖仔/乖女.
禁止問長問短
小朋友唔係大人,有咩問題都會自己解決,所以唔洗下下出聲問人.明白有時小朋友d問題係好天馬行空,又無厘頭咁,佢地越問家長就越忟!就算家長答唔到佢地問題,最起碼都要陪佢地,幫佢地一齊去搵出答案,唔好比自己情緒影響,為求快快了事而敷衍小朋友,「唔識啊,唔好再問我嘢」,咁第時小朋友功課唔識,佢地都會好自然地「唔識啊,唔好再問我點解唔識」!
破壞單純直接諗法
大人每做一件事都會思前想後,考量一籃子因素先去做,但小朋友嘅行為動機都非常直接,你將佢地當成「小大人」咁教,唔單止成效低,仲會激嬲埋自己.
例如小朋友唔食某樣嘢,好多時都係好簡單,就係因為「唔好食」,你同佢講非洲d小朋友點慘點慘,佢地根本唔會在意,你又當正自己解釋咗小朋友唔聽咁,咪激親自己;就算佢最後聽你講,食曬D嘢,都唔係因為佢體諒非洲兒童,而係因為比面媽咪溫柔氹佢食嘅聲線.
好多時家長話小朋友難教,係因為唔係對症下藥,小朋友角度聽家長解釋,好多時都係「關我咩事」,趁小朋友仲單純,就用單純嘅方法解決,唔洗太急於灌輸背後考慮嘅因素比佢地聽,佢地遲早會學識.


text:
編按:作者按編輯要求使用白底黑字
背景:
一,raytheonlui 寫程式「暴力解決」小學數學挑戰題
二,筆名「小山榮玉」的IT 人恥笑佢咁寫法係曬CPU 時間
其實應付一個問題應該花幾多時間,好主觀嘅.做軟件除咗要識得「優化」(optimize) 程式之外,仲需要有效使用珍貴嘅「人力資源」,i.e. 程式員嘅時間.如果一個問題花十分鐘可以解決,就唔應該花半個鐘去做,除非嗰額外 20分鐘嘅「時間投資」可以日後賺得返,例如段 code 可以重用,或者會令日後嘅維修容易啲.當中有唔少商業判斷 (eg. 「我間公司以後會遇到咩類形嘅問題呢?」 「呢個程式以後仲會唔會修改?」之類.)
如果 Raytheon 係「唔撚理喇做到就算」嘅一個極端,咁嗰位「小山榮玉」係另一個極端:有啲人係不惜一切時間精力去令個程式行得快啲.呢個本身唔係問題,好多好叻嘅人都會咁做,不過正所謂愛就係選擇,選擇就係捨棄,你如果花太多時間去做 optimization 就做唔到其他嘢,所以始終要平衡返 human time 同 computer time,唔係一味話要點點點改善.另外,用 NP-Complete 問題做「反暴力解決」嘅論點真係幾新穎有趣.喺我嘅常識入面,發現某某問題係 NP-Complete 之後我唔會嘗試去做 “optimization”⋯ 如果一定要做,咁咪走去搵 literature,睇下啲人用咩 heuristics 去處理囉.
返返個小學雞數學題.如果呢類問題再多幾十個 variable 多幾十個 constraints,咁無論你點樣「改善」你個 algorithm,最後程式執行時間都係 exponential 嘅.所以將個問題由試幾萬次變到試幾千次,呢類 constant factor 嘅改善,值唔值得做就係見仁見智.作為小學教材,當然值得提出一啲令問題更簡單嘅觀點 (因為本身題目係設計俾人做架嘛),所以 Raytheon 本身個 post 回應小學數學題,只講暴力解決法,的確唔恰當;但如果係寫軟件,我一定唔會做咁多 premature optimizations.源碼嘅可讀性 (readability) 通常係最重要,而嗰堆 optimizations 只會減低源碼嘅可讀性.至於小山榮玉講到一個 optimization 幾十萬上落,到時真係咁有價值先再 optimize 都未遲.
講到呢度,係時候指出 Raytheon 嗰段程式最大嘅問題.一個基本功到家嘅程式員,應該可以十幾分鐘內寫完一個用 recursion 「暴力」解決問題嘅程式,比起 Raytheon 本身講嘅「7-8 分鐘」(see edit history)唔差太遠.Recursion 嘅程式,唔需要 N 層 for-loop 同埋咁多 copy and paste 嘅程式碼.因為呢兩種寫法,都係違反業內慣常編程嘅手段.如果真係要寫啲咁嘅嘢,最好寫返幾百字 comment 解釋點解要咁做,否則 code review 一定俾人屌到屎忽開花.「慳幾分鐘」唔係藉口,因為解釋都會用咗好多時間.
我自己最唔滿意嘅,係 Raytheon 張圖咁樣*俾人 share 出去*,會教壞人.編程其中一個樂趣,就係可以用「優美」嘅程式碼,去解決問題.寫「優美」嘅程式碼嘅享受,係同寫文章,甚至寫詩一樣,可以話係一種實用同藝術兼備嘅創作過程.Raytheon 嗰段咁「核突」嘅程式碼,真係唔應該拎出嚟「獻世」嘅.就算「唔用recursion」,「唔用permutation library」係一個正確嘅決定,都唔好拎佢出嚟做「科普」吖,嚇親啲小朋友點算? (附圖就係一個比較「靚」嘅程式.係咪好睇過「幾層forloop」呢!教小朋友都應該係咁教.)
至於點解我一直都冇出聲,一來,人哋都冇諗住會瘋傳,冇理由無端端屌人分享自己嘅 solution 架 (網絡好危險!);二來,話晒我都曾經係呢方面嘅學界精英,對其他人嘅要求可能唔太貼地;三來,其實我 AL 考 Computer Studies (2004 年) 嗰份 practical 都用咗「七層 for loop」去做,真係沒有誰比誰更高尚⋯⋯只不過我唔會有面目去周圍同人講咁解啫⋯.更何況大家都有機會討論下,唔係幾好咩⋯⋯
同埋老老實實,我又真係唔想令 Raytheon 太出名.不過反正墳總都 share 咗囉⋯


text:
隊長增值服務
Sunday, August 30, 2015
租客錄
做左包租公咁耐,租客真係見唔少,可以話咩人都有,真係大開眼界.
租客A係一個日本歺廳的經理(香港人),初時成日同我講佢乜乜物物,又話識邊個又話點样咁,我可以講有時識講野同埋吹過龍係有分別的,而佢正正就係吹過龍的好例子,所以好多野我都係信一半左右,但唯一我覺得係堅的係佢的食物質素係得的,不過係咪因為佢就難講.
講番租客,本身我唔係好想租比佢,因為佢連比deposit都分左3次先比我,我講堅唔係咁feel comfortable,其實呢样野應該係一個alert,之但係佢又係我最忙的時間出現可了結一件事之餘,又其實同我住得好近我仲可以mon住間屋的情況,所以我都唔怕佢係租霸,而且佢入黎果時勁吹自己係一個好愛干淨的整齊的人,又話自已朝九晚二,呢度只係酒店,所以我聽完都諗住OK.
不過實際係點都一定有出入,干淨黎講我收番間屋的時間都真係只會比65分佢,叫做好在佢無咩大規模的恐怖襲擊,但更大穫的係成屋都係煙味,我開窗吹左3日都散唔到,真係大鬼穫.而佢係搬走之前,成日同我講買樓又話會有幾百萬番黎,之后又話都係唔買住但搬去另一個新盤,其實佢走果時都走得好急,差唔多今日講就聽日走,老實講條數就計唔岩,但你敢唔敢同呢D古古惑惑的人講道理,定係怕佢怕米貴比番訂金佢走?我選擇放佢走好來好去算數,而最后我係信箱度過左兩個月收到財仔的信件,而佢亦改左电話人間蒸發,老實講佢無欠過我1蚊租,真係萬幸.
租客B(s)就係一班大陸人,呢班友仔最爆係可以3個人租,10幾人黎收樓,連阿婆都出動,係咁同我講話我比條鎖匙佢係壞的,所以之前一晚佢黎試開就斷左,話叫我賠番400蚊開鎖費比佢之餘怪我好似呃佢咁,后來我問下問下,先發然原來斷果條匙係佢地係廣洲配然后扭斷,我心諗,屌,你唔好玩我啦.
收樓果日係我人生第一次同租客炒大穫,由12:00約見,佢地十幾人車輪戰咁問問題挑毛病,D野我都認同所以我都盡做,不過其實做到隻狗都無用,我上上下下去買野fix番D电器行到隻狗咁佢地都唔會停,問埋你D問題有90%係多餘,而且a問完b又會問,b問完又到c問,一人一句唔撚停咁,到最后玩到4:30,我忍唔住就同佢地講我話我無本事做你地生意,我話我已經認為呢間屋同我講的野已經足夠你去住,而如果你地再發現任何問題,我而家可以答你我唔會再搞,特別係洗衣機雪櫃微波爐冷氣機全部都係新,有眼見,咁都仲咁多問題唔滿意的話,我只能講我就唔租比你地算了.說完呢句霸氣的說話,全場鴉雀無聲,然后就比埋尾數埋單走人.
租客C就真係經典,但我無太多內容,因為我租比果個人,到我去交樓時,佢老味黎多個人妖一齊住,係,係人妖,女生男相易服果隻.老實講,我好后悔,我亦無能力多望佢的朋友一眼,我用盡最快時間交代問題后,我就離開.Sorry,堅難頂,無內容係因為我只係間屋好短時間,連一句對話都唔想有.
故事太多,不能盡錄,但都係人生的點滴.
2 comments:


text:
係香港買樓似乎係每一個人嘅夢想,一層樓係唔少香港人心目中係代表生活保障,係想生兒育女嘅入場券,而年輕一代要達成呢個夢想絕不容易,所以每當有年輕人成功上車,傳媒都會報導一番.
「成功需父幹」就係近呢十年冒起嘅諷刺語句,原因不乏係因為每當有年輕人成功置業的報導刊出,前文用左好大篇幅講個年青人點努力,同女朋友點死慳死抵供樓,而最後就會出現一句,首期由家人幫助支付,真係次次睇親呢d報導都令人覺得社會充滿希望.
而最近期嘅元朗新樓盤Grand Yoho,一位22歲後生仔同父母成功購入一個約650萬單位,面對記者提問,呢位後生仔都好真誠咁回答!
「層樓邊個買o架?」
「梗係爹哋啦!」
「係咪自己供?」(月供約2萬3)
「自己供到都好啊!」
雖然有部分傳媒將訪問內容剪輯走左,誤導左讀者以為層樓係父母買比呢位後生仔,但其實個後生仔有講明層樓係父母買同供,而名都係落父母.
不過就我自己立場嚟講,都無話咩誤唔誤導,因為我就唔信佢地層樓最後唔係比返佢個仔,所以就算話佢22歲做左業主我都覺得不為過!
從訪問中簡單幾句對答,唔難發現其實呢位後生仔同大家都好清楚,靠自己想買到樓係一件冇乜可能嘅事,不過只係佢比大家好彩,老豆有錢幫佢完成左置業夢.而香港地樓嘅重要程度相信大家都好清楚,尤其係香港地做男人,冇樓想結婚生仔簡直係天方夜譚!即使你遇到個好女仔真係覺得冇樓都可以,佢地屋企人果一輩又會點諗呢?你又忍唔忍受到果種目光?
樓係香港更加係一隻識生金蛋嘅雞,有樓渣手嘅人只會越嚟越有錢,甚至乎佢地買完層樓租出去,都一大堆人搶住幫佢地供樓,所以係香港地有樓真係無得輸!
亦都正正解釋到全世界得香港呢個地方,後生仔買個豆腐潤咁細嘅單位都可以上頭條嘅原因.
香港房屋問題一向都係擴大貧富差距嘅主因之一,年輕一代難以負擔之餘,公屋更加輪唔到佢地,大部分單位都比新移民住晒.
種種社會問題逼使年輕一代更關心社會同政治,甚至出現由年輕人組成嘅政治團體,我唔評論呢d政治團體做得好定唔好,但我認為社會係需要呢一班嘗試改革,嘗試改變現況嘅年輕人.
圖片:網絡


text:
真話永遠都係最難聽.講句律師呢行係夕陽工業, 淨係睇到夕陽兩個字, 已經有不少人立刻跳出來大罵.當然, 大家讀左咁多年書, 又要考試又要實習, 都真係一番苦功先捱到拎個執業律師牌, 家下就算搵唔到咩錢都起碼大部份人覺得係精英, 點允許我呢種人突然跳出嚟話唔做, 仲覺得我擺出一副唔稀罕咁嘅姿態? 我梗係稀罕, 我同你哋一樣都係辛辛苦苦讀返嚟㗎, 只不過, 我想搵錢唔係要”精英”呢個光環, 呢個就我同大家嘅分別喇.
又講到我出席牛津劍橋晚宴, 提到在場得三種人, 一種係已經上晒神檯嘅大佬, 一種係見高就拜見低就踩, 最後一種係一早放棄咁無聊嘅人.最多就當然係見高就拜嗰種, 其實做佢哋好難, 一入場就要忙住搵目標, 然後諗定有咩話題, 又要適當切入, 仲要敏感度夠高, 適時加送讚美高帽.到出年又一年一度晚宴, 舊年唔起眼嘅今年冒出頭來, 結果又要諗定理由講點解舊年連招呼都唔打, 呢種人真係要有天份先做得.小弟不才.
我嘅現實都只係話俾大家知我想搵錢, 但原來攬住個自以為高人一等嘅光環先係大家嘅現實, 於是呢排就有唔少人借住呢樣野圍剿我, 話我唔夠尊重呀市儈呀云云.咁你又因為乜覺得自己係精英同與別不同? 講到尾咪又係炫耀自己嘅背景? 點解你要响晚宴上搵啲大佬影相傾計? 咪想話俾人知”其實我都好勁㗎”.與其做啲咁虛無縹緲嘅事情, 不如承認餐飯其實冇咩實際意義, 只係用嚟俾你呃like同呃啲冇你咁”優秀”嘅人啦.
Uncategorized 個回應
| 6,276 個已瀏覽 |


text:
巴塞靚女熱血球迷專訪:追尋細哨的故事波事春秋
2017/2/28 — 6:47
日前細哨光臨香港,有位超級熱情嘅靚女球迷全程追蹤,最終意外收獲同細哨單獨影相簽名拍片,絕對有今生冇來世,佢就係Barça旅孩嘅Nicole!我地邀請左Nicole訪問呢次球迷奇遇記經歷,同埋鍾情巴塞嘅心路歷程!
(Nicole鍾意巴塞嘅原因仲好浪漫架)
波事春秋:從何得知細哨訪港呢?
Nicole:我朋友有份幫手呢個活動,而我亦知道有呢個活動就自己問佢我可唔可以參加,而我都用左傳媒同公關身分去出席呢個活動.
波事春秋:知道消息之後有咩準備?駛唔駛特別請假呢?
Nicole:知道之後都特登上網訂機票過去,我就咁岩放緊兩個星期大假,所以唔使特別請假.係出發之前一晚我都搵下波衫同埋之前係魯營買既紀念品,希望可以俾佢簽到名.
波事春秋:追蹤細哨嘅過程順唔順利呢?中途遇到咩阻滯?
Nicole:都幾順利,第一日中午已經喺媒體見面會見到細哨,另外喺一個細哨同小球迷互動嘅環節已經著左波衫準備俾佢簽名,但太多人圍住埋唔到去,果晚都以為佢第二朝會好早走,下午返到酒店又見到細哨仲擦身而過,但佢仲係工作緊,所以就算喺隔離都唔想打擾佢,淨係拎住支旗俾佢見到.
第二日宣傳活動(簽約儀式),見細哨喺台上有啲悶,所以我就喺台下係咁揮手同俾個6字手勢嘗試同佢互動,細哨都有望到,之後儀式完左離開嘅時候冇估到細哨會行近,於是我就係咁「揚」件波衫,而細哨竟然又真係行過黎簽名!
但最大嘅阻滯就係支簽名筆,因為冇諗到細哨會過黎所以冇搖好,令一開始個簽名好模糊同簽得唔齊(見圖),但佢行過黎一刻我已經超緊張,個心跳到痴左線!然後後面有人將我拉後因為想上前,但因為要拎返件波衫,於是我又好努力咁爬返上前拎返件波衫,拎返雖然見到簽名好朦,但總算簽到啦!
波事春秋:最後終於遇到細哨,見到偶像一刻有咩感覺?細哨係咪好友善?
Nicole:我坐下午機返香港,其實未去到機場已經聽聞佢同我同一班機,但我冇諗過係真,去到機場見到巴塞主席同佢握到手,之後細哨出黎,巴塞主席好nice咁問我想唔想同佢影相呀?但其實我一見到細哨已經捉住佢selfie同攬左佢一下,又同佢傾左兩句兼俾埋剩低嘅波衫,旗同埋精品俾佢簽名,不過巴塞主席又好nice咁問,於是我地就三個一齊影左張合照喇!巴塞主席全家(佢太太同個仔)都好nice架~
之後等出境,細哨咁岩喺正隔離排隊,咁我就facebook開live,點知佢又好配合,又say hi又過黎一齊影一齊笑(見片)!之後我就好似跟蹤狂咁跟住佢地,而細哨就算去左Lounge度坐都同我揮手,佢助手仲過黎拎埋我剩低嘅精品俾佢簽名,令我實在超開心!!
我覺得作為一個巴塞球迷,呢個體驗真係完全無憾!因為細哨簡直任我影任我簽,而我亦聽到香港球迷等到細哨6點幾轉機都影到相簽到名,我都為佢地開心!細哨同佢班crew都好nice,好肯俾你簽名(當然係非工作時候啦!).
所以回程自費買機票真係好值得,同一班機雖然坐得好遠,但我見到佢上機,沿途又影相拍片簽名仲好close,我都毫不掩飾對佢嘅愛一下攬過去佢都唔介意,實在非常之開心!
之後觀瀾湖巴塞會有足球基地,亦會開個mega store,球迷可以去果度買野都得,不過要睇比賽當然要去魯營啦!
波事春秋:細哨係咪你第一個親身接觸嘅巴塞球星?黎緊有冇計劃繼續追蹤其他球星?有冇追星tips分享下?
Nicole:係呀!其實我前年已經去過魯營,但當時休季冇見到球星.至於追星tips,我覺得唔好喺佢地做緊正經野嘅時候打擾佢,唔好破壞左佢地做野嘅mood,佢地見到你尊重佢,都會好樂意幫你.黎緊如果有巴塞球星黎,而時間地點又夾得岩,我當然會繼續追星啦!
波事春秋:最初點解鍾意巴塞,支持左幾耐呢?
Nicole:我細個鍾意一個男孩子,鍾意睇佢踢波,佢踢波好叻,細個已經代表香港去美國關島比賽,所以我一直cap低佢嘅剪報,去到中學時咁岩見到巴塞,因為佢接受採訪嘅雜誌咁岩巴塞贏歐聯(見圖),咁就開始留意,但其實我係鍾意美斯先鍾意巴塞,因為我係睇國家隊先嘅,而家支持左巴塞4年左右.
我好鍾意巴塞嘅足球精神,佢地會同心協力咁進攻同入波,崇尚無私精神而唔係個人主義獨攬功勞,呢個係我最欣賞巴塞嘅地方.
波事春秋:最鍾意巴塞邊個球員?
Nicole:我最鍾意美斯,可能有人會話:「係人都鍾意美斯架啦」但唔好意思,我真係鍾意美斯! :P
波事春秋:去過幾多次魯營球場朝聖?現場氣氛熱唔熱烈?最鍾意個球場啲咩?
Nicole:我去過魯營一次,黎緊4月會帶睇波團,如果有興趣可以一齊架!魯營現場氣氛好熱烈,我上次去時雖然係休季,但當時個球迷活動展示左三冠王獎盃,所以當日有好多球迷入場玩,好似一個嘉年華咁氣氛都好熱烈.
最鍾意魯營球場夠大,同埋兩層嘅mega store,因為可以瘋狂購物買紀念品!同埋我都鍾意魯營嘅設計,紅藍間隔,同埋球場真係好大!所有巴塞嘅野我都好鍾意!
波事春秋:近排安歷基執教下球隊表現未達最佳,你認為係邊方面問題呢?
Nicole:我覺得每個領隊帶波一定會有高有低,唔會永遠長勝,我覺得唔可以一場比人炒4:0就動搖信心,有邊隊波未俾人炒過4:0呢?皇馬都俾人炒過5:0啦!我唔覺得輸係大件事,因為一定有起有跌.
加上球隊近兩年都換左好多新血,安歷基控制唔晒所有球員嘅狀態都好正常,畢竟安歷基都只係一個人,我好唔希望會發生好似李斯特城炒領隊嘅事,好似另類雲尼亞里事件咁,因為一定會有起有跌,唔可以因為一年半年就炒領隊.
可能係安歷基未即時發揮到新球員嘅所長,要俾啲時間領隊同俾球員互相適應,之後應該會OK嘅!一季半季拎唔到冠軍就話要炒領隊,將責任推晒落領隊度我覺得唔公平,說到尾領隊都係人一個,而且冇挫敗又何來進步呢?
波事春秋:最後一條!你認為次回合巴塞對PSG會幾比幾呢?XD
Nicole:其實我一般都唔鍾意估比數,因為我都有啲燈燈地!所以比數我就唔講喇,只希望巴塞可以入到八強啦!
波事春秋後記:試問有幾多球迷做到由香港追細哨追到觀瀾湖,又由觀瀾湖追返黎香港呢?單從訪問內容已經感受到Nicole超級愛巴塞同細哨,整個過程準備充足加上熱誠爆燈,最後皇天不負有心人,俾Nicole單獨巧遇偶像細哨,絕對係每個球迷有今生冇來世嘅體驗!而且Nicole對巴塞近期小低潮亦分析得十分理智同客觀,絕對係個冷靜熱情兼備嘅靚女球迷!多謝Nicole接受我地訪問!


text:
2017-04-20
如何於LinkedIn上打造自己的Marketing(下)
上回提到,要寫到一手好LinkedIn,一啲合適而又「Search Friendly」嘅Keywords係十分重要,一來可以提升你LinkedIn嘅 Searchability,二來可以令僱主快捷地了解你,知道你係咪佢要搵嘅人.除此之外,LinkedIn嘅寫作格式同人脈都幾重要.
千字文可免則免
有啲人習慣寫LinkedIn會寫到好長篇,每一個段落都係一篇千字文,希望可以增加Keyword嘅數量,但咁樣其實未必一定啱,除非你真係文彩飛揚,寫得一手好字,如果唔係呢啲千字文會令僱主睇得有啲辛苦.
所以LinkedIn內文長短嚟講,建議第一段自我簡介可以採用段落形式,寫長少少少少都Ok,但都盡量唔好寫千字文.之後每份工作嘅內文,可以先用一兩句話作呢份工嘅Conclusion,然後用Point Form列出重點,每點幾句,無須太長氣,點到即止就足夠,但亦唔可以真係簡單幾隻字寫完就算,要拿捏得宜.
記住寫LinkedIn 嘅目的係要令僱主快快地了解你,認識你,幫僱主進行初步嘅配對,之後如果僱主真係睇中你的話,多數都要你再Submit 一份詳盡啲嘅CV同Portfolio,或者約見面詳談,到時你想講幾耐都得啦.當然,有啲較特別嘅工種如Copywriter(撰稿員),翻譯員等,寫作方法又可以好唔一樣,咁又另作別論.
儲人脈,儲Endorsements
成日都講「識人好過識字」,同樣道理,LinkedIn嘅人脈都好重要,亦因為咁有啲人會四圍亂Add其他人,唔同國家,冇相關係行業都Add一餐,有「量」冇「質」.其實並唔係話LinkedIn Connection多就代表勁,但如果你出嚟做咗嘢幾年,LinkedIn都係得10個8個Connection,又未免怪咗少少.除咗可以Add 新/舊同事,新/舊老細之外,亦可以Add一啲Headhunter同埋行家/前輩,適當時候亦可以試下毛遂自薦,PM Send份CV過去碰下運氣,呢啲都係LinkedIn常用嘅方法,就算今次佢公司唔請人,但下次請人嘅時候就有機會記得你.另一方面,你嘅人脈廣的話,相對地亦會提升你Profile嘅 Searchability.
儲完人脈,之後就要儲佢哋俾你嘅Endorsements.正常嚟計,僱主睇完你嘅LinkedIn Summary同每份工作嘅詳細資料後,已經80%能夠確認你係咪佢嘅適合人選,而Endorsements 就係用嚟喺最後加多一把,增加你嘅公信力,Differentiate你同其他LinkedIn求職者嘅分別.另外,每次你離職或者有同事離職時,除咗記得交換Contact同Facebook之外,不妨俾埋個LinkedIn對方,一方面可以睇下將來有冇合作機會,另一方面亦有機會儲下Endorsements,一舉兩得~ 但切記,你係「儲」Endorsement,千萬唔好「乞」Endorsement,咁樣就變得冇晒意義.
Revise,測試,再Revise,再測試
寫完LinkedIn後並唔代表搞掂,其實你每次Update野LinkedIn都需要時間將你啲資料流通,所以記得Update之後過一輪就要測試下,不停咁Revise,測試,Revise,測試,務求將自己個Profile嘅Searchability提升至最高,當作係一個長線嘅投資.
當一個機會同自己擦肩而過嘅時候,大家永遠只會為自己辯護「這些機會不是屬於我的」.職場上,如果你想喺眾多人中脫穎而出,搵一份好工或者被一份好工搵倒你,就唔可以放過每一個機會.今日開始準備好你嘅LinkedIn,這些機會是屬於你的~


text:
新版猎杀者远程控制源码
很给力的远控(原创),客户端完全采用API与核心库完成,大小仅仅190KB,功能可以说已经很齐全了,屏幕监控支持鼠标与键盘操作,不解释自己下载就知道.
免杀非常好处理!
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
这个看起来好帅哦! 我喜欢这个东西好看下来谢谢
好好好好好好好 谢了.学习中,先顶
页: [1]


text:
前兩週講過嘅攻守問題幾乎中哂,唔係筆者醒目,而係其他球隊已經識用針對性嘅踢法去守波.每個領隊都參考翻上一隊波係奧脫福拎分嘅戰術,再根據球員實力加以調整同強化,只要曼聯解決唔到信心問題,人地只會愈守愈輕鬆,此謂不進則退.
星期日晚對西布朗,我本來就比一般曼聯球迷悲觀.西布朗從來都唔係前列分子,陣中亦無咩大球星,就咁提起隊波可能無咩人會覺得有威脅,但其實佢地發揮非常穩定,仲啱啱贏埋阿仙奴.
佢地嘅最強武器唔係球員,而係領隊普利斯.佢能夠將手上嘅球員用盡之餘,亦可以以有限嘅資源踢出成績同風格.摩連奴離開車路士之前曾經講過,如果佢係一個英超球會嘅班主,一定會搵普利斯做領隊.
戰術上,其實上半場已經分出勝負.西布朗嘅部署非常簡單直接,只做好防守就足夠.點解佢地可以做到滴水不漏? 除左係曼聯狀態不佳之外,最主要係普利斯用左最少嘅氣力去有效阻擋紅魔嘅組織.曼聯係缺少左普巴,靴里拉同馬達嘅情況下,惟有起用卡域克同費蘭尼踢平排中場.
對面嘅中後場如常地防守,亦唔怕你單對單突破,唯一要額外執行嘅指令就係比壓力呢對中場,明顯見到呢兩位球員一拎波就會俾人迫搶.普利斯就係睇中拉舒福特,連加特等人嘅判斷力同視野較差嘅缺點,而將防守重點放係會交靚波俾佢地嘅球員身上.
費蘭尼努力嘗試為卡域克做掩護但唔太成功,馬素爾同米希達恩亦都做唔到咩組織,結果曼聯又再一次踢唔出節奏.
咁嘅上半場已經嚴重打擊成隊波嘅信心,之後嘅表現都係預計之內.呢場係近半年進攻最無板斧最悶嘅一場波,大部份嘅射門都係來自禁區外.
戰術有好多可以批評嘅地方,例如要福仔踢伊巴嘅角色根本係不切實際,前者既然唔夠對抗性踢柱躉做二傳同爭身位,就應該安排兩翼比平常接近中路,多做配合而唔係要佢單打獨鬥然後浪射.不過球隊嘅信心問題先係癥結所在.
呢個星期有好多細微位都顯得球員嘅唔集中,心急,而呢啲野係會堆疊埋一齊的.由迪基亞下半場一次失誤差少少將一個無威脅嘅射門撲入網,到對愛華頓時各人嘅甩漏愈黎愈多; 由米希達恩射失半單刀,到靴里拉嘅門前擦楣.早前辛辛苦苦建立嘅進攻體系,因為幾個重心球員嘅傷病而瓦解,即使佢地而家全部可以上陣,隊波都要重新上路.
但足球就係咁,何況無利用輪換黎增強後備球員嘅信心同狀態都係原因之一,今日嘅果唔係淨係用'唔好彩’就解釋到嘅.
當下我地無時間去回顧球場內外嘅每一個決定,因為四月真係好難踢,唯一可以做嘅係盡快做好下一場賽事嘅準備功夫.摩連奴公開批評好幾位球員嘅表現同心態,我希望佢係為左激勵呢班後生仔而咁講,佢地亦要知道而家球隊能夠贏波係佢地最重要嘅工作.
成日和波對我黎講都好失望,唔想面對, 唔想落筆去分析場賽事,何況有份踢嘅球員? 但而家無時間灰心架啦,唯有Show our support,信佢地可以季尾反彈!


text:
佢係 pre 變形金剛 Diaclone系列既最巨大機械基地 Great Robot Base! 佢係第1個Takara可變既基地 佢可以話係福特既前身, 雖然全身無幾多鐵但好玩情度真係1絕 就算同popy或Bandai既基地比都係嬴哂, 不過佢既易爛level都係數1數2的
說明書等, 當年印刷黎講都算精美
parts全體照,都幾多下,大砲同拳頭可以彈射同互換 彈拳頭都可以算係當時玩具既特色了! 因為D膠胎易爛所以我拆左佢地出黎 原本係裝在腳板D碌度.即係話佢係預比佢當年買佢D細頭推注黎玩的.其他飛彈和少飛機都好簡單.....不過都有個特點好似件件都有個位可以坐下...要黎做咩?一陣講.
lee D就係diaclone獨有人仔, 要黎玩機地用, 特點係隻隻都有磁石響腳板底....先頭講果D位就係比佢地坐! 依家好貴1隻的 lee盒1跟跟5隻
佢有幾好玩?一開左個心口...就現到一大個指揮室!!!之中真係咩都有 兩個比人仔坐既位, 地圖 , 機械咩都有...中央個兩個位仲可以用心口個齒輪定轉!!(幾十年前已經有連動..你話幾巴閉)
指揮室下面係飛彈發射室...真係可以放位飛彈入去 射出黎玩的....有彈弓的!! 留意下左邊係唔係有條唔知咩黎既野呢? 下面講下佢...好玩度係"絕"
上面講到既膠帶其實係連接身後既樓梯.....變形機地形狀段可以於背脊放下, 依據紅色扭動令膠帶活動, 放隻人仔上去好似上電梯既效果..仲可以響正面返出黎!!!
人仔點企穩?唔洗怕 膠帶上有磁石...將人仔磁落去穩一穩
所有小形飛機都可以放入人仔....連機械人個頭轉左機地都可以放坐得人仔既飛機, 腳板可以收立兩架飛機...好多野玩 由其係關卡人仔
佢做型都唔錯ga 可動以今時今日黎轉好一般 不過當年技術就一流...佢對手可動外 條腰一樣轉到...( 打到後面 符合實戰要求)
總括黎講佢真係一件非常好玩既玩具, 太多得意既野, 我個人最鐘意當樓梯玩法真係非常ok, 加埋都唔差既體形實係一隻非常得既舊玩具


text:
噚日搭緊地鐵去廣播道時,到咗樂富站準備上去 lobby 出閘時先發覺有個 missed call,原來係個細佬 call 過我,可能因為我無接到佢電話,佢就 sent 個 SMS 俾我,話俾我聽佢兩個上唔到堂,叫我唔駛去佢哋屋企喇.嘩,好彩我仲未出閘啫,如果唔係就真係嬲死我!
咁我咪上番車直接返屋企囉!原定計劃係諗住放工返屋企後,整番熱啲隔夜餸食就算,但因為提早咗放工,返到入屯門都只係四點零鐘,見時間尚早,咪順道走去街市買餸煮飯囉!所以啲隔夜餸就變咗留番今晚食,亦正因為咁樣,今日就變得清閒,專登瞓晏啲先起身,洗完哂衫晾好之後,就開始郁手整饅頭喇.
因為之前已經整過一次饅頭 o架喇,加上早幾日先至啱啱整完紅豆煎餅,對於搓中式麵糰都叫做有小小經驗啦,所以今日搓個麵糰比較易上手,加上上次喺 Louisa 屋企再整燕麥包時,佢教咗我同 Winnie 點樣搓麵糰,佢仲教咗我哋 "撻" 個麵糰,咁我今日咪即刻試吓囉,果然真係慳好多力,仲易起筋好多 o添喎!所以今次搓呢個麵糰都幾順手,好滿意呢!
上次只係用咗食譜材料一半份量去整,今次就用足 500 克麵粉,一次過整定多啲放喺冰箱,隨時拎出嚟蒸番熱做早餐或午餐都好方便.
上一次整果陣時,我都同 Louisa 傾過,話啲顏色好黃,唔夠白淨,原來佢整奶皇流沙包時都有遇到呢個情況,後來佢返去請教「煤氣」啲導師,原來中心用嘅係「美玫牌」麵粉,整出嚟嘅成品會白淨好多,之後佢都有同佢家姐講呢個問題,後尾家姐喺佢自己屋企附近買到「美玫」麵粉,就送咗一包俾我,今日我整呢啲就係用佢嚟整 o架啦!不過硬係覺得仲係唔係好夠白,咁當然,比起上次果啲,今次呢啲係白咗好多嘅,不過見過街賣果啲真係好白 o架喎,唔通係漂過!?另一個原因,可能係因為包「美玫」粉唔夠 500 克,唯有溝咗幾十克 "來佬貨"「Gold Medal」all purpose flour 落去,唔知呢小小粉有冇咁大影響力呢!
你哋睇,呢幾隻幾樣衰!可能係我捲嘅時候捲得唔夠實,所以蒸熱
膨脹時就爆番開!
蒸好之後,啱啱好係 tea time,所以順便沖杯茶俾媽咪,等佢可以同我一齊 "飲啖茶,食個包" ,不過媽咪今日個 tea set 係 cross over,北方饅頭加一杯 English breakfast tea!


text:
早前收到學生 Lianne 考 ATCL 嘅 result,今次佢成績好好,所以我都好開心,證明我冇睇錯,佢其實係有 potential 考高分,只不過係佢上次顧住考好個試入大學而無時間練琴啫.
當我打電話俾佢,諗住通知佢成績出咗時,佢就死氣沉沉咁同我講:「我都知你做乜打電話俾我,但係我聽日要考試喎 (佢依家喺港大醫學院讀緊 ),咁樣會好影響我心情 o架噃!」咁我就同佢講:「我知,所以妳今晚就開心吓先啦!」佢估唔到我呢次打電話俾佢係報喜,以為我純粹叫佢考試前唔好緊張,要放鬆心情,我諗佢實係諗住自己呢次考試又 fail.之後我同佢講番個實情,佢啲語氣即刻 180度轉變,變得非常雀躍,佢仲記錯咗個 passing mark,以為自己今次考試合格之餘仲多 3分,但聽佢把聲已經好開心,但我同佢講:「咩呀,妳係咪計錯數呀,係合格多 13 分喎!」佢聽完之後就更加興奮,好似完全唔記得咗第二日要考試咁,即刻一洗頹風,變成隻開籠雀.
我哋傾咗一陣之後,因為我唔想阻佢溫書,所以就約佢搵日俾番張 result slip 俾佢,於是就約咗兩星期後喺佢屋企樓下個商場同佢個工人交收.到咗果日,見到佢工人後,我就交封 result俾佢,之後就諗住走人,因為趕住過去老人中心度教唱歌,點知佢工人同我講:「呢袋嘢係小姐叫我拎俾你 o架!」我話:「依,有嘢俾我?」打開一睇,原來係一隻《莫扎特傳》VCD 同 Brahms 嘅 "Works for Solo Piano" CD box set,仲有一張 thank you card o添!唔怪得之早前佢無端端打電話俾我,問我鍾意邊個 composer 啦!
我當然好開心啦,但開心唔係因為有禮物收,而係教琴教咗十幾年,都未試過有學生咁有心,咁尊重自己,所以我諗呢次係我近呢幾年嚟令我最開心嘅一件事,平時就多數只有勞氣同激氣,識得我耐嘅人都一定知道,難怪 Louisa 最近都同我講,佢話 Li Kien 都形容佢係我近排收到最乖,最好嘅學生!
因為我有叫工人通知 Lianne 覆電話俾我,所以佢後尾都打番電話俾我,我當然即刻多謝佢啦,佢就話:「唔駛客氣,大家都識咗咁多年,你又 "不厭其煩" 咁教我彈琴,忍受我啲 "sight-reading" ,哈哈!係呢,你鍾唔鍾意隻 CD呀?其實我都唔知買咩CD俾你好,但係見你以前考 ATCL都係揀 Brahms,所以我估你都應該鍾意 Brahms 嘅,不過唔知你原本有無呢套 CD.」我話:「我真係有套 Brahms 嘅 CD o架,不過就唔同唱片公司,同埋裡面啲歌都唔係全部一樣,有好幾首重要作品我果套都無,所以我都好鍾意呀!」
其實有好多時候,若果識得欣賞對方,即使係做一啲好細微嘅事或收到一啲好平凡,好普通嘅物件,你都會因此而好開心,覺得對方對自己好好.記得以前我同媽咪都有去搵一個師傅做推拿,因為佢真係幫到我哋,減輕咗唔少痛楚,所以我同媽咪每逢過時過節,都一定會買嘢送俾佢,當係多謝佢.坦白講,我哋都唔會買啲咩高級嘢,貴價嘢俾佢,而且佢都用慣靚嘢,收慣厚禮,佢未必會覺得我哋送俾佢嘅嘢矜貴,只係表達對佢嘅一點心意.但估唔到有次佢同我媽咪講,佢其實都好開心,好欣賞每次我哋送俾佢嘅嘢,佢話雖然可能只係一啲好普通嘅生果,但係佢唔係真係食果啲生果咁簡單,而係 "食" 我哋果份心意,雖然我哋家境唔算好好,但係有對佢果份心意,都會買嘢俾佢,相比起佢另外一啲好 "有米" 嘅客,反而咁來一條毛都未送過俾佢,佢就覺得我哋好尊重佢,佢就覺得好開心,情況完全同我依家跟 Lianne 一模一樣,大家都彼此欣賞對方,珍惜對方!


text:
雖然潮流講求即食,做乜都要快要現成,但係要成功卻唔會話嚟就嚟,事前必須要部署同鋪排,咁先至增加成功機會!好似飛鳥鈴咁,被AV廠悉心安排由寫真偶像開始做起,慢慢踏入AV戲棚,咁咪成功營造出偶像下海嘅話題,吸引AV迷嘅眼球囉!
日本AV界龍頭北都集團近期不斷增兵,從各方面招攬優質女優加盟,單單係旗下AV大廠S1就猛將如雲,令其他AV廠都望塵莫及!之不過,其他AV廠又唔係話輸得晒,好似KMP咁就有個足以單天保至尊嘅佐倉絆,至於SOD一向都咁有辦法,手上當然有籌碼同北都集團鬥過啦!SOD旗下嘅紗倉真菜,古川伊織以及白石茉莉奈不論實力定受歡迎程度都相當高,而近年SOD亦不斷發掘新人,上年出道嘅戶田真琴同南真菜果都相當優質,而今日為大家介紹嘅飛鳥鈴一樣不容忽視.
20歲嘅飛鳥鈴樣貌清秀而整潔,婉媚而不妖艷,認真清新可人,小弟每次睇到阿妹嘅寫真都會被其水汪汪又亮麗嘅明眸深深吸引.鈴妹嘅身材亦一樣吸睛,嫩白兼具高度透明感嘅胴體凹凸有致,肥瘦比例剛剛好,多一分肉或少一分肉都會破壞胴體嘅完整性.
飛鳥鈴上年出道拍AV,之前就係着衣寫真偶像,不過跟其他由寫真界轉戰AV界嘅女優不同,因為佢做寫真偶像嘅時候已經係SOD嘅人喇!鈴妹曾經投考過美少女團體乃木坂46,更加通過初次面試,後來因為家庭問題而放棄,之後佢被SOD睇中拍寫真,悉心安排由唔剝衫到演出剝光豬,成功塑造為寫真偶像,再一步一步咁邁向AV女優路途,期間收納咗唔少粉絲,當鈴妹下海拍AV嘅時候就更加有話題性喇.而鈴妹下海之後表現亦相當理想,小弟覺得佢做得最好嘅地方係動作細緻,無論係吹奏,手作仔,素股,騎乘等都顯得相當體貼,不徐不疾,每一下動作都一板一眼咁畀觀眾細心欣賞,唔似得其他女優咁一味快來快去,睇完一場床戰好似過眼雲煙一樣!
碟名:《七上八落色情Cosplay》
片長:140分鐘
出品:SOD
內容:今次飛鳥鈴大玩Cosplay,扮演6個不同角色,包括兔女郎,OL,水着妹,沐浴孃,女僕以及藝能偶像,每次變裝飛鳥鈴嘅對白同動作都會作出相應配合,每個角色都演得入木三分,唔知係咪扮得投入嘅關係,鈴妹同男優激戰嘅時候都特別放同醒神,令觀眾睇得開心又滿意.
年齡:20歲
身高:5呎
三圍:33E-23-33
撰文:賢


text:
整左又有新攪作,就係整左早幾日肥媽教嘅番石榴雪葩呀~
其實都冇專登打算今日整,不過係買餸時,係生果店見到啲又香又靚嘅番石榴,仲要係胭脂紅種,所以就買左少少試吓整啦~
做法真係勁簡單,先將蕃石榴放入雪櫃雪半日,因為要雪到啲生果好硬先可以用嚟打,所以我就放左上冰格.不過...因為各人嘅雪櫃都唔同,所以係雪嘅過程你都要留意住,小心睇住唔好雪到凍傷呀,到開始做時就切粒粒~
加半個檸檬揸汁
就係我用緊攪拌器時,小小豬就即刻走過嚟,又話要幫手整.我見都係啲簡單嘅工作,所以就俾小小豬幫吓手啦,嚟個親子整甜品時間嘛!小小豬都算合作,叫都係幫我扶實支攪拌器同埋個盤,都算佢可以幫到手啦~
打至漿糊狀後就可以放入盒~
放入雪櫃雪約兩小時~
就係咁...一個簡單又好靚嘅雪葩就完成啦~
個味道真係唔錯,勁香番石榴味但又唔太甜.不過可能係加埋啲核一齊整,啲核又比較硬,所以食嘅時候會感覺到好多粒粒.所以我就覺得如果係切粒粒時將啲蕃石榴去埋啲核,咁食起嚟個個口感會好啲,咁就應該會仲好呀!
雖然一向我都唔多俾凍嘢小小豬食,不過大肥豬話與其俾小小豬食雪糕,不如整多啲雪葩俾佢食,可以食得健康又安心啲嘛!
我覺得自家制嘅雪葩係健康啲,起碼冇落任何色素或者防腐劑,甜度又可以自己控制,所以都真係幾啱小朋友食呢!其實唔止係番石榴,用其他生果都可以做到雪葩,所以等我時候,整多啲唔同味道嘅雪葩,等小小豬一飽口福!
**我的微博..關注吧**


text:
27 APRIL 2010 (TUE)
今日下午請假去聯合醫院做產檢,由於上次姑娘都有講過今次可以聽到小小豬個心跳,所以都比較期待.
約左三點鐘,等左成半個鐘先可以見醫生,不過個醫生都真係唔係好NICE,一入到房就已經見佢黑黑地面,醫生都只係同我講上次驗血報告係正常,又唔詳細解釋吓.之後就幫我做婦科檢查,不過又係好快咁完成,仲要係我唔知情嘅情況下俾左小小豬個心跳我聽(佢唔講都唔知已經聽左心跳添),總之成個過程唔洗三分鐘兼我地嘅對話都冇十句就完成,真係效率高啦!
由於醫生將我轉介去藍田健康院做之後嘅產檢,所以又要等多半個鐘等啲文件出,等我下次去健康院時交,總之等就等左差唔多一個鐘,見醫生就只係見左三分鐘,唔知依啲係唔係就係政府產檢特色呢?
最後抽血做血糖測試報告就走得,不過我都真係勁黑仔,幫我抽血嗰個係抽血學員,感覺到佢幫我抽血時係拮左我兩吓,仲係我抽緊血嘅時候聽到佢叫左一聲『哎呀』,當抽完之後,我個針口唔知點解好痛,仲痛左好耐添,幾次抽血都冇咁情況發生,真係勁慘呀!
今次同上次嘅政府產檢真係好大分別,上次嘅姑娘真係好溫柔同好好人,今次就......,好在我去政府CHECK都係想去睇吓產前講座同買多一個保險,如果叫我真係係政府度生,我諗我真係有排驚兼擔心,所以話私家雖然係貴啲,但起碼都係令到自己安心啲嘛(好在我都冇揀錯)!
依家醫生轉介左我去健康院,我都仲考慮緊去唔去好,或者我都會再去多一次,睇吓去健康院檢查係做啲乜先再決定啦!


text:
之前係SHEMOM見到有一個叫做「Think Blue. 藍‧創未來海洋公園之夜」抽獎活動,師奶仔嘅我當然都玩埋一份.好好彩我抽到四張入場卷,不過因為係平日關係,大肥豬就唔方便請假同我地去,所以就係小豬媽,小豬爸同埋LULU妹一齊帶埋小小豬入去玩返一個下午啦~
第一個目的地,當然係最新開嘅懐舊街啦(其實都唔係新,只係我地真係NNNNNNNN年冇入過嚟海洋公呀)~
第二個目的地就係去睇熊貓,不過今日真係唔係幾好日,得返一隻熊貓(仲要瞓左覺覺豬)出嚟同大家見面~
雖然係咁,小小豬都好留心咁睇住隻熊貓~
一場嚟到,當然都影吓相,到此一遊嘛~
睇埋魚仔,我地就去SHOP攪攪陣吓先~
之後就入兒童王國俾小小豬玩一陣啦~
搭火車上山繼續玩啦~
當然即刻去搵企鵝啦~
第一次見啲企鵝,真係好可愛呀!不過場內真係好冷,所以我地都係睇左一陣之後就走啦~
再嚟攪攪震~
就係依個時候,小豬媽都攰攰地,所以我地係時候搵個地方俾大家休息一吓,原本都想入企篤餐廳,不過見啲食物都好似唔太啱小豬媽.最後竟然係啲小店見到有啲湯麵,所以決定係依度開餐啦!
就係我去買嘢食啲時候,小小豬唔知點解可以問到個姐姐送個氣球俾佢(係攤位姐姐送俾佢呀),所以就同LULU妹玩到傻左啦~
開餐了~
睇吓個為食豬,食得好狼C呀~
休息過後,我地去埋熱帶區睇動物,之後就搭返火車落山準備睇水龍表演啦~
夢幻水都個「雙龍奇緣」表現真係好正,不過依個細膽嘅小小豬一見啲火噴出嚟嘅時候,佢就開始驚驚,之後全程都要攬到實一實,真係冇用豬呀!
原本我地係可以玩到十點呀,不過有小小豬同行,又點可以玩到咁夜呢!所以我地睇完水龍表演,去睇埋個水族館,之後就走啦!
睇吓...小小豬已經謝晒啦,緊係啦...一早就返學,放左學就即刻入嚟玩,冇晒能量啦~
其實我地今日都仲有好多地方未行,不過時間關係,我地都係集中去睇動物.雖然小小豬都係第一次嚟,我覺得佢都幾鐘意睇動物,去到每一個館都好留心咁睇,所以都應該會帶多啲佢入嚟玩,等佢認識多啲唔同種類嘅動物,都係一種好好嘅教學呀!


text:
香港嘅冬天真係好狡猾,凍幾日又暖返,凍幾日又暖返.有時想趁佢天寒地凍食啲冬日美食真係要比啲心機去捕捉它.
早幾日終於比admin我捕捉到有日凍凍地,走左去食個芝士火鍋.某連鎖店做左芝士火鍋都好多年,叫做大眾化,易食到,加上Corkage平,基本上我每年都會食一次兼開支酒試下夾.
芝士同紅酒易夾可能好多人都知,但其實好多芝士同白酒或者香檳一樣易夾,甚至好多時係夾得比紅酒更加好.就講芝士火鍋,傳統上多數會用到嘅芝士例如Gruyère或者Emmental,同白酒嘅配合度非常高(當然啦,而我不知道乜乜屋用啲咩芝士嘅……),加上傳統上煮芝士火鍋其實係會加白葡萄酒(一樣啦,而我不知道乜乜屋係點煮嘅……),所以一般我都會揀白酒黎襯芝士火鍋.
今年我揀左支Domaine A 2010年嘅Lady A黎配芝士火鍋.Domaine A呢個酒莊黎自澳洲Tasmania,即係陳奕迅去現袋塵世美個度呢.環境靚空氣好呢啲就梗咖啦,而當地更加係一個非常出色嘅wine region.同一般人對澳洲嘅印象唔同,Tasmania係一個相當凍嘅酒區,好多時會出產更多纖細精緻嘅葡萄酒,例如係Pinot Noir咁.
呢支Lady A用嘅提子係100% Sauvignon Blanc.呢隻提子現時有兩大主流風格,一種係清爽,高酸度,着重鮮嫩水果味同青草氣息嘅紐西蘭風格;另一種係比較沉鬱,酒體較厚,着重成熟果味同木桶味兩者平衡嘅法國風格.Lady A係偏向法國風格.事實上佢嘅風格原型正正係波爾多嘅Pavillon Blanc du Ch Margaux.揀呢支酒我第一個考慮係texture.新桶釀製再加上同酵母一齊熟成令到Lady A嘅口感變得豐盈幼滑,有足夠嘅厚度同芝士汁平衡,非常配合.
Sauvignon Blanc天然嘅高酸度令到Lady A酒體圓潤得黎又唔顯得膩,就好似初戀一樣咁清新脫俗,亦正好劃破芝士汁笨重厚實嘅感覺.味道方面Lady A成熟嘅蕃石榴,白桃,蘋果,柑橘味同木桶帶黎微微嘅烤焗,果仁味道平衡得相當好,而後者更加同芝士火鍋嘅主食,麵包,可以互相提升.
整體黎講對今次嘅pairing非常滿意,感覺上比我上年開個支HdV更加好.呢支Lady A亦都有足夠嘅力道同複雜性支撐晒成個晚餐.去到後段仍然一直變化,有更加重嘅香辛料同乾草風味,餘韻亦見深長.有興趣嘅大家都趁黎緊呢幾日凍凍地去試下喇喂,不過支酒好似已經賣晒sosad.
(Watson’s, $68X 好似係)


text: 喺14年結婚嘅劉愷威同大陸女星楊冪, 結婚3年外界一直都唔睇好,曾經有報道話楊冪係惡家嫂,同老爺劉丹嘅關係麻麻,甚至經常傳出婚變嘅消息.雖然佢哋兩公婆否認婚變,又喺微博公開發律師信,表明會對造謠者追究法律責,但係平息唔到離婚呢個傳聞.結婚冇耐就生咗「小糯米」嘅劉愷威同楊冪,就算做咗爹哋媽咪都冇改變生活模式,仍然專注喺大陸拍劇賺錢,湊女嘅工作交由女麻女麻負責,係佢哋嘅相處方式認真特別,好少見佢哋晒全家福,劉愷威同楊冪亦好少一齊出席活動,反而劉愷威試過俾人影到喺香港湊女,但係依然唔見楊冪嘅踪影.成日俾話人哋冇影嘅楊冪,終於喺舊年「小糯米」開學嘅時候,現身香港湊女返學放學,不過似乎佢同劉愷威採取輪班制,兩人輪流去接女,擺到明有你冇我!之不過世事無絕對,噚日讀者李小姐透過《蘋果》嘅「爆相爆片」,終於見到劉愷威同楊冪合體湊女.李小姐話噚日係維多利亞幼稚園嘅親子運動會,好多爹哋媽咪同佢哋啲小朋友一齊出席,李小姐話:「劉愷威兩公婆同埋爺爺女麻女麻一齊去咗運動會,呢個運動會喺下晝先舉行,我大約喺2點幾左右見到佢哋,我見到好多項目主要都係爹哋落場玩,反而媽咪企埋一邊冇乜點出聲,亦都冇乜點幫手.」話晒劉愷威同楊冪兩公婆喺大陸都好紅,唔知多唔多家長留意佢哋,又或者同其他家長交流吓湊女經呢?李小姐就話:「唔多喎,佢哋戴晒cap帽,又成日都dup低頭,全程都有啲避忌,似乎唔多想俾其他人見到.」至於多唔多見楊冪出席學校活動,李小姐就話:「我哋都係第一次見,通常都係見到女麻女麻或者爹哋湊,所以我自己都忍唔住影低.」早幾日有網民喺微博貼咗楊冪現身南京母嬰院相片,惹嚟又大肚傳聞,不過楊冪工作室同老爺劉丹都代佢否認呢件事,0依家佢哋兩個喺香港合體湊女,唔知有冇機會同小糯米搵返個妹妹或者細佬呢?


text:
每一次嘅試菜都係响歡笑同美食中渡過,今次都唔例外.今次嚟 Hyatt 嘅中菜餐沙田18試菜,又一次開心暢懷咁去試食.
每次食中餐,枱上都會放著一啲小吃俾大家咀嚼一下.我好鍾意食呢啲小吃,因為通常都係一啲脆卜卜,辣或者酸嘅食物.
先嚟一個蜜汁叉燒,可能剛食過尖沙咀 Hyatt 凱悅軒嘅蜜汁叉燒,兩個相比之後,尖咀嘅就顯得比較優勝.
兩味開胃小食涼拌,話梅蓮霧同埋櫻桃蘿蔔黑米醋.呢兩味我超喜愛,因為蓮霧,蘿蔔都係我喜愛嘅蔬果,今次仲可以試一啲另類嘅食法.呢兩道開胃小食,絕對可以令我食到更多之後嘅美食.
中菜館當然唔少得佢哋嘅出名點心啦...客家茶粿,鱈魚春卷.茶粿同我哋平時食嘅傳統茶粿有些分別,佢個皮有啲似水晶麭,個人都係比較鍾意食傳統嘅茶粿多啲.
第一次見北京填鴨分三種不同嘅片法,片出肉同皮嘅配撘.胸皮,只需要蘸上砂糖嚟食,唔需要加其他配料同餅皮;淨胸肉,配京蔥,青瓜同餅皮一齊食,可以完全食到鴨嘅肉香;皮連胸脾肉,配京蔥,青瓜同餅皮一齊食,我比較鍾意呢種食法,有皮又有肉,有皮嘅香味又有肉嘅口感.
豉香蒸鮮膏蟹砵,蟹膏絕對係我嘅至愛.每次見到蟹膏
,我都會拼命三郎咁去食.我真係太愛食膏喇,但這個蟹就鹹咗少少.
蝦膏青芒蒸帶子,帶子鮮甜配襯住微酸嘅青芒絕對美味.
蜜餞柑桔海蝦,肥美嘅海蝦完全入哂味.一隻蝦已經可以令我飽哂肚.
最後當然唔少得甜品啦...栗子薄餅卷,喜愛栗子嘅我,對呢味甜品當然唔抗拒.甜度適中嘅栗子,帶住微溫嘅薄餅,我相信將佢轉成一個冷點會更好味.
我哋之後再加碼叫咗佢哋嘅特色雪葩:清補涼,五粮液朱古力,花鵰話梅.五粮液嘅酒味係最濃,如果係唔鍾意太濃酒味的話,可以選擇花鵰話梅,花鵰味較輕,而話梅味會較重.我就兩個都咁 like.
試菜後,我仲外帶咗佢哋出名嘅蘋果批俾小魔怪食.餅盒一開已經可以聞到好香嘅酥皮味,連我媽咪都話好味呀!